Jerzy Buzek в София: носим обща отговорност за общото ни европейско бъдеще
Институции
2010-03-05 - 11:02
В деня на националния празник на България - 3 март, председателят на ЕП Jerzy Buzek направи официално посещение в страната. Той проведе срещи с президента Георги Първанов, с председателя на парламента Цецка Цачева и с министър-председателя Бойко Борисов. Проф. Buzek изнесе също така публична лекция в Софийския университет на тема "Европа и свободата", която премина при голям интерес. Той присъства и на тържествената заря-проверка по повод 3-ти март на площад Народно събрание.
Водещо при всички срещи на Jerzy Buzek беше посланието за солидарност с България като членка на Европейския съюз, присъединяването на страната ни към Шенген и Еврозоната, въпросите на енергийната сигурност, включително предложението му за създаване на Европейска енергийна общност, Дунавската стратегия, приноса на страната ни за новата дългосрочна икономическа стратегия "ЕС 2020", разширяването на ЕС и европейската политика в Западните Балкани и Черноморския регион. Председателят на ЕП многократно изрази своето задоволство от поканата и топлия прием, както и за обмена на мнения относно позициите на България по важните въпроси от европейския дневен ред. Той изказа силна подкрепа за присъединяването на България към Шенген и еврозоната.
Jerzy Buzek обмени мнения с заместник-председателите на Парламента, ръководителите на парламентарните групи и председателите на комисиите по европейски въпроси и по борба с корупцията. Г-жа Цачева го запозна с приоритетите в работата на българския парламент - борба с корупцията и организираната престъпност, намиране на изход от икономическата криза, хармонизиране на българското законодателство с нормите на ЕС. J
Jerzy Buzek посочи, че е горд да бъде гост на страната ни в такъв важен за нацията ден. Той подчерта, че Лисабонският договор засилва парламентарното измерение на европейската интеграция и възлага нови правомощия и роли както на Европейския, така и на националните парламенти, които заедно са отговорни за приемането и прилагането на европейското законодателство. След това Buzek изтъкна, че ЕП е готов да работи тясно с Народното събрание, за да бъде това сътрудничество още по-ефективно.
Публична лекция в Софийския университет на тема "Европа и свободата"
При много голям интерес премина публичната лекция на тема "Европа и свободата", която проф. Buzek изнесе в аулата на Софийския университет в присъствието на студенти, преподаватели, министри, народни представители и евродепутати, посланици от държавите членки на ЕС и граждани. Професор Buzek, който е един от основателите и лидерите на "Солидарност", говори за свободата като основна ценност, за нейните ограничения, за връзката ѝ с отговорността, солидарността и достойнството на хората. Спирайки се на новата дългосрочна стратегия ЕС 2020, която се подготвя в момента, Jerzy Buzek направи връзка между конкурентоспособността, от която се нуждаят европейските икономики, и иновациите, научните изследвания и нуждата от много добро образование. Въпросите от публиката бяха относно дебата за генно модифицираните организми.
Срещи с президента и министър-председателя на България
На срещата на Jerzy Buzek с министър-председателя Бойко Борисов бяха обсъдени присъединяването на България към Шенген и Еврозоната, въпросите на енергийната сигурност, Дунавската стратегия, разширяването на Европейския съюз, приноса на България към определянето на политиката на ЕС спрямо Западните Балкани, Черноморския регион и Източното партньорство на ЕС.
Jerzy Buzek изложи своята идея за създаване на Европейска енергийна общност, която да осигури солидарност между държавите членки в тази област и по-сигурни и евтини енергийни източници. Двамата събеседници обсъдиха още енергийни проекти като атомната електроцентрала в Белене и газопроводите Набуко и Южен поток. Бяха обсъдени и компенсациите, които България очаква да получи за предсрочното извеждане от експлоатация на трети и четвърти реактор на АЕЦ Козлодуй. От българската страна бе подчертана важността на Дунав мост 2 и на европейския транспортен коридор номер 4.
Подобни теми бяха обсъдени и при срещата на председателя на ЕП с президента Георги Първанов. Президентът на България посочи, че страната може да играе важна роля във формирането на европейската експертиза по въпроси като разширяването на ЕС, Западните Балкани, общата енергийна политика и Източното партньорство на ЕС. Той подчерта, че България е готова да участва много активно в формирането на Дунавската стратегия на ЕС в икономически, транспортен и културен аспект.
20100226STO69659 Интернет страница на Председателя на ЕП JerzyBuzek Профил в Тwitter на JerzyBuzek Профил във Facebook на JerzyBuzek
BG
1
LINK
http://www.ep-president.eu/view/en/the_president/latest_news.html
BG
2
LINK
http://twitter.com/JerzyBuzek
BG
3
LINK
http://www.facebook.com/JerzyBuzek
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
