Какво е бъдещето на Европейския футбол?
Спорт
2007-06-15 - 15:56
Футболът е най-популярният спорт в Европа. Той обаче се промени значително през последните 20 години: засегнат от глобализацията, футболният свят оперира с милиарди евро, в полза на големи клубове и на играчи-звезди. Какво ли е бъдещето на европейския футбол? Парламентът прие два доклада относно футбола: тук ще ви запознаем по-подробно с тях.
Какво се случва зад кулисите на европейската футболна сцена? Дали футболът е спорт като всеки друг независимо от проявите на насилие по стадионите, скандалите за корупция и обвиненията в трафик на хора? През март 2007 г. Европейският парламент прие два доклада: за бъдещето на футбола в Европа и относно безопасността по време на международни футболни мачове.
В това досие ви предлагаме и интервюта с легендата на френския футбол Michel Platini и с президента на Реал Мадрид Ram ó n Calder ó n .
20070323FCS04520
Европейският футбол - мечти и реалности
За мнозина Европейският футбол е "врата" към по-добър живот… Eто`o и Роналдо са пример за подражание за много африкански и латиноамерикански младежи, за които професионалният футбол е мечта и начин за спасение от бедността. Само че много млади играчи успяват да стигнат само до малки отбори или пък изобщо не получават договори и остават в страните от Европейския съюз, само и само да не се върнат оттам, откъдето идват. Мечтите им могат да се превърнат в кошмар…
Най-видимото лице на футбола е наистина обаятелно: пари, успехи, слава... За младите футболисти от Африка и Латинска Америка европейският футбол е средство за постигане на нов, по-добър живот - колкото се може по-далеч от мизерията.
Добре организиран "трафик на хора"?
Макар и с няколко изключения, правилата на ФИФА относно трансфера на играчи (член 19 от Правилника за статута и трансферите на футболисти) забраняват международния трансфер на младежи на възраст под 18 години. Въпреки това обаче футболните агенти могат да "нагодят" възрастта, за да оформят документите за трансфер. Озовавайки се в Европа, младежите често попадат във второстепенни отбори. Ако не успеят да сключат договор, те рискуват да изгубят виза, пари, както и агенти, които да се погрижат за тях. Могат да се окажат изоставени и съвсем сами. Това бе изтъкнато от Jean-Claude Mbvoumin, бивш професионален футболист от Камерун и настоящ член на неправителствената организация Culture Foot Solidaire по време на проведеното в Европейския парламент изслушване на тема "Спортът и образованието" .
Г-н Mbvoumin говори за "трафика на млади играчи", идващи най-вече от африканските страни. Той подчерта, че футболистите от Африка са "най-евтините" от икономическа гледна точка, а и често предлагат добро съотношение цена/качество. Според него някои клубове сключват договори с много млади играчи, само за да видят докъде се простират техните възможности. Ако след няколко години игра в по-малки отбори, те не покажат по-особени качества, договорите им не се подновяват. Крайният резултат от всички тези маневри е, че потърпевшите млади играчи се забъркват дори в престъпни дейности в търсене на начини да избегнат завръщането си в родината. Jean-Claude Mbvoumin припомни, че Франция е предпочитаната дестинация за чуждестранните играчи: "през периода 2005 - 2006 г. 48% от футболистите във френската лига са чужденци, като средната възраст е 18,6 години". Франция обаче не е единствената страна от Европейския съюз, изправена пред подобна ситуация! Последният скандал дойде от датски футболен клуб, който дава обяснения пред ФИФА по обвинения в трафик на млади играчи от Нигерия. Футболните организации и европейските институции са наясно с проблема ФИФА и УЕФА търсят решения на този проблем. Според г-н Lars-Christer Olsson, изпълнителен директор на УЕФА, ситуацията е "тревожна" и "довеждането на деца от Африка и Южна Америка в Европа е голям проблем, на който трябва да се обърне внимание", като се наложат по-ясни правила и регламенти за дейността на футболните агенти. Членът на Европейския парламент Guy Bono (ПЕС, Франция) призовава към действия: "Можем да говорим за истински канали за незаконна имиграция, предназначени да "доставят тренировъчни лагери", където големите клубове ще дойдат да търсят своите бъдещи играчи. Тези практики са скандални и Европа трябва да предприеме мерки срещу този проблем, който засяга всички страни-членки !" По време на изслушването проведено в Европейския парламент Jean-Claude Mbvoumin посочи още, че футболът не е само пари и телевизионни права и предложи на Парламента да подкрепи създаването на "Харта за солидарност във футбола" и на информационни центрове в африканските страни с цел превенция на трафика. Според Guy Bono "Клубовете трябва да се ангажират и да дадат на играчите от трети страни възможността да се върнат по домовете си след неуспешен пробен период". През март Европейският парламент ще гласува доклад относно "Бъдещето на професионалния футбол в Европа". В него се настоява за спазване на законодателството в областта на имиграцията при наемането на млади таланти от чужбина. Парламентът подканя Комисията да се заеме с проблема и подчертава, че младите играчи трябва да имат възможност да получат общо образование и професионално обучение едновременно с дейността им в отборите и с тренировките, така че да бъде избегната тоталната им зависимост от техните клубове.
Какво е бъдещето на европейския футбол? Неизбежно ли е насилието във футбола? Дали футболът е икономическа дейност като всяка друга? Culture Foot Solidaire
Дали футболът е икономическа дейност като всяка друга?
Футболът - спорт или бизнес? В наши дни футболът далеч не е само спорт, той е и огромен бизнес. Чрез медиатизацията и огромните инвестиции модерните футболни отбори се превръщат в своебразни бизнес формации, които произвеждат, печелят и губят много пари. Икономическата мощ на някои футболни клубове застрашава духа на феър плей и подлага спорта на огромен финансов натиск. Членовете на Европейския парламент призовават за повече солидарност и промени на правилата, така че да бъде опазен спортния дух на футболната игра.
Да, този спорт наистина се е превърнал в гигантски бизнес! По-големите инвестиции, повечето пари, свързани телевизионните права и медиатизацията, както и глобализацията промениха лицето на професионалния футбол. Неколцина милионери вече станаха притежатели на клубове, а някои отбори са се превърнали в истински търговски марки. Задълбочават се различията между богатите и бедните клубове. Всичко това доведе до постепенна ерозия на спортните и етични ценности и до увеличаване на финансовия и търговски натиск. Духът на феър плей не винаги е възможен между "малки" и "големи" клубове, защото парите пораждат огромни различия: повече от ясно е, че малките отбори не могат да купуват най-добрите играчи. В добавка на това, нека споменем и редовните скандали и липсата на прозрачност на част от парите, вливащи се във футболния бизнес. Европа и икономическите аспекти на футбола На европейско ниво само икономическите аспекти на професионалния спорт попадат под обхвата на Договорите. Тъй като играта все повече се превръща в бизнес, въвличането на Европейския съюз, особено посредством Съда на Европейските общности, неизбежно нараства, защото играчи и отбори търсят европейска интервенция при разрешаване на споровете. Такова е делото Charleroi , което касае въпроса за задължителното освобождаване на играчи за международни мачове (играчите често биват "реквизирани" от националните отбори, за да играят на международни мачове и през това време не могат да играят за техните клубове). Това дело би могло да доведе до "революция" във футбола. Клубът Charleroi поиска от ФИФА да плати 600 000 евро обезщетение, тъй като един от неговите играчи е получил контузия по време на международен мач. УЕФА се опасява, че ако федерациите се окажат задължени да обезщетяват клубове за международни състезания, това би довело до края на националните селекции или до края на бедните федерации. Парламентарният доклад Belet счита, че трябва да бъде постигнат компромис между ФИФА и клубовете, с цел да се бъде решено дали играчите са длъжни да играят с националните отбори. Футболът не е бизнес като всеки друг Според Ivo Belet (ЕНП-ЕД), автор на доклада за професионалния футбол, който ще бъде гласуван от Парламента през март: "Въпреки че футболът все повече се комерсиализира, трябва да поддържаме духа на играта, който сближава хората. Целта е да направим така, че типичният за Европа футболен модел да бъде опазен и играта да не бъде опорочена от мошенически практики и загадъчни инвеститори, които се интересуват само от финансови облаги". Според доклада професионалните футболни клубове не могат да оперират при същите пазарни условия като другите икономически сектори, тъй като могат да оцелеят единствено чрез средствата на балансирана спортна конкуренция между отборите. Докладът на Ivo Belet препоръчва създаването на независим контролен орган за наблюдение на финансовите дейности на клубовете. Основната цел е да се гарантира прилагането на критериите за финансова прозрачност във футбола. Освен това Европейският парламент иска от Комисията да постанови ясни правила относно прилагането на правилата за държавни помощи, защото смята, че клубовете, асоциациите и обществените власти трябва да знаят кой вид обществена подкрепа е приемлив и легитимен, за да може да бъде осъществявана социалната и образователна роля на футбола. Какво е бъдещето на европейския футбол? Неизбежно ли е насилието във футбола? Парламентарна комисия по култура и образование Сайт на УЕФА Independent Sport Review summary (на български)
Неизбежно ли е насилието във футбола?
Неизбежно ли е насилието по стадионите? Ето че футболът за пореден път беше асоцииран с насилие след смъртта на италиански полицай в Сицилия. Как да бъде спряно хулиганството и да държим спортния дух на футболната игра далеч от расизма и насилието? Парламентарната комисия по граждански свободи работи по доклад относно безопасността по време на футболни мачове.
Най-скорошната трагична последица от актове на насилие, свързани с футбола, е смъртта на полицая Filippo Raciti след мача между Катания и Палермо. Насилието във футбола е факт Италия обаче не е изолиран случай. За съжаление, вътре и извън футболните стадиони, насилието не е ново явление. „Хулиганското движение” е добре познато навсякъде в Европа, а думата „хулиган” се използва в почти всички европейски езици за обозначаване на онези фенове, които смесват футбола и насилието. Този проблем придоби европейско измерение с интернационализирането на футболните състезания. Според Jean-Luc Bennahmias (Група на Зелените/Европейски свободен алианс) – докладчик на комисията по заетостта по темата за професионалния футбол: „Малка част от публиката, присъстваща на футболните мачове, е склонна към насилие от много години насам (...) Тези хулигани често биват подстрекавани от крайнодесни движения, дори от неонацистки такива”. Великобритания приложи строги мерки - цените на билетите за футболните мачове станаха по-високи; полицията може да забрани сравнително лесно достъпа до стадиона, а присъдите за хулиганство могат да достигнат до 10 г. затвор – и това даде резултати. Членове на Европейския парламент срещу насилието и расизма във футбола През март 2006 г. 424 депутати подписаха писмена декларация относно расизма във футбола, с която призовават УЕФА и други организатори на състезания в Европа да разгледат възможността за налагане на спортни санкции на национални футболни асоциации и клубове, чиито поддръжници или играчи извършват сериозни расистки деяния”. Расизмът е и една от темите на доклад относно бъдещето на професионалния футбол, гласуван наскоро от парламентарната комисия по култура. Докладчикът Ivo Belet (ЕНП-ЕД, Белгия) поиска „по-стриктни санкции срещу всякакви актове на расизъм във футбола” и призова УЕФА и националните лиги да прилагат „дисциплинарни правила по последователен, строг и координиран начин”. Футболни мачове „при закрити врата”? Дали в скоро време няма да гледаме футболните мачове само по телевизията, без зрители по стадионите, само и само да бъде избегнато насилието? Италианското правителство реши да не допуска публика до стадионите, които не отговарят на стандартите за сигурност. Според Giusto Catania (Конфедеративна група на Европейската обединена левица – Северна зелена левица, Италия) – докладчик по темата „Безопасност при международни футболни мачове”: „Това е сериозна философска грешка – все едно да си представим театър без зрители”. Европейският съюз срещу футболното хулиганство 1985-та година бе трагична година за футбола: 39 човека загинаха по време на финала за купата на Европа на стадиона Хейсел в Белгия. Това доведе до европейска реакция срещу насилието във футбола. Съветът на Европа прие Конвенция за насилието и лошото поведение на зрители при спортни прояви и в частност на футболни срещи. През 1996 г. Европейският парламент прие доклад, припомнящ, че хулиганството е трансграничен проблем, който трябва да бъде решен на европейско ниво. За тази цел бяха предложени и конкретни мерки, а именно: по-безопасни стадиони за зрителите, контролирана продажба на билети и забрана на алкохол по стадионите. През 2002 г. с решение на Съвета на Европейския съюз се създаде мрежа от национални информационни пунктове с цел улесняване на сътрудничеството между полицейските служби и обмяната на информация с оглед на по-добра превенция на актове на насилие по време на международни футболни срещи. Сега Европейският парламент проучва ново предложение на Съвета за подобрение на мерките в тази сфера, което предвижда националните пунктове да имат достъп до личните данни на „рисковите фенове” и преди всеки мач да се правят оценки на риска. Изслушване по темата футбол може да бъде организирано от комисията по граждански свободи. Докладът относно безопасността по време на футболни мачове ще бъде гласуван през пролетта. Какво е бъдещето на европейския футбол? Доклад относно бъдещето на професионалния футбол (на английски) Сайт на ЕК за превенция на насилието по време на спортни прояви Решение на Съвета от 25 април 2002 г. относно безопасността по време на международни футболни мачове (на английски)
Какво е бъдещето на европейския футбол?
Футболът не е просто игра! Футболът далеч не е само спорт. Той е и шоу, и бизнес, и страст - навсякъде в Европа. Футболът има отношение и към славата и модата, и към уважението и възпитанието. Той може да накара хората да подкрепят отбор, който носи името на града им, въпреки че е съставен от чуждестранни играчи. Понякога обаче футболът е свързан и с насилие, и с расизъм, както и с много пари с неясен произход. Футболът има много лица.
През изминалата седмица футболът присъстваше в новините не само с резултатите от мачовете, но и с избора на Мишел Платини за президент на УЕФА. Платини обеща политика, която да "защитава играта" и посочи, че ще направи всичко възможно да убеди Европейската комисия, европейските депутати и политическите власти като цяло, че европейското законодателство трябва да осигури на спорта предпазна юридическа рамка. Застрашен ли е европейският футболен модел? Според много играчи, клубни лидери, европейски футболни организации и европейски депутати, "европейският футболен модел" е застрашен от мощта на парите и от липсата на ясни правила. Много от участниците в изслушване проведено от Европейския парламент по-рано тази година се съгласиха, че европейският футбол се нуждае от европейски регламент. Футболът се е превърнал в мащабен бизнес и като такъв не е пощаден от специфични проблеми, като корупционни скандали или липса на прозрачност. Като добавим към това расизма и насилието по стадионите, имиджът на професионалния футбол наистина изглежда застрашен. Европейският съюз няма специфични компетенции в областта на спорта като цяло и на футбола в частност. Но Европейският парламент вече пристъпва към действие: тази седмица футболът ще бъде на дневен ред с гласуването на два доклада по темата - един от комисията по култура, и втори - от комисията по граждански свободи. Темата "футбол" в Европейския парламент Към средата на тази година Европейската комисия ще публикува Бяла книга в областта на спорта, в съответствие с препоръките включени в “Independant European Sport Review ” , който беше публикуван през лятото на 2006 година. В скоро време можем да очакваме и позицията на Европейския парламент по този въпрос. По думите на Ivo Belet (ЕНП-ЕД, Белгия), докладчик на парламентарната комисия по култура по темата за бъдещето на професионалния футбол, "...важно е да се проведе конструктивен диалог между европейските институции и спортните организации". Докладът на Ivo Belet ще бъде гласуван от комисията по култура на днешното й заседание, а през март ще бъде обсъден на пленарна сесия. На 1 февруари парламентарната комисия по граждански свободи ще разгледа доклада на Giusto Catania (Конфедеративна група на Европейската обединена левица - Северна зелена левица, Италия), касаещ проблемите на сигурността по време на футболните мачове. Според председателя на групата "Приятели на футбола" в Европейския парламент, евродепутата Christopher Heaton-Harris (EНП-ЕД, Великобритания), политиците не трябва да разглеждат футбола единствено като спорт на високо равнище, а да го третират като обществено и културно явление. Чрез поредица от статии ние ще се постараем да дадем повече информация по тази тема. За различните измерения на европейския футбол и за всичко важно от дебатите по този въпрос можете да прочетете в следващите статии: "Дали футболът е икономическа дейност като всяка друга?"; "Парите във футбола: нужда от прозрачност"; Телевизионни права за излъчване на футболните мачове: повече конкуренция, по-голям избор за зрителите?", "Поглед към млади футболни надежди". За футбола и политиката (на английски) Футболът е нещо повече от красива игра (на английски) Сайт на УЕФА Independant European Sport Review (изберете текста на български) Доклад на Ivo Belet относно бъдещето на професионалния футбол в Европа (на английски)
Интервю с президента на УЕФА Michel Platini
Президентът на УЕФА Michel Platini Президентът на УЕФА Michel Platini, както и членове на Европейския парламент присъстваха на изложбата "Само игра?", която се откри на 5 юни в Брюксел. Platini говори за предизвикателствата, с който се сблъсква европейският футбол - месец преди Европейската комисия да публикува първата "Бяла книга за спорта в Европа".
Футболът не е "само игра"; може ли да е "училище за ценности" за всички?
За мен футболът е както игра, така и чудесно училище за ценности. От нас и от политическите представители зависи да зададем правилната посока.
Гостуването в Брюксел кара ли ви да си спомните за трагичните събития на стадиона Хейсел през 1985 г.? Днес, като президент на УЕФА, какви мерки смятате да предприемете за предотвратяване на подобни инциденти?
За щастие, подобна драма не се е случвала в Европа от много години. Държавите-членки, клубовете и УЕФА строят нови стадиони или ги подобряват, като им осигуряват напълно ново ниво на сигурност. Ето защо вероятността подобен трагичен инцидент да се случи отново е наистина малка. Когато един язовир е разрушен, той трябва да бъде построен отново... Докато водата е вътре, всичко е наред....
Европейският парламент наскоро прие доклад относно професионалния футбол в Европа. В него се изтъква проблема с телевизионните приходи от излъчванията на мачове и особено на мачовете от Шампионската лига на УЕФА: силните клубове от големите държави са облагодетелствани.
Докладът подканя УЕФА да продължи да търси механизми за създаване на баланс в тази област. Какво правите вие в това отношение?
Преди всичко бих искал да споделя напълно тревогите на Европейския парламент. Така или иначе това е преди всичко испански проблем, така че Испания трябва да го разреши. Що се отнася до УЕФА, ние не можем да направим нищо на равнището на националните асоциации, тъй като е в сила принципът на субсидиарност.
На фона на европейското културно многообразие футболът е обща страст на нашите граждани. Размишлявали ли сте относно създаването на нещо като футболен отбор на Европа?
На европейско ниво сме организирали няколко приятелски игри, като Манчестър срещу Европа 11... Надявам се обаче да няма европейски отбор! Вярвам в националните асоциации и в националния характер на клубовете.... Ако ще има отбор, който да представлява официално Европа, то тогава няма да има повече нито Франция, нито Италия, нито Англия... Това е немислимо!" Резолюция на ЕП относно бъдещето на професионалния футбол в Европа Само игра? Сайт на УЕФА
Реал Мадрид "на гости" в Европейския парламент: интервюта с Ramón Calderón и Paul Breitner
Мигове от откриването на изложбата На 7 юни Европейският парламент стана домакин на експозиция, показваща европейското измерение на един от най-големите футболни клубове в света: Реал Мадрид. По този повод се срещнахме с неговия президент Ramón Calderón, както и с бившия играч Paul Breitner - едно от най-големите имена на тима. Разговаряхме с тях за ролята на Европейския парламент и Европейския съюз за насърчаване на здрава спортна среда. Насилие, трафик на деца и дисбаланс между големи и малки клубове бяха сред темите на нашия разговор.
Ramón Calderón
Европейското измерение на Реал Мадрид не подлежи на съмнение, но защо избрахте именно Европейския парламент, където да го покажете?
Това е място, което представлява 500 млн. европейци и където се вземат важни решения. Европейските политики се управляват оттук. Затова мисля, че е подходящо място да дойдем и да се срещнем с еврокомисаря по въпросите на спорта г-н J án Figel' и с председателя на Европейския парламент г-н Pöttering. Мисля също така, че трябва да създадем Асоциация на приятелите на Реал Мадрид - това е прекрасна идея, както и да открием тази експозиция, която да даде повече информация за клуба, спечелил повече титли от всеки друг.
Комисарят Figel ' каза, че футболът помага за обединяването на Европа. С какво може институция като Европейския парламент да насърчи тази роля?
Парламентът винаги се стреми да намери начини за обединение на хората и за постигане на съгласие. Макар и да не притежава компетенции в областта на спорта, той притежава такива в спортния маркетинг. Мисля, че всички ние можем да спомогнем за това, да покажем, че футболът трябва да служи за обединяване, а не за конфронтиране. В Реал Мадрид вярваме, че спортните ценности, приложени към ежедневния живот, водят към изграждане на по-добро общество. Духа на саможертвата, услилието, уважението към противника, солидарността, умението да побеждаваш и да губиш… всички тези спортни ценности трябва да се прилагат в живота, за постигането на по-демократични, свободни и по-добри нации.
Реал Мадрид е част от G-14 – групата на най-важните футболни клубове в Европа. Наскоро Европейският парламент прие доклад относно бъдещето на професионалния футбол в Европа, с който предупреждава за факта, че големите клубове са в по-облагодетелствена позиция, отколкото малките отбори. Не мислите ли, че тази елитна група засилва съществуващия дисбаланс?
Ние от Реал Мадрид не сме съгласни с много от нещата, които се случват в G-14, защото не сме търговско дружество, а спортна асоциация. Следователно нашата цел не е да спекулираме или да печелим пари. В действителност Реал Мадрид е фондация, която отделя 6 млн. евро годишно в помощ на деца с увреждания, болни хора и имигранти. Считаме, че е нужно футболът да подкрепя хората в затруднено положение.
Един от проблемите на футбола е насилието по стадионите. Какво щяхте да предложите, за да се противодейства на това явление, ако бяхте член на Европейския парламент?
Мисля, че това не е само проблем на футбола, а и на обществото като цяло. Зрител, отиващ на футболен мач, е същият този човек, който малко преди това може да е малтретирал съпругата си или да се е сбил в бара с някой клиент. Това не е специално футболен проблем, но когато на стадиона се намират 80.000 души насилието може да се прояви по по-експлозивен начин. Необходима е обществена осведоменост по този проблем, като за тази цел се използват диалог и съгласие, а не кавги.
Paul Breitner
Европейският парламент изрази няколко пъти тревога по отношение на трансфера на млади играчи, идващи от страни извън Европейския съюз, които стават жертва на нещо подобно на трафик на хора. Какво може да се направи, за да се сложи край на това явление?
Проблемът не се е променил през последните 30-40 години, от момента, когато започвах кариерата си на професионален футболист. Единствената разлика днес е, че клубовете наемат млади играчи на много ранен етап. Мисля, че това не е отговорност на клубовете, а на семействата и родителите.
Мотото на Европейският съюз е "Единство в многообразието", а в това многообразие футболът е обща страст. Мечтали ли сте някога да играете в клуб, представляващ Европа като цяло?
Играл съм няколко години в Реал Мадрид. В Европейския парламент депутатите говорят за интеграция и се опитват да разрешат тези проблеми. Преди 40 години в Мадрид се сблъскахме с тази реалност, когато пристигнаха първите чуждестранни играчи - играчи от различни европейски националности бяха обединени в един клуб... но единствен европейски клуб е само мечта, това не е възможно. Доклад на ЕП относно бъдещето на професионалния футбол в Европа Доклад на ЕП относно сигурността по време на футболни мачове ЕП поиска по-ясни правила за европейския футбол и по-добра защита на личните данни на феновете Сайт на Реал Мадрид G-14
BG
1
PHOTO
20070328PHT04767.jpg
BG
2
PHOTO
20070309PHT03983.jpg
BG
6
LINK
http://www.footsolidaire.org/
BG
7
PHOTO
20070207PHT02853.jpg
BG
10
LINK
/activities/expert/committees/presentation.do;jsessionid=F8022B6EDF09BAD5E4B576723E0533BB.node1?committee=2360&rewritten&language=BG
BG
11
LINK
http://www.uefa.com/index.html
BG
12
LINK
http://www.independentfootballreview.com/doc/Executive_Summary/IESR_Executive_Summary_bg.pdf
BG
13
PHOTO
20070615PHT07822.jpg
BG
15
LINK
/meetdocs/2004_2009/documents/pr/631/631110/631110en.pdf
BG
16
LINK
http://ec.europa.eu/justice_home/doc_centre/police/hooliganism/doc_police_hooliganism_en.htm
BG
17
LINK
http://eur-lex.europa.eu/LexUriServ/LexUriServ.do?uri=CELEX:32002D0348:EN:HTML
BG
18
PHOTO
20070129PHT02488.jpg
BG
21
LINK
http://www.uefa.com/index.html
BG
22
LINK
http://www.independentfootballreview.com/
BG
23
LINK
/meetdocs/2004_2009/documents/pr/631/631110/631110en.pdf
BG
24
PHOTO
20070606PHT07603.jpg
BG
26
LINK
http://www.onlyagame.be/
BG
27
LINK
http://www.uefa.com/uefa/keytopics/kind=2048/newsid=547576.html
BG
28
PHOTO
20070614PHT07816.jpg
BG
32
LINK
http://www.realmadrid.com/articulo/rma40001.htm
BG
33
LINK
http://www.g14.com/
-//EP//TEXT IM-PRESS 20070129STO02479 0 NOT XML V0//BG
-//EP//TEXT IM-PRESS 20070207STO02859 0 NOT XML V0//BG
-//EP//TEXT IM-PRESS 20070222STO03532 0 NOT XML V0//BG
-//EP//TEXT IM-PRESS 20070129STO02479 0 NOT XML V0//BG
-//EP//TEXT IM-PRESS 20070207STO02859 0 NOT XML V0//BG
-//EP//TEXT IM-PRESS 20070129STO02479 0 NOT XML V0//BG
-//EP//TEXT IM-PRESS 20060609STO08835 0 NOT XML V0//BG
-//EP//TEXT IM-PRESS 20060504STO07872 0 NOT XML V0//BG
-//EP//TEXT TA P6-TA-2007-0100 0 NOT XML V0//BG
-//EP//TEXT TA P6-TA-2007-0100 0 NOT XML V0//BG
-//EP//TEXT TA P6-TA-2007-0096 0 NOT XML V0//BG
-//EP//TEXT IM-PRESS 20070326IPR04621 0 NOT XML V0//BG
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
