ВЪПРОС С ИСКАНЕ ЗА УСТЕН ОТГОВОР H-0114/10
за времето за въпроси на месечната сесия през Април 2010
съгласно член 116 от Правилника за дейността на ЕП
от
Silvia-Adriana Ţicău
към Съвета
Относно: Етап на приемане на решението на Съвета относно споразумението между ЕС и Мексико относно услугите за въздушен транспорт
Испанското председателство на Европейския съюз включи сред своите приоритети засилването на диалога между Европейския съюз и Латинска Америка и Карибите. Испанското председателство на Съвета на ЕС се ангажира да постави акцент върху стратегическия характер на отношенията между ЕС и Мексико и да постигне напредък в преговорите за подписване на споразумения между ЕС и Централна Америка, държавите от Андската общност и държавите от Меркосур. Част от диалога между ЕС и Мексико е приемането на решение на Съвета относно подписването на споразумение между Съюза и Съединените мексикански щати относно някои аспекти на услугите за въздушен транспорт. Като имаме предвид значението на споразумението за сътрудничество между ЕС и Мексико, бих искала да попитам Съвета на какъв етап е приемането на това решение?
