Награда на ЕП за журналистика: Веселина Андреева от в-к "Банкер" е победител в категория "печатни медии"
Институции
България
2009-05-28 - 18:35
През май т.г. жури от четирима български журналисти определи Веселина Андреева от вестник "Банкер" за национален победител в категорията "печатни медии" във второто издание на наградата на ЕП за журналистика. Отличена е нейната статия "Луди пари за климатичните промени", публикувана във вестник "Банкер", брой 45 от 2008 г.
Журито единодушно реши да отличи статията на В. Андреева , оценявайки, че тя е добре написана, съдържателна, с ясен стил и допринася за разясняване на значима европейска тема. В нея политиката на ЕС за борба с климатичните промени е представена цялостно, със стремеж да бъдат засегнати различните аспекти на тази сложна тема и да се представят позициите на различните европейски институции, включително ЕП, както и на държавите членки. Потърсено е мнение на експерти и на представители на българската администрация и са дадени примери за конкретни последствия в България от решенията, взети от ЕС.
Във второто издание на наградата на ЕП за журналистика участваха 6 кандидата от България. В журито бяха представени СБЖ и български ТВ, радио и on-line журналисти. Конкурсната част на наградата протича на два етапа. По време на първия журита по предварителен подбор във всяка държава членка определят националните победители в различните категории. Те се оценяват след това от Комисия по присъждане на наградата, съставена от трима евродепутати и шестима журналисти в Брюксел, които избират победителите на ниво ЕС. Решението им се очаква в началото на септември 2009 г., а връчването на наградата ще се състои на 17 октомври.
Наградата на Европейския парламент за журналистика се връчва на журналисти, които са отразявали важни европейски въпроси и са допринесли за по-доброто разбиране на европейските институции и на политиките на ЕС. Тя ще бъде присъдена за втори път през октомври 2009 г. в четири категории: печатни медии, радио, телевизия и интернет. Победителят във всяка категория ще получи 5 000 евро.
20090520IPR56203 Награда за журналистика на Европейския парламент 2009 г. Информационно бюро на Европейския парламент за България
BG
1
LINK
http://www.eppj.eu/
BG
2
LINK
http://www.europarl.bg/view/bg/index.html
-//EP//DTD IM-PRESS 20050901 AVI DOC XML V0//EN
-//EP//STYLESHEET IM-PRESS 20050901 AVI DOC XML V0//EN
