Защита на децата в Интернет - евродепутатите за новата европейска програма
Информация
2008-10-16 - 17:07
Децата са особено уязвими в Интернет Често децата са по-добри в ползването на Интернет от възрастните. В същото време в глобалната мрежа те са изправени пред много повече опасности: нелегално съдържание, детска порнография, насилие. "Безопасен Интернет" се нарича новата програма на ЕС, по която евродепутатите ще дебатират следващата седмица в пленума.
Нарастване на злоупотребите в Интернет
Статистиката отчита нарастване на злоупотребите с деца в Интернет през последните години. По данни на Интерпол всяка година в мрежата се предлагат 500 000 нови оригинални детски порнографски изображения. Интерпол съобщава още за 550 000 изображения на злоупотреби с 20 000 деца, от които само 500 са били идентифицирани и спасени от 2001 година насам. Насилие, заплахи и подстрекателство към насилие и расизъм - списъкът с възможни нелегални деяния през Интернет е дълъг.
В същото време 74 на сто от децата между 12 и 15 години използват Интернет поне по три часа на ден. Как да се предпазят те от тъмната страна на киберпространството?
Необходима е повече информация
Евродепутатката от Съюза за Европа на нациите Roberta Angelilli (Италия) подготви доклад за защита на децата в Интернет, който предстои да бъде обсъден и евентуално приет от пленума следващата седмица. "Нашият приоритет е да привлечем вниманието на младите хора към значението на тяхната частна сфера и да ги осведомим за възможните злоупотреби. Необходима е осведомителна кампания, която да включва родители и учители, за да се преодолее "технологичния конфликт на поколенията", подчертава Angelilli.
Европейска програма за безопасен Интернет
В доклада на италианската депутатка се подкрепя програмата на ЕС за безопасен Интернет, която предвижда 55 милиона евро за периода 2009-2013 година за информационни кампании за деца, родители и учители и създаването на горещи телефони по темата в цяла Европа. Новата програма трябва да замени изтичащата в края на тази година европейска програма за безопасен Интернет.
Предложението предвижда още по-тясно сътрудничество между държавите-членки за по-бързо идентифициране и преследване на авторите на страници с криминално съдържание.
Ако програмата получи подкрепата на Парламента в сряда, тя може да стартира през 2009-та година. Дебатът в пленума е насрочен за понеделник.
20081013STO39306 Програмата за безопасен Интернет на ЕС Достатъчно защитени ли са данните ни в Интернет?
BG
1
PHOTO
20081014PHT39493.jpg
BG
2
LINK
http://europa.eu/rapid/pressReleasesAction.do?reference=IP/08/310&format=HTML&aged=1&language=BG&guiLanguage=en
-//EP//TEXT IM-PRESS 20080121STO19257 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
