P7_TA(2011)0050
Споразумение между Европейския съюз и Федеративна република Бразилия относно премахването на визите за краткосрочно пребиваване за притежателите на дипломатически, служебни или официални паспорти ***
A7-0010/2011
Законодателна резолюция на Европейския парламент от 15 февруари 2011 г. относно проекторешението на Съвета за сключването на Споразумението между Европейския съюз и Федеративна република Бразилия относно премахването на визите за краткосрочно пребиваване за притежателите на дипломатически, служебни или официални паспорти (16362/2010 – C7-0399/2010 – 2010/0222(NLE))
(Одобрение)
Европейският парламент, –
като взе предвид проекторешението на Съвета (16362/2010),
–
като взе предвид проектоспоразумението между Европейския съюз и Федеративна република Бразилия относно премахването на визите за краткосрочно пребиваване за притежателите на дипломатически, служебни или официални паспорти (13708/2010),
–
като взе предвид искането за одобрение, представено от Съвета в съответствие с член 77, параграф 2, буква а), както и член 218, параграф 6, втора алинея, буква а) от Договора за функционирането на ЕС ( C7-0399/2010 ),
–
като взе предвид член 81 и член 90, параграф 8 от своя правилник,
–
като взе предвид препоръката на Комисията по граждански свободи, правосъдие и вътрешни работи (А7-0010/2011),
1.
Дава своето одобрение за сключването на споразумението;
2.
Възлага на своя председател да предаде позицията на Парламента съответно на Съвета и на Комисията, както и на правителствата и на парламентите на държавите-членки и на Федеративна република Бразилия.
