12.6.2008
ПРЕДЛОЖЕНИЕ ЗА РЕЗОЛЮЦИЯ
внесено вследствие на въпрос, изискващ устен отговор B6‑0456/2008
съгласно член 108, параграф 5 от Правилника
от Klaus-Heiner Lehne
от името на комисията по правни въпроси
относно обща референтна рамка за европейското договорно право
Резолюция на Европейския парламент относно обща референтна рамка за европейското договорно право
Европейският парламент ,
–
като взе предвид своята резолюция от 12 декември 2007 г. относно европейското договорно право Приети текстове , P6_TA (2007)0615. ,
–
като взе предвид своята резолюция от 7 септември 2007 г. относно европейското договорно право ОВ C 305 E, 14.12.2006, стр. 247. ,
–
като взе предвид своята резолюция от 23 март 2006 г. относно Европейското договорно право и прегледа на достиженията на европейското право: пътят напред ОВ C 292 E, 1.12.2006, стр. 109.
–
като взе предвид своите резолюции от 26 май 1989 г. ОВ С 158, 26.6.1989 г., стр. 400. , 6 май 1994 г. ОВ С 205, 25.7.1994 г., стр. 518. , 15 ноември 2001 г. ОВ C 140 E, 13.6.2002, стр. 538. и 2 септември 2003 г. ОВ C 76 E, 25.3.2004, стр. 95. ,
–
като взе предвид доклада на Комисията от 25 юли 2007 г., озаглавен „Втори доклад за напредъка по Общата референтна рамка” (http://ec.europa.eu/prelex/liste_resultats.cfm?CL=en&ReqId=0&DocType=COM&DocYear=2007&DocNum=0447COM(2007)0447),
–
като взе предвид заключенията на Съвета по ПВР от 18 април 2008 г.,
–
като взе предвид член 108, параграф 5 от своя Правилник,
А.
като има предвид, че академичният проект за обща референтна рамка Principles, Definitions and Model Rules of European Private Law - Draft Common Frame of Reference (DCFR), съставен от von Bar, Clive, Schulte-Nölke и др. беше представен на Комисията в края на 2007 г.,
Б.
като има предвид, че проекта за обща референтна рамка понастоящем е подложен на процес на оценка от мрежа от няколко на брой академични групи, включително „Association Henri Capitant des Amis de la Culture Juridique Francaise” и 'Société de législation comparée' , които вече са публикували „Principes contractuels communs” и „Terminologie contractuelle commune” Томове 6 и 7 от колекцията „Droit privé comparé et européen”, под ръководството на B. Fauvarque-Cosson, D. Mazeaud.
В.
като има предвид, че Комисията е започнала процес на вътрешен подбор с цел посочване на частите от проекта за обща референтна рамка, които ще бъдат включени в предстоящия документ, например Бяла книга на Комисията относно общата референтна рамка,
Г.
като има предвид, че проекта за обща референтна рамка е просто един академичен
документ и възможният подбор на това кои части от него да бъдат включени в
предстоящия документ на Комисията до голяма степен е политически въпрос,
1.
приветства представянето на проекта на обща референтна рамка и очаква окончателният академичен проект на обща референтна рамка да бъде представен на Комисията до края на декември 2008 г.;
2.
призовава Комисията да представи точен и прозрачен план за това как ще бъде организиран и координиран процесът на подбор, водещ до документа на Комисията, особено по отношение на заинтересованите ГД;
3.
призовава Комисията да гарантира, че проектът на обща референтна рамка е на разположение на възможно най-голям брой релевантни езици, така че да е сигурно, че всички заинтересовани действащи лица са получили достъп до него;
4.
призовава Комисията да обмисли възлагането на проекта на ГД „Правосъдие, свобода и сигурност” при пълното участие на всички други съответни ГД, тъй като общата референтна рамка надхвърля договорното право по отношение на потребителите, и да направи така, че да са налице необходимите материали и човешки ресурси;
5.
отбелязва, че документът на Комисията ще послужи за основа на решението на европейските институции и всички заинтересовани действащи лица относно бъдещата цел на общата референтна рамка, нейното съдържание и правно действие, което може да варира от незадължителен законодателен инструмент до основа за факултативен инструмент в европейското договорно право;
6.
счита, че независимо от бъдещата форма на общата референтна рамка, трябва да бъдат установени мерки за гарантиране на нейното редовно осъвременяване, така че да се отразяват промените и развитието в национален план на договорното право;
7.
отбелязва, че при вземането на каквото и да е решение относно съдържанието на общата референтна рамка, Комисията следва да има предвид скорошното изявление на Съвета за това, че общата референтна рамка следва да бъде инструмент за по-добро законотворчество, създаващ мрежа от незадължителни насоки, които да бъдат използвани на общностно равнище;
8.
предполага че, ако случаят е такъв, общата референтна рамка следва да бъде възможно най-широкообхватна и че на този етап може да не се наложи изключването на каквото и да е съдържание или материали;
9.
подчертава още веднъж, че резултатите от провелите се наскоро уъркшопове относно общата референтна рамка следва да бъдат отразени във всеки процес на подбор;
10.
предполага, че ако се използват като незадължителен законодателен инструмент съответните части на общата референтна рамка следва да се добавят към всяко бъдещо законодателно предложение или съобщение на Комисията, което засяга договорното право, така че да се гарантира, че те са взети предвид от общностния законодател;
11.
отбелязва, че при вземането на решение относно съдържанието на общата референтна рамка Комисията следва да има предвид, че общата референтна рамка може да излезе извън рамките на обикновен законодателен инструмент и може да се превърне във факултативен инструмент;
12.
предполага, че ако бъдещият формат на общата референтна рамка бъде този на факултативен инструмент, тя трябва да се ограничи до областите, където общностният законодател е бил активен или вероятно ще бъде активен в близко бъдеще, или които са тясно свързани с договорното право; предполага, че всеки факултативен инструмент следва да се основава на проекта на обща референтна рамка, като евентуално се изключат глави от 3 до 6, Част В от книга IV относно специфичните договори и произтичащите права и задължения, книга V относно доброволната намеса в чужди дела и книга Х относно тръстовете; счита, че при всички положения трябва да се положат усилия, така че общата последователност на факултативния инструмент да не бъде застрашена от процеса на подбор;
13.
настоява за пълно консултиране с Парламента и за включването му във всеки процес на подбор, водещ до предстоящия документ на Комисията относно общата референтна рамка;
14.
възлага на своя председател да предаде настоящата резолюция на Комисията и
на Съвета.
