Въпрос с искане за писмен отговор E-008112/2011
до Комисията
Член 117 от Правилника за дейността
Филиз Хакъева Хюсменова (ALDE)
(13 септември 2011 г.)
Относно: Селскостопански субсидии
Разполага ли Комисията с анализи как се отразяват големите различия в размера на селскостопанските субсидии върху единния пазар на Европейския съюз? Какво е мнението на Комисията за обвързването на целите на Общата селскостопанска политика през следващия програмен период с разпределението на селскостопанските субсидии между държавите-членки и какви критерии биха могли да се прилагат за това?