Четвъртък в пленума: Скенери за проверка по летищата, морското пиратство
Институции
2008-10-24 - 09:49
Гласуване в пленума В четвъртък Европейският парламент гласува серия доклади и резолюции, между които резолюция за използването на скенери за проверка на пътници по летищата в контекста на зачитане на правата на човека. Друг документ, приет от евродепутатите в четвъртък, бе резолюция за борба с морското пиратство. Председателят на ЕП Ханс-Герт Пьотеринг обяви в Страсбург, че носителят на тазгодишната награда "Сахаров" е китайският дисидент Ху Джия.
Морското пиратство
В резолюцията, одобрена от депутатите, се казва, че престъпните нападения срещу риболовни, търговски и пътнически плавателни съдове на Общността в международни води са нараснали, особено в близост до бреговете на Сомалия и Африканския рог.
ЕП "насърчава Европейския съвет да третира пиратството като престъпно деяние съгласно съществуващото международно право". В същото време депутатите искат ясни правила за участие на военноморски сили в операции срещу пиратите. Депутатите настояват също за ясни насоки за задържане и наказателно преследване на заловени пирати и "призовават за ефективна координация с други военноморски плавателни съдове в района, особено тези на САЩ и Русия."
Аntonio Tajani, еврокомисар по транспорта, подчерта по време на дебата в пленума на 23 септември, че "ние трябва не само да се осъждаме , но и да действаме, да не позволим да се върнем векове назад с организираната престъпност от морски пирати, които действат в четири основни зони: Южен Китай, проливите Малака, Гвинейския залив и региона на Африканския рог ".
Скенери за проверка на пътниците по летищата
Европейският парламент предупреди в резолюция, че евентуалното въвеждане от европейските летища на скенери за проверка на хора, които показват тялото все едно е голо, би имало "сериозно отражение" върху правото на личен живот и лично достойнство.
Европейската комисия предложи проект за регламент, допълващ общите стандарти в областта на сигурността на гражданското въздухоплаване. В него към "разрешените методи" за проверка на пътници на летищата на ЕС се добавя и използването на "скенери за проверка на хора".
Депутатите дават тримесечен срок на Комисията да извърши необходимите оценки на въздействието и да се консултира с Европейската агенцията за основните права и с Европейския надзорен орган за защита на данните.
Други гласувания
ЕП прие на първо четене бюджет 2009, гласува принципите за определяне на летищните такси, одобри годишния доклад за дейността на Европейския омбудсман, както и споразумението за стабилизиране и асоцииране с Босна и Херцеговина.
20081020STO39966 Наградата "Сахаров" за тази година Резолюция за морското пиратство - на английски Съощение за пресата за скенерите за проверка Обявяване на носителя на наградата "Сахаров" за 2008 година
BG
1
PHOTO
20081022PHT40469.jpg
BG
5
MULTIMEDIA
20081023MLT40502.asf
-//EP//TEXT IM-PRESS 20081020STO39964 0 NOT XML V0//BG
-//EP//TEXT IM-PRESS 20081022IPR40410 0 NOT XML V0//BG
-//EP//TEXT IM-PRESS 20081022IPR40394 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
