Въпрос за времето за въпроси H-0566/2010/rev.1
Съвета
Период на сесията: Ноември 2010
Член 116 от Правилника за дейността
Anni Podimata
(S&D) Относно: Разискване на обменните курсове във връзка със срещата на високо равнище на Г20
Въпросът за обменните курсове и борбата за валутно обезценяване, в която са се впуснали различни държави в световен мащаб и която е довела да изключителна променливост на обменните курсове, е важна тема в световния политически дневен ред. Мнозина считат, че в същата рамка попада неотдавнашната намеса за количествено разхлабване от страна на Федералния резерв (Federal Reserve) на САЩ като резултат от следваната от известно време от Китай парична политика.
Поради тази интензивна мобилност и широко разпространеното безпокойство във връзка с евентуални намеси за манипулиране на обменните курсове и несъмненото въздействие, което това ще окаже върху конкурентоспособността на държавите-членки от еврозоната, каква е позицията на Съвета най-вече по отношение на срещата на високо равнище на Г20?
