Равни шансове за мъжете и жените
Права на жените/Равни възможности
2009-05-14 - 15:50
Равно третиране на мъжете и жените - приоритет за ЕП Въпреки многото инициативи и усилия, мъжете и жените не винаги тръгват от равни стартови позиции в много области. Така е в професията, в размера на заплатата, в участието в политиката и в постигането на баланса между кариера и семейство. Един от основните приоритети на Европейския Парламент е гарантирането на равни шансове за представителите на двата пола.
Европейският Парламент се фокусира върху няколко основни теми, свързани с равнопоставеността на мъжете и жените. Много е направено през последните 30 години в областта на равните шансове за мъжете и жените : равенство в работата, борба с насилието и дискриминацията. Въпреки това са необходими още усилия в някои области. Жените в Европа продължават да получават средно 17 на сто по-ниско заплащане от мъжете, недостатъчно са представени в политиката, имат трудности да съвместяват професия и семейни задължения.
В това тематично досие Ви предлагаме няколко материала, които обобщават усилията и инициативите на ЕП в областта на равните шансове за мъжете и жените.
20090511FCS55550
Равенството между половете - приоритетна тема за ЕП
©BELGA_SCIENCE_AW2 Темата за равенството между половете е приоритетна за ЕС и за Европейския Парламент. През последните десетилетия в Брюксел бяха приети редица законодателни актове, програми и инициативи с цел гарантиране на равенство между мъжете и жените. Предлагаме Ви подробности за някои от тях.
Равни условия на труд
Принципът за еднакво заплащане при равен труд е залегнал още в основополагащи документи на европейската интеграция като Римския договор. Първата специална директива относно равенството на работното място става факт в средата на 70-те години на миналия век.
Резултатите не закъсняват : броят на жените на ръководни позиции се увеличава, според статистиките 32, 6 на сто от мениджърските позиции за 2006 година са заети от жени.
В политиката картината също се променя. В Европейския Парламент например през 1979 година (след първите директни избори) 16, 3 на сто от евродепутатите са жени. Днес те са 31 процента.
През годините се подобрява законодателството за защита на бременните жени и жените в майчинство.
Остава обаче нерешен въпросът с неравното заплащане. В ЕС днес жените получават около 17 на сто по-малко от мъжете. В края на 2008 година ЕП настоя пред Комисията да представи до края на 2009 г. предложение за преработване на законодателството за прилагане на принципа на равно заплащане на двата пола.
Програми за борба с насилието срещу жени
Друг аспект на защитата на жените са многобройните програми и инициативи срещу насилието. Предполага се, че между една пета и една четвърт от жените в Европа са се сблъскали с насилие по някаква форма.
През 1997 година ЕС прие програмата Daphne за борба с насилието спрямо жени и деца. В момента тече третата фаза на програмата (2007-2013 година).
Кампании и инициативи на Европейския Парламент
С многобройни доклади и семинари евродепутатите поставят акцент на темата за равенство между половете. В Парламента има специална Комисия, която се занимава с правата на жените. През 2006 година ЕП, съвместно с правителствата на държавите-членки дадоха зелена светлина за създаването на Европейски институт за равенство между половете във Вилнюс.
Една от най-ярките кампании на ЕП бе "червен картон срещу принудителната проституция" , която се проведе по време на Световното футболно първенство през 2006 година и Европейското през 2008.
Равенство в заплащането Червен картон за принудителната проституция Програмата Дафне Комисията за права на жените
Жените в политиката
Какво очакват европейките от Европейските избори? В навечерието на Международния ден на жената 8 март темата за участието на жените в политиката бе в центъра на журналистическия семинар в Европейския Парламент, който се проведе на 4 март 2009 година.
"Демокрация, която не дава достатъчно място на 52 процента от населението в процеса на вземане на решения, не е истинска демокрация", подчерта заместник-председателката на Европейската комисия Margot Wallström на форума, който бе посветен на жените и Европейските избори.
Политиката - място за мъже?
Мнозинството от европейците смятат, че мъжете доминират на политическата сцена и очакват промяна на политическия стил, в случай, че повече жени влязат в политиката. Данните са от актуално проучване на Евробарометър. Резултатите от него бяха представени на семинара.
Когато гласуват за евродепутати жените дават приоритет на опита на кандидатите пред тяхната политическа ориентация. Сред най-важните теми за жените са включването на майчинството към годините за пенсия, организирането на целодневни детски градини и училища, равно заплащане на жените и мъжете.
"Изследването на Евробарометър дава информация за очакванията на избирателките, техните виждания за ЕС и приоритетите им за кампанията", подчерта на форума заместник-председателката на ЕП Rodi Kratsa-Tsagaropoulou (Гърция, ЕНП-ЕД).
Да - на повече жени в политиката, не - на квотите
Мнозинството от жените се обявяват за повече жени в Европейския Парламент, но едва 10 на сто са за въвеждане на задължителни квоти за парламентаристки. Вместо това 53 процента от запитаните залагат на насърчаване на участието на жените в политиката.
Близо 28 на сто от запитаните представителки на нежния пол са заявили готовност да гласуват на изборите за ЕП през юни 2009, този дял при мъжете е 31 на сто. Изследването на Евробарометър Равенството между половете - приоритетна тема за ЕП Съобщение за пресата - на английски Директен линк към проучването на Евробарометър - на англ.
Усилията за равнопоставеност между половете - интервю с Anna Záborská
Anna Záborská Парламентарната Комисия по правата на жените и равенството между половете прие през последните пет години повече от 40 парламентарни доклада. Как тези документи се отразяват на равнопоставеността на половете и кои са приоритетите за следващия парламентарен мандат? Предлагаме Ви интервю с председателката на Комисията Anna Záborská (ЕНП-ЕД, Словакия).
Кои бяха най-важните решение на Комисията за последните пет години? Аз смятам, че всички решения бяха важни, ние подкрепихме близо 40 парламентарни доклада. Бих искала, все пак, да откроя доклада за Лисабонската стратегия, доклада за демографската ситуация в Европа, за баланса между професия и семейство, за жените и бедността, за жените- мигранти , за жените-затворници и влиянието на това положение върху семейния живот. Както и докладите за положението на жените по време на военни конфликти и за жените в науката.
Много от докладите, засягащи равенството между половете, не са законодателни. Имат ли те отражение върху живота на хората?
Мисля, че докладите на Комисията са много важни, тъй като те осигуряват един вид изследвания и информация по важни теми за ЕС. Те предлагат някои решения и могат да се използват в работата на други комисии. Така че, те не влизат директно в законодателството на ЕС, но служат като източник на информация. Само 3-ма от 40 членове на Комисията са мъже. Защо това е така и какво бихте направили, за да го промените? Причината, поради която жените все още не са постигнали равенство, въпреки че полагат усилия за това от десетилетия, е идеята, че те могат да го постигнат сами, че те не се нуждаят от мъжете. От началото на този парламентарен мандат ние започнахме да говорим повече за това, че е важно и мъжете да се включат. Равенството на жените трябва да бъде и в интерес на мъжете. Например идеята за баланс между професия и семейство: ако не включим мъжете, жените никога няма да постигнат целта си. Когато мъжете осъзнаят, че жените очакват те да участват, мъжете също ще бъдат по-заинтересовани да станат членове на Комисията. Какви са темите, по които Комисията по права на жените трябва да работи в бъдеще? Посочените теми са дългосрочни проблеми. Но когато виждам сегашната икономическа и финансова криза, която най-вероятно ще се превърне в социална криза, смятам, че темите, които ще се обсъждат в бъдеще, са жените и бедността, балансът професия-семейството и солидарността за интеграция. Трябва също да се има предвид, че в настоящата демографска ситуация, едно от решенията, които аз не разглеждам като първостепенно, е имиграцията. Така че темата, която ще бъде обсъждана много през следващия парламентарен мандат, ще бъде за жените-имигранти и за събирането на семейството.
Комисията по права на жените и равенството на половете Anna ZÁBORSKÁ Как да постигнем баланс между семейство и кариера? Anna Záborská
Как да постигнем баланс между семейство и кариера?
Как да гарантираме, че никой не е принуден да избира между семейство и кариера? Равни възможности за мъжете и жените, равно заплащане, недискриминация - това са неоспорими европейски ценности. Но доколко успяваме да ги постигнем в реалния живот? Как да гарантираме, че никой не е принуден да избира между семейство и кариера? В Европа има все още много неща за вършене и решения за вземане в областта на равните възможности между жените и мъжете. Вие може да участвате във вземането на тези решения като упражните правото си на глас в европейските избори през юни 2009 година!
Времената се променят. Жените извоюват все повече важни позиции в бизнеса и политиката, 32 на сто от управленските позиции в ЕС за 2006 година са били заети от жени. Делът на дамите в Европейския Парламент нарасна от 16, 3 на сто през 1979 година до 31 процента през 2009. Всичко това е много хубаво, но фактите говорят и друго: жените в Европа печелят 17 на сто по-малко от мъжете, един от десет европейци твърди, че е страдал от някаква форма на тормоз или насилие на нейното/неговото работно място. Балансът семейство - кариера: лукс или необходимост Според статистиката жените (на пълен работен ден) работят средно по 40 часа на седмица, а мъжете - 43. Означава ли обаче това, че жените работят по-малко като се имат предвид всички задължения на жените по отглеждане на децата и домакинството? Да не пропускаме и мъжете - получават ли те шансовете, които заслужават? Много инициативи на ЕС работят в посока равни възможности и недискриминация. Подготвя се откриването на европейски институт за равенството между половете във Вилнюс. Програмата Daphne се занимава с борбата срещу насилието спрямо жени. В Европейския парламент има специална Комисия, която се занимава с правата на жените. Една от най-ярките кампании на ЕП бе "червен картон срещу принудителната проституция" , която се проведе по време на Световното футболно първенство през 2006 година и Европейското през 2008. Много се прави в областта на равните шансове и недискриминацията, но още много остава да бъде направено. ЕП може да вземе решения по много въпроси, касаещи всекидневния ни живот. Какво трябва да се направи, за да се постигне балансът между кариера и семейство? Какви решения да се вземат? Вашето мнение има значение! Гласувайте на европейските избори през юни 2009! Акценти от работата на ЕП в областта заетост и социални въпроси ЕП призовава държавите-членки да изпълнят ангажиментите си в сферата на грижата за децата Съобщения за пресата в областта заетост и социални въпроси Как ще се справи Европа с демографския дефицит ?
Каква да е минималната продължителност на отпуска по майчинство?
Срокът на отпуска по майчинство в различните държави членки варира от 14 седмици до над 50 седмици. Парламентарната Комисия по правата на жените предложи увеличаване на минималната продължителност на отпуска по майчинство до 20 седмици. Не всички евродепутати подкрепят това предложение. Вижте две мнения: "за" и "против."
За : Според португалската евродепутатка от ПЕС Edite Estrela отпуск по майчинство с минимална продължителност от 20 седмици дава възможност на майките да се възстановят след раждането, подхранва връзката майка-дете и поощрява кърменето. В същото време според нея в контекста на демографската ситуация в Европа това ще бъде мотивация за по-голяма раждаемост.
Против : Edit Bauer (ЕНП-ЕД, Словакия) се опасява, че предложението може да се отрази контрапродуктивно на наемането на работа на млади жени. "Има държави, като например Германия, където отпускът по майчинство се плаща от работодателя. В контекста на икономическите проблеми в момента тези страни са против удължаването на срока на отпуск по майчинството".
А как стои въпросът с отпуска по бащинството?
Комисията по права на жените призовава също за гарантиране на поне две седмици отпуск по бащинство.
Edite Estrela : "Това право е особено важно за балансираното участие на мъжете и жените в работата и за споделянето на семейните задължения." Този отпуск би трябвало също да "подкрепи жената по време на нейното възстановяване и да насърчи участието на бащите в живота на децата".
Според Edit Bauer това предложение за законодателство се отнася основно за защитата на здравето и сигурността на бременните и кърмещите жени и затова въпросът за отпуска по бащинство няма място там. "Разбира се, че трябва да намерим начин за по-добър баланс между кариера и семейство и за по-справедливо разделяне на отговорностите и работата в семейството, но не и в тази директива ".
Какво е Вашето мнение? Каква да е продължителността на отпуска по майчинство, има ли нужда от отпуск по бащинство? Очакваме мнението Ви на линка по-долу. ЕП иска да се повиши социалната защита на самонаетите жени и помагащите съпрузи
ЕП иска да се повиши социалната защита на самонаетите жени и помагащите съпрузи
Депутатите искат задължителна социална застраховка за помагащите съпрузи, както и да се повишат правата на самостоятелно заетите жени и помагащите съпрузи по отношение на отпуската по майчинство. Директивата относно промяната на продължителността на отпуска по майчинство беше върната обратно за разглеждане в парламентарната комисия.
ЕП одобри доклада на Astrid Lulling (ЕНП-ЕД, Люксембург) , изискващ засилени права и по-добра закрила по време на бременност и майчинство на помагащите съпрузи и самостоятелно заетите жени. Предложението за директива определя "помагащите съпрузи" като съпрузи или партньори на семейни начала (законно признати по силата на националното законодателство), които не са нито работници или служители, нито съдружници, но участват редовно в дейността на самостоятелно заетото лице. Te най-често са заети в областта на селското стопанство, търговията, малките и средните предприятия и свободните професии. Европейската комисия предлага социалното осигуряване да става по желание на помагащите съпрузи, но депутатите смятат, че независимото участие на помагащите съпрузи в системите за социална сигурност, които са предназначени за самонаетите лица и покриват болест, инвалидност и старост, трябва да бъде задължително. Това се прави поради факта, че когато се предоставя избор дали да се участва или не в системите за социална закрила, повечето от лицата избират да не членуват, допълват членовете на ЕП. Държавите членки трябва също така да гарантират, че самостоятелно заетите жени и помагащите съпруги имат право на отпуск по майчинство, който е съобразен с техните потребности. Депутатите считат, че продължителността на отпуска по майчинство следва да бъде по избор на съответните жени, при условие, че като цяло той не превишава предвиденото в Директива 92/85/ЕИО относно бременните жени. Що се касае до другото законодателно предложение от т.нар. "семеен пакет", депутатите решиха да върнат за разглеждане в парламентарната комисия доклада на Edite Estrela (ПЕС, Португалия) относно промяната на продължителността на отпуска по майчинство. Това стана по предложение на депутатите от групата на ЕНП-ЕД, които подчертават, че по въпроса няма компромис на първо четене със Съвета и че мненията вътре в ЕП твърде много се различават. Законодателна резолюция за равно третиране на мъжете и жените Докладът на Edite Estrela
BG
1
PHOTO
20070313PHT04107.jpg
BG
2
PHOTO
20090219PHT50030.jpg
BG
6
LINK
/activities/committees/homeCom.do?body=FEMM
BG
7
PHOTO
20090305PHT50992.jpg
BG
11
LINK
http://ec.europa.eu/public_opinion/flash/fl_266_en.pdf
BG
12
PHOTO
20090408PHT53606.jpg
BG
13
LINK
/activities/committees/homeCom.do;jsessionid=D0712A19D22CACF15CE75956FC619B09.node2?language=BG&body=FEMM
BG
14
LINK
/members/public/geoSearch/view.do?language=BG&partNumber=1&country=SK&id=23894
BG
15
LINK
/elections2009/headlines/product.htm?ref=20090316STO51821&secondRef=0&language=BG
BG
16
LINK
/members/public/geoSearch/view.do?language=BG&partNumber=1&country=SK&id=23894
BG
17
PHOTO
20090316PHT51798.jpg
BG
18
LINK
/elections2009/highlights/product.htm?ref=20090120TMN46720&secondRef=0&section=9&language=BG
BG
20
LINK
/news/expert/documents_presse_par_theme_page/908/default_bg.htm
-//EP//TEXT IM-PRESS 20081117BRI42139 ITEM-011-EN NOT XML V0//BG
-//EP//TEXT IM-PRESS 20060307STO05868 0 NOT XML V0//BG
-//EP//TEXT IM-PRESS 20070516IPR06755 0 NOT XML V0//BG
-//EP//TEXT IM-PRESS 20090304IPR50793 0 NOT XML V0//BG
-//EP//TEXT IM-PRESS 20090223STO50152 0 NOT XML V0//BG
-//EP//TEXT IM-PRESS 20090302IPR50641 0 NOT XML V0//BG
-//EP//TEXT IM-PRESS 20090203IPR48120 0 NOT XML V0//BG
-//EP//TEXT IM-PRESS 20080414FCS26499 0 NOT XML V0//BG
-//EP//TEXT IM-PRESS 20090504IPR54918 0 NOT XML V0//BG
-//EP//TEXT TA P6-TA-2009-0364 0 NOT XML V0//BG
-//EP//TEXT REPORT A6-2009-0267 0 NOT XML V0//BG
-//EP//DTD IM-PRESS 20050901 FEA DOC XML V0//EN
-//EP//STYLESHEET IM-PRESS 20050901 FEA DOC XML V0//EN
