ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0059/07
съгласно член 108 от Правилника за дейността на ЕП
от
Marco Pannella
и
Marco Cappato
, от името на групата ALDE
към Съвета
Относно: Изпълнение на решение на Съвета на ЕС относно мораториума върху смъртното наказание
Два пъти през настоящата година, на 1 февруари и 26 април, Европейският парламент прие резолюции, призоваващи председателството да предаде резолюция относно универсален мораториум върху смъртното наказание преди края на 61-та сесия на Общото събрание на ООН.
Съветът не взе навременно решение за предходната сесия на Общото събрание на ООН. Едва на 18 юни Съветът на министрите реши да предаде резолюцията за универсален мораториум върху смъртното наказание при откриването на 62-та сесия на Общото събрание на ООН.
Общото събрание на ООН ще бъде свикано в Ню Йорк на 24 септември, въпреки че на ниво ЕС изглежда, че не са разгледани конкретно никакви действия: „експертни” органи като COHOM (Групата на Съвета по правата на човека) не само пренебрегват две резолюции на Европейския парламент, но и не изпълняват политическото решение, прието от Съвета на министрите на 18 юни.
Как действащото председателство на Съвета на ЕС ще изпълни решението на Съвета и ще предприеме ли председателството всички уместни стъпки с цел да се гарантира предаването на резолюцията в подкрепа на мораториума при откриването на настоящото Общо събрание на ООН?
