Понеделник в пленума: референдума в Ирландия, Близкият Изток, митнически съюз
Институции
2008-06-17 - 15:47
Пьотеринг откри сесията с изказване за референдума в Ирландия Пленарната сесия в Страсбург започна с изявление на председателя на ЕП Ханс-Герт Пьотеринг относно негативния вот на ирландците по Лисабонския договор. С поглед към предстоящата среща на върха на ЕС Пьотеринг призова да се предприемат всички необходими стъпки за реализиране на договора и подчерта, че процесът на ратификация трябва да продължи. Евродепутатите обсъдиха 40-годишнината от митническия съюз и мерки срещу бедността и социалната изолация.
"Резултатите от референдума на 12 юни 2008 година в Ирландия поставят ЕС пред едно от най-големите предизвикателства в неговата история". С тези думи председателят на ЕП Ханс-Герт Пьотеринг откри юнската сесия на Парламента. Той подчерта, е Лисабонския договор е отговорът на критиките на гражданите към ЕС и приближава Съюза до неговите граждани. "Нашата цел остава да видим договора от Лисабон влязъл в сила до изборите за ЕП през юни 2009."
Парламентът ще дебатира по вота на ирландците в сряда, в рамките на дискусията по предстоящата среща на върха на ЕС в Брюксел на 19 и 20 юни.
Близкият Изток
Пьотеринг направи изявление и по ситуацията в Близкия изток, обобщавайки посещението на депутати от работната група за Близкия Изток в Израел и в палестинските територии. Той подчерта нуждата от конкретни мерки за постигане на целите на конференцията от Анаполис. В същото време той посочи, че заключението на делегацията е, че "въпреки някои окуражителни стъпки напред, има малко повод за оптимизъм, че амбициозните цели от Анаполис ще бъдат реализирани."
40 години митнически съюз
С дебат и изявление на еврокомисаря по данъчното облагане и митническия съюз László Kovács
бе отбелязана 40-годишнината от митническия съюз. Създаването му през юли 1968 година е основополагащ момент в историята на европейската интеграция. С неговото въвеждане се премахват митата между страните-членки и се уеднаквяват митата за внос от страни извън ЕС.
2010 година - година на борба с бедността и социалната изолация
78 милиона души в ЕС живеят в риск от бедност, 19 милиона от тях са деца.
"Продължителната бедност е обезпокояващ феномен", се посочва в доклада на гръцката депутатка от ЕНП-ЕД Marie Panayotopoulos-Cassiotou.
Нейният доклад, както и повечето изказали се, подкрепиха обявяването на 2010 за Европейска година за борба с бедността и социалната изолация. В доклада се подчертава необходимостта от фокусиране на вниманието върху детската бедност, големите семейства, самотните родители.
Депутатите обсъдиха още мерки за подобряване на качеството на водите в ЕС и за преработване на отпадъците.
20080616STO31792 По-малко отпадъци и по-чисти води в Европа? Изказване на Пьотеринг за референдума в Ирландия- на англ. Доклад за борба с бедността Пьотеринг за ситуацията в Близкия Изток - на англ. Изказване на Пьотеринг за вота в Ирландия - запис на англ.
BG
1
PHOTO
20080616PHT31890.jpg
BG
6
MULTIMEDIA
20080616MLT31865.asf
-//EP//TEXT IM-PRESS 20080616STO31731 0 NOT XML V0//BG
-//EP//TEXT IM-PRESS 20080613IPR31575 0 NOT XML V0//BG
-//EP//TEXT REPORT A6-2008-0173 0 NOT XML V0//BG
-//EP//TEXT IM-PRESS 20080616IPR31871 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
