Въпрос с искане за писмен отговор E-008840/2011
до Комисията
Член 117 от Правилника за дейността
Антония Първанова (ALDE)
(6 октомври 2011 г.)
Относно: Решението на Европейския омбудсман относно закриването на безмитните магазини и бензиностанции по границите на България
Българската асоциация за безмитна и тревъл ритейл търговия (БАБТРТ) подаде жалба [0715/2009/(VIK)ANA] до Европейския омбудсман на 17 март 2009 г. в отговор на сериозни твърдения, направени от службите на Комисията, за престъпна дейност от страна на членове на БАБТР. След 28-месечно разследване в решението на Омбудсмана се разкриват съществени прояви на лоша администрация от страна на службите на Комисията. С решението се потвърждава, че твърденията на Комисията, според които безмитните магазини и бензиностанции по границите на България са свързани с корупция и организирана престъпност, са „подвеждащи“ и „не са подкрепени с конкретни доказателства, които са нейно разположение“.
Освен това в решението иронично се отбелязва, че чрез задържането на поверителния анализ и данните от страна на Комисията не се отговаря на високия праг, необходим за да се оправдаят твърденията, отправени срещу членове на БАБТРТ. В решението на Омбудсмана се критикуват процедурите по разследване на Комисията, както и процедурите за оценка и използване на наличните доказателства и се прави заключението, че Комисията следва да предприеме необходимите стъпки за гарантиране на „пропорционалност, безпристрастност, обективност и прилежност на докладите, които изготвя в рамките на Механизма за сътрудничество и проверка.“
Предвид сериозността на разкритията в решението Европейския омбудсман за лоша администрация, може ли Комисията да даде отговор на следните конкретни въпроси: 1.
Какви действия възнамерява да предприеме Комисията, за да осигури подходящ и бърз отговор на решението на Омбудсмана? 2.
Разглежда ли Комисията възможността за преразглеждане на решението за закриване на безмитните магазини и бензиностанции по границите на България?