ЕС разбира ли Русия? Дайте Вашето мнение!
Избори 2009 г.
Външни отношения
2009-01-21 - 17:08
Газовата криза и Грузия надвиснаха като тежки облаци над отношенията ЕС-Русия Спирането на руския газ за много европейски домове и предприятия (сред които едни от най-потърпевшите бяха българските) е последният завой в развитието на отношенията ЕС-Русия. Връзките с Русия са един от компонентите, които ЕС взема под внимание при оформянето на много европейски вътрешни и външни политики: военните действия на Русия срещу Грузия през август миналата година предизвикаха силна реакция и доведоха до договореното с посредничеството на ЕС прекратяване на огъня.
Статутът на Косово и бъдещето разширяване на ЕС към Западните Балкани също са сред ключовите геополитически въпроси. Енергийната сигурност и търговията са други важни теми, които засягат пряко европейските граждани.
Европейските депутати работят по тези теми всекидневно, независимо дали става въпрос за дебати по въпросите на външната политика, за петиции на граждани (Северен поток, Nordstream) или за законодателни предложения.
Сами по себе си отношенията с Русия са сложен проблем, който се усложнява допълнително от историята - история, която всяка страна в ЕС е преживяла по различен начин. Оттук идва и днешният въпрос: Разбира ли ЕС - в ролята си на политически и икономически фактор - наистина Русия? Разполага ли ЕС с ефикасна политика по отношение на своя най-голям съсед? Нуждае ли се ЕС от ново отношение към Русия?
Ето някои реакции на европейски депутати по време на дебати в ЕП. Използвайте опцията за публикуване на коментари по-долу и ни кажете каква политика според Вас ЕС трябва да приеме по отношение на Русия?
Газова криза - депутатите призовават за обща енергийна политика
На 14 януари 2009 г. депутатите проведоха дебат относно газовата криза, която взе за заложник 17 европейски държави, на които бяха спрени изцяло или намалени значително доставките на газ. По-долу можете да видите части от изказванията по време на обсъждането.
Депутатите заявиха, че и Русия, и Украйна не могат да бъдат разглеждани като надеждни партньори. Затова ЕС трябва да увеличи своите усилия за диверсифициране на енергийните доставки и да развие обща енергийна политика.
Jacek Saryusz-Wolski (ЕНП-ЕД, Полша) подчерта, че големите сривове в доставките като сегашния са "драматични за гражданите, промишлеността и работните места", добавяйки, че "по време на изборите ще трябва да отговаряме какво сме направили" по въпроса.
Hanna Foltyn-Kubicka (СЕН, Полша): "Зад исканията на Газпром стои кремълската политическата машина и Кремъл се опитва да разшири своята доминация над страните от Централна и Източна Европа."
Rebecca Harms (Зелени/ЕСА, Германия) зададе следния въпрос: "Какво ще направи ЕС по отношение на страните, които се намират "на два огъня", на границите между Русия и ЕС?"
Грузия: ЕС е разтревожен от руските действия
Депутатите обсъдиха нападението на Русия над Грузия на 1-ви септември 2008 г. Депутатите подчертаха необходимостта да се уважава териториалната цялост на Грузия, като според тях реакцията на Русия е била непропорционална.
Joseph Daul (ЕНП-ЕД, Франция) описа ситуацията в Грузия като "непоносима" и подчерта, че ЕС трябва "да използва своето икономическо и политическо влияние" за натиск над Русия, който да доведе до незабавно и пълно изтегляне от грузинска територия.
Graham Watson (Великобритания), лидер на групата на АЛДЕ в ЕП, изтъкна, че "ние няма да убедим руската мечка, като притиснем президента Медведев до стената".
Hannes Swoboda (ПЕС, Австрия): "Русия е силна в момента заради цените на енергията, но това може да не продължи дълго и Русия може да спечели много от сътрудничеството с Европа."
Това бяха гледните точки на някои от депутатите от Европейския парламент. Нека сега да разберем какво е Вашето мнение!
20090115STO46440 Добавете своя коментар към статията в рубриката Избори 2009 г. Русия и Украйна не са надеждни енергийни доставчици, смятат депутатите Дебат в ЕП по положението в Грузия: Русия трябва да спазва поетите ангажименти
BG
1
PHOTO
20090120PHT46680.jpg
BG
2
LINK
/elections2009/headlines/product.htm?ref=20090115STO46440&language=BG
-//EP//TEXT IM-PRESS 20090113IPR46101 0 NOT XML V0//BG
-//EP//TEXT IM-PRESS 20080829IPR35626 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
