Въпрос за времето за въпроси H-0542/2010
Съвета
Период на сесията: Ноември 2010
Член 116 от Правилника за дейността
Zigmantas Balčytis
(S&D) Относно: Прехвърляне на правомощията за вземане на решения относно ГМО към националните правителства
Въпросът за отглеждането на генетично модифицирани култури се третира по различен начин в отделните държави-членки. Въпреки това, Европейската комисия излезе с предложение да прехвърли на националните правителства вземането на решения относно допускането на генетично модифицирани организми. Упълномощаването на всяка отделна държава би могло да отбележи началото на политика на ЕС за повторна национализация и да има сериозно отражение върху единния пазар на ЕС.
Каква е позицията на белгийското председателство по този конкретен въпрос? Председателството подкрепя ли наличието на по-ясни правила по отношение на успоредното съществуване на генетично модифицирани и немодифицирани организми на равнището на ЕС, за което Комисията играе водеща роля, или се застъпва за вземането на решения на национално равнище?
