Могат ли клонираните животни да се използват за храна?
Селско стопанство
2008-08-27 - 12:57
Ще се храним ли с клонирани животни? В Европейския парламент се очаква горещ дебат по темата следващата седмица, когато евродепутатите ще дискутират заедно с представители на Европейската Комисия дали продукти от клонирани животни да бъдат допуснати за храна на хората. Според евродепутатите от Комисията по селско стопанство на ЕП клонирането на животни с комерсиални цели не е морално оправдано. През юни комисията се обяви за забрана на клонирането на животни за храна.
Можем ли наистина да ядем от овцата Доли?
Когато през 1996 година учените обявиха, че са клонирали за първи път бозайник, снимките на прочутата овца Доли обиколиха света. По-късно специалистите успяха да клонират крави, прасета, коне и ред други селскостопански животни. Дискусията за това дали те могат да се използват за храна стана неизбежна. Но бихте ли посегнали с чиста съвест към мляко или месо от клонирани животни?
До този момент няма данни в Европа да се извършва клониране с комерсиална цел или продукти от клонирани животни да са влезли в хранителната верига. Според информация от Европейската комисия обаче разпространението на подобни продукти предстои и се очаква до 2010 година да достигне световната хранителна верига.
Дискусия в Парламента следващата седмица
Комисията по селско стопанство в Парламента е подготвила набор от въпроси, които иска да зададе на представителите на Европейската комисия по време на пленарното заседание на 2 септември. Евродепутатите искат да разберат, дали ЕК смята клонирането на животни за храна за морално оправдано и дали споделя схващането, че клонирането оказва неблагоприятно въздействие върху животните. Депутатите се интересуват още дали Комисията може да предостави дългосрочни показатели относно здравето на клонираните животни и на тяхното потомство. Ще бъде поставен и въпросът дали Комисията планира да предложи забрана на клонирането на животни за храна.
Клонирането причинява сериозни страдания за животните
Според председателя на Комисията по селско стопанство Neil Parish (ЕНП-ЕД, Великобритания) клонираните животни страдат от много повече заболявания и имат много по-кратък живот. От аграрна гледна точка сериозен проблем е и че тези животни са много по податливи при избухване на заболявания, подчертава той.
За представителката на Зелените Caroline Lucas от Великобритания идеята за клониране на животни за храна също е много тревожеща.
Гръцката депутатка от ПЕС Katerina Batzeli подчетртава, че тази тема е свързана с морални въпроси, основно що се отнася до "силата на технологиите и възможни опити за клониране на човешки същества." Според нея използването на мляко и месо от клонирани животни за храна на хората крие рискове за сигурността на храните и оттам - за здравето на хората.
Позицията на експертите
През юли Европейската служба по сигурността на храните публикува позицията си, според която няма разлика по отношение на сигурността на храните между продукти от клонирани и от обикновени животни. В същото време председателят на научната комисия на службата Vittorio Silano подчерта, че все още няма достатъчно данни и че са необходими допълнителни проучвания. Мнението на Европейската група по етични въпроси е че няма достатъчно аргументи в полза на клонирането за храна с оглед на степента на страданията и здравословните проблеми на клонираните животни.
20080827STO35494 Съобщение за пресата за позицията на Комисията по селско стопанство на ЕП Позиция на Европейската служба за сигурност на храните
BG
1
PHOTO
20080825PHT35440.jpg
BG
3
LINK
http://www.efsa.europa.eu/EFSA/efsa_locale-1178620753812_1211902019540.htm
-//EP//TEXT IM-PRESS 20080623IPR32472 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
