Подготвя се парламентарна резолюция срещу касетъчните боеприпаси
Сигурност и отбрана
2008-11-19 - 16:50
Касетъчна бомба в Южен Ливан, 2006 година Евродепутати от всички политически фракции в Европейския Парламент призовават държавите-членки да подпишат, ратифицират и приложат договорената през май в Дъблин Конвенция за забраната на касетъчните боеприпаси. В началото на декември в Осло ще се проведе конференция за подписване на Конвенцията. Сряда вечерта евродепутатите ще отправят устен въпрос към представителите на Съвета по необходимостта за влизане в сила на документа.
Позицията на Европейския Парламент е ясна, още през 2004 година той се обяви за мораториум на касетъчните бомби, а през 2007 настоя за тяхната забрана в световен мащаб.
Очаква се в четвъртък ЕП да гласува резолюция по темата, внесена от евродепутати от всички политически групи в Парламента. В нея се призовават държавите-членки на ЕС да подпишат, ратифицират и приложат Конвенцията за забрана на касетъчните боеприпаси, която може да влезе в сила едва 6 месеца след като 30 държави ратифицират и приложат в националните си законодателства документа.
Помощ за жертвите
В проектът за резолюция се призовават всички "държави-членки на ЕС, които са използвали касетъчни боеприпаси, да предоставят техническа и финансова помощ за разчистването и унищожаването на остатъци от касетъчни боеприпаси".
Подписването на Конвенцията за забрана на касетъчните боеприпаси е кулминацията на голяма международна кампания, известна като "процесът от Осло", която се задейства по примера на световната инициатива срещу сухопътните мини.
Касетъчните муниции - особено опасни за цивилното население
Касетъчните муниции са множество малки експлозиви, събрани в бомба, ракета или артилерийски снаряд. Носителят се отваря по време на полет и те се разпръскват над обширен район, взривявайки се при удар. Трудно е тези бомби да се насочат към определена цел, понеже експлозивите се разпръскват на голяма територия, равна на няколко футболни игрища. Неизбухнали експлозиви се превръщат в голяма заплаха за цивилното населени дълго време след приключване на военния конфликт.
Конвенцията - без подкрепа на САЩ и Китай
Подписаната в Дъблин Конвенция не се подкрепя от САЩ, Китай, Израел, Индия, Пакистан. По информация на базираната в Лондон Коалиция на 250 неправителствени организации за забрана на касетъчните боеприпаси ("Cluster Munition Coalition") няколко страни от ЕС не са обявили досега публично, че ще подпишат Конвенцията и това са Словакия, Румъния, Гърция, Кипър, Естония и Полша. Финландия е обявила публично, че няма да подпише документа.
Гледайте на живо около 17 часа местно време в сряда!
20081114STO42065 На живо! Устен въпрос Конвенцията Проект за резолюция Cluster Munition Coalition
BG
1
PHOTO
20081118PHT42347.jpg
BG
2
LINK
/wps-europarl-internet/faces/live/live-video.jsp?language=bg
BG
4
LINK
http://www.clusterconvention.org/
BG
6
LINK
http://www.stopclustermunitions.org/
-//EP//TEXT OQ O-2008-0110 0 NOT XML V0//BG
-//EP//TEXT MOTION B6-2008-0589 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
