Доклад на Е. Кирилов за ускорено финансиране от структурните фондове за икономическото възстановяване на регионите
Регионална политика
Пленарни сесии
2010-05-05 - 15:42
Проектите за регионално развитие в държавите членки ще получат по-бърз и лесен достъп до структурните фондове на ЕС, благодарение на новите правила, които бяха подкрепени от депутатите на 5 май. Като част от антикризисните мерки на ЕС, авансовите плащания трябва да бъдат увеличени за проекти, които подпомагат създаването на работни места в най-силно засегнатите от кризата страни. Докладчик е българският евродепутат Евгени Кирилов (ПЕС).
С бюджет от 347 милиарда евро за периода 2007-2013 г., политиката за сближаване на ЕС подкрепя мерки за бюджетна стабилност и публични инвестиции в европейските региони. Основните инструменти на тази политика са Европейският фонд за регионално развитие, който цели да коригира регионалните дисбаланси чрез осигуряване на директни помощи за малки и средни фирми, инвестиции в инфраструктурата и подкрепа за изследванията и науката, както и Европейският социален фонд, който подпомага инвестициите в национални и регионални мерки за стимулиране на заетостта и за подпомагане на работниците да се адаптират към икономическите промени.
В отговор на икономическата криза, европейските институции се споразумяха да ускорят потока на финансиране за проекти за регионално развитие и да се опростят правилата за използване на структурните фондове, позволявайки по този начин на публичните власти да продължат да инвестират в различни проекти, въпреки настоящите бюджетни ограничения. По този начин проекти, които иначе биха били изоставени поради необходимостта от национално финансиране, сега ще могат да бъдат осъществени.
Повече време за държавите членки да използват фондовете на ЕС
Едно от непосредствените положителни въздействия след влизането в сила на новите изменения, ще бъде възможността да се удължи периодът за усвояване на средствата, предвидени за 2007 г. Поради забавяне в одобряването на оперативните програми, както и заради икономическата криза, много държави, сред които и България, могат да загубят непохарчените пари за 2007 г. С промяната, подкрепена от ЕП в доклада на Евгени Кирилов, неусвоените средства за 2007 г. ще бъдат разпределени на равни части и отчетени в следващите години от периода. По този начин ще се спечели допълнително време за усвояване на европейските средства, в момент, в който те са крайно необходими.
Мерки за опростяване и финансиране от различни инструменти
Част от предложените мерките, които ще засилят използването на европейското финансиране, засягат големите проекти. С тях се въвежда един-единствен праг за големи проекти от 50 млн. евро и се дава възможност големите проекти, които са от национална и европейска значимост, да се финансират от различни фондове. Това ще позволи да се избегне раздробяването на проекти, включващи различни компоненти, ще улесни управлението, координацията и изпълнението на проектите, и ще се намали рискът от забавяне, дублиране и грешки. Сред мерките, които ще бъдат насърчени при използването на финансирането от различни инструменти, ще са проекти за повишаване на енергийната ефективност и използване на възобновяеми енергийни източници в жилищата.
Следващи стъпки
Депутатите искат опростените правила и процедури да влезнат в сила възможно най-скоро, за да се позволи на държавите членки и европейските региони да се възползват по най-бързия начин от европейските фондове. Според Лисабонския договор, преразглеждането на тези правила се извършва съгласно обикновената законодателна процедура, при която решението се взема съвместно от Парламента и Съвета на министрите.
След одобрението днес в пленарната зала (с гласа 519 "за", 83 "против" и 33 "въздържали се"), се очаква Съветът в скоро време да оповести своята позиция, за да могат предвидените мерки да влезнат в сила през лятото на тази година.
20100504IPR74101 Прессъобщение след гласуването в парламентарна комисия (от 18 март 2010 г., на английски език) Приетият текст ще бъде публикуван на този адрес (изберете дата 5 май)
BG
2
LINK
/activities/plenary/ta/calendar.do?language=BG
-//EP//TEXT IM-PRESS 20100316IPR70707 0 NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
