ЕП става домакин на младежка среща по доброволчеството
Младежи
2011-09-05 - 14:18
"Стани доброволец! Дай своя принос!" 2011-година на доброволчеството Близо 1500 млади хора от цяла Европа ще се съберат тази седмица в Брюксел, за да отбележат Европейската година на доброволчеството 2011. Между 7 и 11 септември в Европейския Парламент и на еспланадата пред него ще се проведат много конференции, семинари, дебати и концерти. Основен организатор е Европейският младежки форум.
На 8 септември на "Еспланадата Солидарност 1980" пред сградата на Европейския Парламент в Брюксел ще бъде открито т.нар. селище на доброволчеството. В откриването ще участват заместник-председателката на ЕП Isabelle Durant (Белгия, Партия на Зелените) и белгийската принцеса Матилде. Ден преди това, на 7 септември, пресконференция за събитието ще дадат заместник-председателят на ЕП и заместник-председател на Европейския младежки форум Gianni Pittella , (С&Д, Италия), Katarína Neveďalová (С&Д, Словакия), Marian Harkin (АЛДЕ, Ирландия ).
Г-н Pittella обясни, че е искал Европейският Парламент да стане домакин на това събитие, "тъй като то е отличен шанс за Парламента да даде силен тласък на Европейската година на доброволчеството. То позволява на членове на ЕП да влязат в политическа дискусия с млади доброволци и да чуят техните визии за Европа и за доброволческата дейност."
Милиони хора в Европа полагат обществено полезен труд в свободното си време без да получават заплащане за това, в училища, болници, спортни клубове, опазват околната среда, извършват услуги в полза на обществото и помагат на хората в други страни. В същото време темата за доброволчеството е предизвикателство за три четвърти от населението на Европа, които никога не са извършвали доброволческа дейност.
По думите на Katarína Neveďalová "младите хора трябва да полагат доброволчески труд, понеже той отваря нови хоризонти за тях.... Аз все още вярвам, че един човек може да промени света и този човек със сигурност е доброволец. Доброволците дават от свободното си време на другите и променят нещата за по-добро. Те заслужават нашата огромна благодарност. "
Гледайте на живо пресконференцията за събитието, на линка по-долу!
20110902STO25896 Още за събитието на страницата на организаторите Гледайте пресконференцията на живо 2011-година на доброволчеството Интервю с ирландската депутатка от АЛДЕ Marian HARKIN
BG
1
PHOTO
20110831PHT25631.jpg
BG
2
LINK
http://www.youthforum.org/index.php?option=com_content&view=article&id=969&Itemid=68&lang=en
BG
3
LINK
/wps-europarl-internet/frd/live/live-video;jsessionid=7D141915A3A52A0F6FDD5B2D8513CDA3?eventId=20110907-1530-SPECIAL-UNKN&language=bg
BG
4
LINK
http://europa.eu/volunteering/bg/home2
-//EP//TEXT IM-PRESS 20110103STO11188 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
