P6_TA(2007)0364
За по-добро законотворчество 2005
A6-0280/2007
Резолюция на Европейския парламент от 4 септември 2007 г. относно "По-добро законотворчество 2005: прилагане на принципите на субсидиарност и пропорционалност" – 13-ти годишен доклад ( 2006/2279(INI) )
Европейският парламент
, –
като взе предвид резолюцията си от 26 октомври 2000 г. относно докладите на Комисията до Европейския съвет, озаглавени "По-добро законотворчество – поделена отговорност (1998)" и "По-добро законотворчество 1999" ОВ C 197, 12.7.2001 г., стр. 433.
,
–
като взе предвид резолюцията си от 29 ноември 2001 г. относно Бялата книга на Комисията за европейското управление ОВ C 153 Е, 27.06.2002 г., стр. 314.
,
–
като взе предвид резолюцията си от 8 април 2003 г. относно докладите на Комисията до Европейския съвет, озаглавени "По-добро законотворчество 2000" и "По-добро законотворчество 2001" ОВ C 64 Е, 12.03.2004 г., стр. 135.
,
–
като взе предвид резолюцията си от 26 февруари 2004 г. относно доклада на Комисията, озаглавен "По-добро законотворчество 2002" ОВ C 98 Е, 23.04.2004 г., стр. 155.
,
–
като взе предвид резолюцията си от 9 март 2004 г. относно съобщението на Комисията за опростяване и подобряване на регулаторната дейност на Общността ОВ C 102 Е, 28.04.2004 г., стр. 512.
,
–
като взе предвид резолюцията си от 20 април 2004 г. относно оценката на въздействието на законодателството на Общността и процедурите на консултация ОВ C 104 Е, 30.04.2004, стр. 146.
,
–
като взе предвид съобщението на Комисията до Съвета и Европейския парламент, озаглавено "По-добро законотворчество за растеж и заетост в Европейския съюз" ( COM(2005)0097 ),
–
като взе предвид резолюцията си от 16 май 2006 г. относно стратегията за опростяване на регулаторната среда ОВ C 297 Е, 7.12.2006 г., стр. 136.
,
–
като взе предвид резолюцията си от 16 май 2006 г. относно "По-добро законотворчество 2004 г.: прилагане на принципа на субсидиарност – 12-ти годишен доклад" ОВ C 297 E, 7.12.2006 г., стр. 128.
,
–
като взе предвид резолюцията си от 16 май 2006 г. относно резултата от аналитичния преглед на законодателните предложения, които предстои да бъдат представени на законодателя ОВ C 297 E, 7.12.2006 г., стр. 140.
,
–
като взе предвид доклада на Комисията – "По-добро законотворчество 2005", съгласно член 9 от Протокола за прилагане на принципите за субсидиарност и пропорционалност (13-ти доклад) ( COM(2006)0289 ),
–
като взе предвид работния документ на Комисията – Оценка на административните разходи и намаляване на административния товар в Европейския съюз ( COM(2006)0691 ),
–
като взе предвид съобщението на Комисията до Съвета, Европейския парламент, Европейския икономически и социален комитет и Комитета на регионите – Програма за действие за намаляване на административната тежест в Европейския съюз ( COM(2007)0023 ),
–
като взе предвид съобщението на Комисията до Съвета, Европейския парламент, Европейския икономически и социален комитет и Комитета на регионите – Стратегически преглед за по-добро законотворчество в Европейския съюз ( COM(2006)0689 ),
–
като взе предвид член 45 от своя правилник,
–
като взе предвид доклада на комисията по правни въпроси и становището на комисията по заетост и социални въпроси (А6-0280/2007),
А.
като има предвид, че успешното постигането на целта "По-добро законотворчество" е един от главните приоритети на Европейския съюз, тъй като увеличаването на ползите от едно модерно, рационално и ефективно законодателство, като се свеждат до минимум разходите, би осигурило най-високо ниво на производителност, растеж и, в крайна сметка, заетост в цяла Европа;
Б.
като има предвид, че принципът на субсидиарност играе жизнена роля при определяне на правомощията на законодателството на Общността и при вземането на решения за това дали законите трябва да бъдат приети на ниво Европейски съюз, като с това доказва, че е решаващ елемент за контрола на разделението на властите между Европейския съюз и държавите-членки и полезен инструмент, който позволява на държавите-членки да упражняват законодателна компетенция;
В.
като има предвид, че цялостното спазване на принципа на пропорционалност е явна необходимост, както за европейското законодателство, така и за националните законодателства за повишаване на правната сигурност;
Г.
като има предвид, че Съдът на Европейските общности е отговорен за контрола по прилагането на принципите на субсидиарност и пропорционалност;
Д.
като има предвид, че европейското законодателство е често резултат от труден политически компромис и е възможно в него да липсва яснота, така че държавите-членки да не са в състояние или да не желаят да го прилагат правилно;
Е.
като взе предвид, че върху репутацията и ефективността на европейското законодателство влияе ненужна и прекомерна административна тежест, често налагана на гражданите и предприятията от нормативните уредби на ЕС;
Ж.
като има предвид, че намаляването на ненужната административна тежест с 25 % може да представлява важен стимул за растежа на европейския БВП и по този начин да се превърне в ценен принос за постигане на целите от Лисабон;
З.
като има предвид, че ненужната административна тежест, произтичащ от европейското законодателство, подкопава ефективността и доверието в европейското законодателство;
И.
като има предвид, че европейското законодателство следва да улеснява гражданите и предприятията да се възползват колкото е възможно повече от вътрешния пазар, а не да ги натоварва с високи разходи, които могат да се избегнат;
Й.
като има предвид, че рационализирането на "acquis communautaire" чрез опростяване и намаляване на ненужната административна тежест не следва да бъде за сметка на правната сигурност и защита, осигурени от европейското законодателство;
1.
Приема, че регулаторната среда, в която предприятията осъществяват дейността си, е определящ фактор за тяхната конкурентноспособност, за устойчивия растеж и за показателите на заетостта, и че важна цел на политиката на ЕС следва да бъде предоставянето на гаранции, че регулаторната среда е и ще остане прозрачна, ясна, ефективна и отличаваща се с високо общо ниво;
2.
Смята, че лошото регулаторно качество в държавите-членки и на ниво на Общността прави по-слаба правовата държава и отдалечава гражданите от техните институции;
3.
Напълно подкрепя всички усилия на Комисията за насърчаване на цялостното повишаване на ефективността и прилагането на общностното законодателство чрез всякакви подходящи инициативи;
4.
Приветства успеха на електронния портал "Вашият глас в Европа" и приканва Комисията да разработи по-нататъшни, ефикасни методи за консултация на заинтересованите страни по всички аспекти на дадено законодателно предложение, включително анализа на неговото въздействие, преди стартиране на процедурата по неговото приемане;
5.
Подчертава значението на адекватните и независими оценки за въздействието, плод на широко-обхватни консултации със заинтересованите страни, и призовава Комисията да осигури достатъчен брой сценарии и политически възможности (включително на възможности ,,да не се прави нищо", ако е необходимо), като основа за разходно-ефективни и трайни решения;
6.
Приветства ангажимента на Комисията да засили прозрачността и отчетността по отношение на своите експертни групи, както и да направи опис на съществуващите в Европейския съюз случаи на саморегулиране и съвместно регулиране;
7.
Подчертава значението на това институциите на Общността и на държавите-членки, в лицето на регионалните и местните власти, както и на централно правителствено ниво, да наблюдават постоянно прилагането на принципите на субсидиарност и пропорционалност;
8.
Приветства програмата за действие на Комисията за оценка на административните разходи на предприятията в Европа и за намаляване на ненужната и непропорционална административна тежест с 25 % до 2012 г.;
9.
Отбелязва, че стратегията за 25-процентно намаление се отнася до ненужната административна тежест за предприятията и, следователно, не може да бъде равнозначна на дерегламентиране, нито да доведе до промяна в целите на политиката и в амбициите, залегнали в общностното законодателство; призовава Комисията да гарантира, че намаляването на ненужната административна тежест , произтичащ от нормативните уредби, не следва да бъде за сметка на първоначалните цели на съответните нормативни уредби;
10.
Подкрепя заключението, че този въпрос трябва да бъде обща цел, която може да бъде постигната единствено посредством съвместните усилия на държавите-членки и европейските институции;
11.
Подчертава в частност, че следва да бъде осъществена ефективна стратегия за намаляване на ненужната европейска административна тежест - както от Комисията, по отношение ненужната административна тежест , произтичаща от европейските регламенти и директиви, така и от държавите-членки, по отношение на подобен товар, произтичащ от националното законодателство; призовава Комисията да поеме инициативата и да не обвързва действията си за намаляване на ненужния административен товар на ниво Европейски съюз с действията, предприети от държавите-членки на национално ниво за намаляване на ненужната административна тежест , произтичаща от националните законодателства;
12.
Приветства определените от Комисията 13 приоритетни области, за които административните разходи подлежат на изчисляване и ненужната административна тежест следва да се намали, като пример на прагматичен и ефективен подход, но в дългосрочен план призовава Комисията също така да изчисли административните разходи и да намали ненужната административна тежест и извън гореспоменатите приоритетни области; смята, че това може да бъде направено,
inter alia
, в хода на оценката, предвидена в съответните европейски регламенти;
13.
Изразява сериозно безпокойство от факта, че в Съобщението на Комисията ( COM(2007)0023 ) (Приложение I) се предлага обхватът на програмата за действие да се ограничи до задълженията, наложени на предприятията; счита, обаче, че стратегията за насърчаване на развитието и заетостта изисква програмата за действие да обхване всички видове административни тежести;
14.
Подчертава, че е важно включването на заинтересованите страни в идентифицирането на законодателните предложения, от които произтича ненужна административна тежест, както и в определянето на мерки за нейното намаляване; призовава Комисията да установи в рамките на всяка своя генерална дирекция диалог със заинтересовани страни в Европа, по отношение както на всички 13 приоритетни области, така и при определянето на нови приоритетни области;
15.
Подчертава, че 25-процентното намаляване на ненужната административна тежест трябва реално да отразява нейното действително намаляване; подчертава следователно значението на началната база за измерване и на определението за целевото намаляване с 25 % като ясна цел, така че да се отчете увеличението на допълнителната ненужна административна тежест , произтичаща от новоприети европейски нормативни актове в крайната оценка през 2012 г., за да се установи дали ненужната административна тежест в Европейския съюз е била намалена с една четвърт;
16.
Подкрепя предложението на Комисията за въвеждане на прагове по отношение на всички задължения за предоставяне на информация, като ги ограничи за малките и средни предприятия, когато това е възможно;
17.
Подчертава, че всяка генерална дирекция в Комисията трябва да участва в намаляването на ненужната административна тежест ; подчертава, че всяка генерална дирекция трябва да е запозната с ненужните административни тежести , които тя създава, въз основа на първоначалното базисно изчисление и че следва да се установи за всяка генерална дирекция целево намаление въз основа на базисното измерване;
18.
Призовава Комисията да публикува всяка година приетите и планирани мерки за намаляване на ненужния административен товар, на увеличаването на административната тежест в Европейския съюз, произтичащ от нови нормативни актове, както и очаквания принос на тези мерки, изразен в проценти, за постигането на целевото намаление от 25 % до 2012 г.;
19.
Приветства намерението на Комисията да завърши оценката на ненужната административна тежест през 2008 г., да съдейства значително за намаляване на ненужната административна тежест в краткосрочен план чрез така наречените "ускорени действия" по отношение на най-очевидните случаи на подобни тежести ; призовава Комисията да определи въз основа на опита на държавите-членки, които вече са провели базисни измервания, допълнителни области, в които лесно могат да бъдат постигнати намаления на ненужната административна тежест и да предложат целеви намаления;
20.
Подкрепя усилията на Комисията да направи опис на ненужнатите административни тежести , произтичащи от ново европейско законодателство чрез интегрирането на метода за стандартна себестойност на разходите(МССР) към процедурата по оценка на въздействието; счита, че е от първостепенно значение заинтересованите страни да дават своя принос за събирането на данните, необходими за използването на метода за стандартна себестойност; подчертава, че качеството на процедурата по оценка на въздействието трябва да бъде контролирано от Борда за оценка на въздействието (БОВ) чрез становища, достъпни за обществеността;
21.
Подчертава, че би следвало Парламентът да не разглежда никакви законодателни предложения, внесени от Комисията, които не са придружени от оценка на въздействието, извършена под независим контрол, която да включва оценка на ненужните административни тежести, извършена чрез метода за стандартна себестойност;
22.
Споделя мнението, че допълнителната стойност на процедурите за оценка на въздействието на БОВ следва да бъде подложена на оценка преди края на 2008 г.; призовава Комисията да разработи показатели за тази цел, като се основава на съществуващия опит на международни организации и на държавите-членки;
23.
Предлага средствата, неотдавна отпуснати в бюджета на ЕС за пилотен проект, свеждащ до минимум административната тежест , да бъдат използвани за създаване на екип от независими експерти, които да следят за качеството на изказаните от БОВ становища чрез проверки на място, по-специално по отношение на описа на ненужните административни тежести, както и да наблюдават прилагането на европейската програма за действие за намаляване на административната тежест;
24.
Подчертава, че е важно ясно да се разграничават случаите на остарели, излишни или повтарящи се задължения за информиране и случаите, когато, поради причини, свързани със защитата на общественото здраве, здравословните и безопасни условия на труд, качеството на труд и правата на работниците, околната среда или финансовите интереси на Общността, продължава да съществува необходимост от задължения за информиране;
25.
Посочва необходимостта Съветът и Парламентът да приемат по-бързо опростени предложения, и подчертава в тази връзка заключението на междуинституционалното споразумение за по-добро законотворчество от 16 декември 2003 г. ОВ C 321, 31.12.2003 г., стр. 1.
относно промяната на методите на работа на Съвета и на Парламента, например чрез създаването на ad hoc структури, натоварени специално с опростяване на законодателството;
26.
Предлага, успоредно с плана за действие за намаляване на ненужните административни тежести , Комисията да направи проучване с цел:
а)
да разработи методология за количествен опис и оценка, не само на административната тежест, но и на всички останали тежести (разходи, произтичащи от съществени задължения, наложени от законодателството), произтичащи от новото законодателство и нормативна уредба и от измененията на съществуващото законодателство и нормативна уредба,
б)
да започне след това пилотен проект с участието на заинтересованите страни за прилагане на методология за измерване на административната тежест в рамките на оценката на въздействието;
в)
тази методология да бъде тествана и оценена от БОВ;
г)
да я прилага като стандарт и да я внедрява във всички оценки за въздействие;
27.
Настоятелно призовава Комисията и държавите-членки да разгледат случаите, при които често е необходимо да се използват различни канали за получаване на една и съща информация, както и да сложат край на дублирането на информация;
28.
Призовава държавите-членки да увеличат своите усилия за намаляване на административния товар, възникващ в резултат на "чисто" националното законодателство;
29.
Също така призовава държавите-членки да заменят предоставянето на информация във вид на печатни материали с информация, представена в електронен вид или публикувана в интернет, като използват, когато това е възможно, "смарт" интернет портали;
30.
Възлага на своя председател да предаде настоящата резолюция на Съвета, на Комисията, както и на правителствата и парламентите на държавите-членки.
