Въпрос с искане за устен отговор O-000195/2011
Съвета
Член 115 от Правилника за дейността
Marie-Christine Vergiat
,
Kyriacos Triantaphyllides
,
Willy Meyer
,
Cornelia Ernst
,
Cornelis de Jong
,
Marisa Matias
,
Nikolaos Chountis
,
Søren Bo Søndergaard
,
Miguel Portas
,
Patrick Le Hyaric
,
Paul Murphy
от името на групата GUE/NGL Относно: Опасност от произнасяне на смъртна присъда в САЩ за жертви на нерегламентирано прехвърляне от ЦРУ и на тайни затвори в Полша
Abd al-Rahim al-Nashiri, който в продължение на 9 години бива задържан от САЩ и понастоящем се намира в Гуантанамо Бей, се опасява от това, че може да бъде осъден на смърт от военна комисия на САЩ. Той заяви, че през 2002 - 2003 г. е бил държан и измъчван в таен затвор на ЦРУ в Полша, за чието съществуване се предполагаше и в докладите „Marty“ и „Fava“ . На 27 октомври 2010 г. полският прокурор официално призна al-Nashiri за жертва, на полското разследване относно тайния затвор на ЦРУ, след което на 20 януари 2011 г. направи същото за Abu Zubaydah. На 10 май 2011 г. al-Nashiri обжалва пред ЕСПЧ като отправи искане към Съда да нареди на полското правителство да се намеси, с цел органите на САЩ да се опитат да възпрат обвинението на военната комисия от това да изиска налагането на смъртно наказание. На 24 май полските органи отстраниха прокурор Jerzy Mierzewski от делото по предполагаемото подлагане на мъчения на al-Nashiri и Abu Zubaydah, като същевременно прекият му началник Robert Majewski беше уволнен. Средствата за масова информация съобщиха, че обмислят да повдигнат обвинения срещу членове на кабинета, управлявал по това време, включително срещу министър-председателя Лешек Милер и бившия президент Александър Квашньевски за нарушаване на Конституцията на Полша, за съдействие при незаконно отнемане на свободата на редица лица и за съучастие в престъпления против човечеството. На 3 юни полските органи започнаха да разследват средствата за масово осведомяване за издаване на държавни тайни. На 18 юни медиите съобщиха, че тогавашният президент Квашньевски вероятно не е бил осведомен за затворите на ЦРУ и че наредил затварянето им когато е разбрал за тяхното съществуване, а прокурорите продължили разследването, включително на случая с Khalid Sheikh Mohammed.
Запознат ли е Съветът с тези факти? Какво е предприел той, за да изрази несъгласието на ЕС със смъртната присъда по делото на г-н al-Nashiri? Съгласен ли е Съветът, че ЕС следва да защитава всички лица от налагането на смъртно наказание, от мъчения, произволно задържане и насилствено отвличане, включително като гарантира, че не се блокират запитванията във връзка с предполагаеми нарушения на правата на човека и отговорните за това биват изправени пред съда? Какво предприема той за гарантиране на справедливост в Европа за жертвите на нерегламентирано прехвърляне от страна на ЦРУ и секретните програми за задържане?
Сведения сочат за съществуването на „черен обект“ в база на разузнаването Stare Kiejkuty, недалеч от летище Szymany.