A7-0125/2011
5.4.2011
ДОКЛАД
относно освобождаването от отговорност във връзка с изпълнението на бюджета на Европейската железопътна агенция за финансовата 2009 година
(C7‑0240/2010 – 2010/2180(DEC))
Комисия по бюджетен контрол
Докладчик: Georgios Stavrakakis
PE 450.708v02-00
СЪДЪРЖАНИЕ
1. ПРЕДЛОЖЕНИЕ ЗА РЕШЕНИЕ НА ЕВРОПЕЙСКИЯ ПАРЛАМЕНТ.............................3
2. ПРЕДЛОЖЕНИЕ ЗА РЕШЕНИЕ НА ЕВРОПЕЙСКИЯ ПАРЛАМЕНТ.............................5
3. ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ......................7
СТАНОВИЩЕ на комисията по транспорт и туризъм ...................................12
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ...................................15
1. ПРЕДЛОЖЕНИЕ ЗА РЕШЕНИЕ НА ЕВРОПЕЙСКИЯ ПАРЛАМЕНТ
относно освобождаването от отговорност във връзка с изпълнението на бюджета на Европейската железопътна агенция за финансовата 2009 година
( C7‑0240/2010 – 2010/2180(DEC) )
Европейският парламент ,
– като взе предвид окончателните годишни отчети на Европейската железопътна агенция за финансовата 2009 година,
– като взе предвид доклада на Сметната палата относно окончателните годишни отчети на Европейската железопътна агенция за финансовата 2009 година, придружен от отговорите на Агенцията
ОВ C 338, 14.12.2010 г., стр. 103. ,
– като взе предвид препоръката на Съвета от 15 февруари 2011 г. (5892/2011 – C7‑0052/2011 ),
– като взе предвид член 276 от Договора за ЕО и член 319 от Договора за функционирането на Европейския съюз,
– като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности
OВ L 248, 16.9.2002 г., стр. 1. , и по-специално член 185 от него,
– като взе предвид Регламент (ЕО) № 881/2004 на Европейския парламент и на Съвета от 29 април 2004 г. за създаване на Европейска железопътна агенция
OВ L 164, 30.4.2004 г., стр. 1. , и по-специално член 39 от него,
– като взе предвид Регламент (ЕО, Евратом) № 2343/2002
OВ L 357, 31.12.2002 г., стр. 72. на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002, и по-специално член 94 от него,
– като взе предвид член 77 и Приложение VI към своя правилник,
– като взе предвид доклада на комисията по бюджетен контрол и становището на комисията по транспорт и туризъм ( A7-0125/2011 ),
1. освобождава от отговорност директора на Европейската железопътна агенция във връзка с изпълнението на бюджета на Агенцията за финансовата 2009 година;
2. представя своите забележки в резолюцията по-долу;
3. възлага на своя председател да предаде настоящото решение, както и резолюцията, която е неразделна част от него, на директора на Европейската железопътна агенция, на Съвета, Комисията и Сметната палата и да осигури публикуването им в Официален вестник на Европейския съюз (серия L).
2. ПРЕДЛОЖЕНИЕ ЗА РЕШЕНИЕ НА ЕВРОПЕЙСКИЯ ПАРЛАМЕНТ
относно приключването на сметките на Европейската железопътна агенция за финансовата 2009 година
( C7‑0240/2010 – 2010/2180(DEC) )
Европейският парламент ,
– като взе предвид окончателните годишни отчети на Европейската железопътна агенция за финансовата 2009 година,
– като взе предвид доклада на Сметната палата относно окончателните годишни отчети на Европейската железопътна агенция за финансовата 2009 година, придружен от отговорите на Агенцията
ОВ C 338, 14.12.2010 г., стр. 103. ,
– като взе предвид препоръката на Съвета от 15 февруари 2011 г. (5892/2011 – C7‑0052/2011 ),
– като взе предвид член 276 от Договора за ЕО и член 319 от Договора за функционирането на Европейския съюз,
– като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности
OВ L 248, 16.9.2002 г., стр. 1. , и по-специално член 185 от него,
– като взе предвид Регламент (ЕО) № 881/2004 на Европейския парламент и на Съвета от 29 април 2004 г. за създаване на Европейска железопътна агенция
OВ L 164, 30.4.2004 г., стр. 1. , и по-специално член 39 от него,
– като взе предвид Регламент (ЕО, Евратом) № 2343/2002
OВ L 357, 31.12.2002 г., стр. 72. на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002, и по-специално член 94 от него,
– като взе предвид член 77 и Приложение VI към своя правилник,
– като взе предвид доклада на комисията по бюджетен контрол и становището на комисията по транспорт и туризъм ( A7-0125/2011 ),
1. одобрява приключването на сметките на Европейската железопътна агенция за финансовата 2009 година;
2. възлага на своя председател да предаде настоящото решение на директора на Европейската железопътна агенция, на Съвета, Комисията и Сметната палата и да осигури публикуването му в Официален вестник на Европейския съюз (серия L).
3. ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
съдържащо забележките, които са неразделна част от решението относно освобождаването от отговорност във връзка с изпълнението на бюджета на Европейската железопътна агенция за финансовата 2009 година
( C7‑0240/2010 – 2010/2180(DEC) )
Европейският парламент ,
– като взе предвид окончателните годишни отчети на Европейската железопътна агенция за финансовата 2009 година,
– като взе предвид доклада на Сметната палата относно окончателните годишни отчети на Европейската железопътна агенция за финансовата 2009 година, придружен от отговорите на Агенцията
ОВ C 338, 14.12.2010 г., стр. 103. ,
– като взе предвид препоръката на Съвета от 15 февруари 2011 г. (5892/2011 – C7‑0052/2011 ),
– като взе предвид член 276 от Договора за ЕО и член 319 от Договора за функционирането на Европейския съюз,
– като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности
OВ L 248, 16.9.2002 г., стр. 1. , и по-специално член 185 от него,
– като взе предвид Регламент (ЕО) № 881/2004 на Европейския парламент и на Съвета от 29 април 2004 г. за създаване на Европейска железопътна агенция
OВ L 164, 30.4.2004 г., стр. 1. , и по-специално член 39 от него,
– като взе предвид Регламент (ЕО, Евратом) № 2343/2002
OВ L 357, 31.12.2002 г., стр. 72. на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002, и по-специално член 94 от него,
– като взе предвид член 77 и Приложение VI към своя правилник,
– като взе предвид доклада на комисията по бюджетен контрол и становището на комисията по транспорт и туризъм ( A7-0125/2011 ),
А. като има предвид декларацията на Сметната палата, че е получила достатъчна увереност, че годишните отчети за финансовата 2009 година са надеждни и че свързаните с тях операции са законосъобразни и редовни,
Б. като има предвид, че на 5 май 2010 г. Парламентът освободи директора на Европейската железопътна агенция от отговорност във връзка с изпълнението на бюджета на Агенцията за финансовата 2008 година
OВ L 252, 25.9.2010 г., стр. 178. и в резолюцията, придружаваща решението за освобождаване от отговорност, наред с другото:
- отбеляза, че Сметната палата е установила, че над 4 100 000 евро са пренесени за 2009 г., от които около 3 900 000 евро се отнасят до административни и оперативни разходи (или 57 % от годишните бюджетни кредити за дял II и дял III);
- изрази загриженост относно слабостите в процедурите за възлагане на обществени поръчки, разкрити от одита на Сметната палата,
В. като има предвид, че бюджетът на Агенцията за 2009 г. възлиза на 21 000 000 евро, което представлява увеличение от 16,6 % в сравнение с финансовата 2008 година;
1. отбелязва, че Агенцията е получила 16 060 000 евро под формата на бюджетни кредити за поети задължения и бюджетни кредити за плащания от бюджета на Съюза за 2009 г.;
Изпълнение
2. счита, че упражняването на нейната дейност от две седалища (Лил и Валансиен) води до допълнителни разходи за Агенцията; отбелязва също така, че тази забележка се отправя от 2006 г. насам, без Съветът да предприеме действия за промяна на решението от 13 декември 2003 г.
Решение 2004/97/ЕО, Евратом, взето по общо съгласие между представителите на държавите-членки на среща на равнище държавен глава или правителствен ръководител от 13 декември 2003 г. относно местоположението на някои служби и агенции на Европейския съюз (ОВ L 29, 3.2.2004 г., стр 15). , с което Агенцията се задължава да има две седалища;
3. още веднъж призовава Агенцията да представи под формата на таблица, приложена към следващия доклад на Сметната палата, съпоставка между операциите, които са били изпълнени през разглежданата година за освобождаване от отговорност и в рамките на предходната финансова година, с цел да се даде възможност на органа по освобождаване от отговорност да направи по-добра оценка на резултатите от дейността на Агенцията през две последователни години;
Пренос на бюджетни кредити
4. изразява съжаление, че Агенцията отново не е разрешила проблема с преноса на бюджетни кредити от една година за следващата; счита, че преносът на 41 % от дял ІІ (имущество, обработка на данни и други административни разходи) и 61 % от дял ІІІ (оперативни разходи) представлява сериозно нарушение на принципа на ежегодност на бюджета и показва забавяне в изпълнението на дейностите, финансирани от дялове ІІ и ІІІ от бюджета на Агенцията; изразява разочарование, че отговорът на Агенцията само преформулира проблема;
5. изисква към бюджета за всяка година да се прилага специален доклад за пренесените от предходни години неусвоени бюджетни кредити, който да обяснява защо тези средства не са били усвоени и как и кога ще бъдат използвани;
6. изразява загриженост поради факта, че Сметната палата отново подчертава освободените бюджетни кредити и забавянето на процедурите за възлагане на обществени поръчки, повтарящите се закъснения при изпълнението на плащанията и значителните промени, внесени в работната програма през годината;
7. отбелязва по-конкретно, че от 2006 г. насам Сметната палата докладва за много високо равнище на пренесени и освободени бюджетни кредити; счита също така, че отговорът на Агенцията по тези въпроси е незадоволителен и следователно призовава Агенцията да поправи без отлагане това положение;
Счетоводна система
8. поздравява Агенцията за въвеждането от 1 септември 2010 г. на централизирана система за регистриране на входящи фактури вследствие на коментарите на Сметната палата; подчертава, че тази мярка е необходима за гарантиране на навременното регистриране на всички фактури и че спомага за избягване на забавяне при обработката на плащанията;
Пропуски в управлението на дълготрайните активи
9. изразява съжаление поради пропуските в управлението на инвентара на дълготрайните активи, установени от Сметната палата, но отбелязва уверението на Агенцията, че това ще бъде коригирано в отчетите за 2010 г.; счита, че несигурността по отношение на местоположението на дълготрайните активи е още един пример за проблемите и допълнителните разходи, произтичащи от използването на две седалища;
Човешки ресурси
10. отбелязва, че в годишният отчет за дейността на Агенцията се предоставя само ограничена информация относно планирането, разпределението и използването на човешките ресурси и счита, че този недостатък би могъл да засегне виждането на заинтересованите страни относно използването на персонала от страна на Агенцията; следователно призовава Агенцията да отразява по-добре планираното разпределение на човешките ресурси, както и крайното използване на тези ресурси, в своята работна програма и в годишния отчет за дейността; по-конкретно призовава Агенцията да включи в своя годишен отчет за дейността описание на въздействието върху наличните човешки ресурси при определянето на целите на Агенцията;
11. изразява загриженост поради неспазването на Правилника за длъжностните лица и правилата за неговото прилагане при промяната с обратна сила на мястото на произход на трима служители; призовава следователно Агенцията да възстанови всички неправомерни плащания;
12. отбелязва също така, че Агенцията не разполага с консолидиран наръчник относно различните правила, инструкции и насоки, ръководещи набирането на персонал; подчертава, че този недостатък би могъл да доведе до различия в обработването и управлението на индивидуалните случаи на набиране на персонал, като по този начин се компрометира принципът на равно третиране на кандидатите; следователно настоятелно призовава Агенцията да създаде „консолидирана процедура за набиране на персонал“, която да се използва като наръчник за всички служители, участващи в набирането на нов персонал;
Вътрешен одит
13. потвърждава, че все още остава да се изпълнят 6 от 10-те препоръки на службата за вътрешен одит относно управлението на човешките ресурси; при все това подчертава своето разочарование поради факта, че не е получил информация относно съдържанието на три от тези препоръки и призовава Агенцията спешно да предостави тази информация, съгласно изискванията на рамковия Финансов регламент;
14. приветства инициативата на Агенцията за създаване в края на 2007 г. на структура за вътрешен одит, чиято задача е да предоставя подкрепа и консултации на директора, както и да управлява вътрешния контрол, оценката на риска и вътрешния одит;
o
o o
15. по отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от … май 2011 г.
Приети текстове, P7_TA-PROV(2011). относно резултатите от дейността, финансовото управление и контрола на агенциите.
1.3.2011
СТАНОВИЩЕ на комисията по транспорт и туризъм
на вниманието на комисията по бюджетен контрол
относно освобождаването от отговорност във връзка с изпълнението на бюджета на Европейската железопътна агенция за финансовата 2009 година
( C7-0240/2010 - 2010/2180(DEC) )
Докладчик по становище: Giommaria Uggias
ПРЕДЛОЖЕНИЯ
Комисията по транспорт и туризъм приканва водещата комисия по бюджетен контрол да включи в предложението за резолюция, което ще приеме, следните предложения:
1. отбелязва факта, че Сметната палата счита, че отчетите на Европейската железопътна агенция за 2009 г. са надеждни, а свързаните с тях операции са законосъобразни и редовни във всички съществени аспекти, но изразява загриженост поради факта, че Сметната палата отново подчертава отмяната и забавянето на процедурите за възлагане на обществени поръчки, честите закъснения при извършване на плащанията и значителните промени, внесени в годишната работна програма през годината; счита, че отговорът на Агенцията по тези въпроси е неясен и недостатъчен;
2. отбелязва, че Агенцията е получила 16 060 000 евро под формата на бюджетни кредити за поети задължения и бюджетни кредити за плащания от бюджета на ЕС за 2009 г.;
3. изразява съжаление, че Агенцията отново не е разрешила проблема с преноса на бюджетни кредити от една година за следващата; счита, че преносът на 41% от бюджетните кредити по дял II (имущество, обработка на данни и други административни разходи) и 61% от бюджетните кредити по дял III (оперативни разходи) представлява сериозно нарушение на бюджетния принцип на ежегодност; изразява разочарование, че отговорът на Агенцията само преформулира проблема;
4. изисква към бюджета за всяка година да се прилага специален доклад за пренесените от предходни години неусвоени бюджетни кредити, който да обяснява защо тези средства не са били усвоени и как и кога ще бъдат използвани;
5. отбелязва, че липсата на централизирана система за регистриране на входящите фактури е допринесла значително за забавяне на обработването на плащанията; въпреки това отбелязва, че централизираното регистриране на фактурите влезе в сила на 1 септември 2010 г.;
6. изразява съжаление за пропуските в управлението на инвентаризацията на дълготрайните активи, констатирани от Сметната палата, но отбелязва уверението на Агенцията, че това ще бъде коригирано в отчетите за 2010 г.; счита, че несигурността по отношение на местоположението на дълготрайните активи е още един пример за проблемите и допълнителните разходи, произтичащи от използването на две места;
7. изразява загриженост относно неспазването на Правилника за длъжностните лица и правилата за неговото прилагане при промяната със задна дата на мястото на произход на трима служители; призовава Агенцията да възстанови всички неправомерни плащания;
8. счита, че при първото преразглеждане на мандата на Европейската железопътна агенция следва да се уточни, че за да се гарантира ефективно функциониране на Агенцията и отговорен мониторинг на финансовите средства, които ще й бъдат предоставени, Европейската железопътна агенция трябва да има едно единствено седалище и място за конференции;
9. въпреки това предлага Парламентът да освободи изпълнителния директор на Европейската железопътна агенция от отговорност във връзка с изпълнението на бюджета на Агенцията за финансовата 2009 година.
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ
Дата на приемане
28.2.2011
Резултат от окончателното гласуване
+:
–:
0:
23
1
3
Членове, присъствали на окончателното гласуване
Georges Bach, Antonio Cancian, Saïd El Khadraoui, Carlo Fidanza, Knut Fleckenstein, Jacqueline Foster, Mathieu Grosch, Jim Higgins, Dieter-Lebrecht Koch, Georgios Koumoutsakos, Eva Lichtenberger, Hella Ranner, Olga Sehnalová, Brian Simpson, Dirk Sterckx, Keith Taylor, Giommaria Uggias, Thomas Ulmer, Peter van Dalen, Artur Zasada, Roberts Zīle
Заместник(ци), присъствал(и) на окончателното гласуване
Philip Bradbourn, Frieda Brepoels, Spyros Danellis, Ádám Kósa, Janusz Władysław Zemke
Заместник(ци) (чл. 187, пар. 2), присъствал(и) на окончателното гласуване
Karin Kadenbach
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ
Дата на приемане
21.3.2011
Резултат от окончателното гласуване
+:
–:
0:
19
0
2
Членове, присъствали на окончателното гласуване
Marta Andreasen, Jean-Pierre Audy, Inés Ayala Sender, Jorgo Chatzimarkakis, Tamás Deutsch, Martin Ehrenhauser, Jens Geier, Ingeborg Gräßle, Илиaна Ивaнова, Elisabeth Köstinger, Monica Luisa Macovei, Aldo Patriciello, Crescenzio Rivellini, Bart Staes, Georgios Stavrakakis, Søren Bo Søndergaard
Заместник(ци), присъствал(и) на окончателното гласуване
Thijs Berman, Zuzana Brzobohatá, Derk Jan Eppink, Christofer Fjellner, Marian-Jean Marinescu, Véronique Mathieu
