Въпрос за времето за въпроси H-0637/2010
до Комисията
Период на сесията: Януари 2011
Член 116 от Правилника за дейността
Nikolaos Chountis
(GUE/NGL) Относно: Покачване на цените на билетите за обществения транспорт
Меморандумът за сътрудничество Гърция-ЕС-МВФ споменава изрично „увеличение на цените на билетите” за обществения транспорт. Съгласно сведения от печата увеличението на цените ще бъде между 30% и 50%.
Като се има предвид фактът, че се предполага, че Комисията насърчава ползването на обществен транспорт и че икономическата тежест от евентуално увеличение на цените на билетите ще се отрази осезаемо отрицателно върху най-слабите слоеве на обществото, въпросът към Комисията е следният:
Потвърждава ли равнището на подобни трудно поносими увеличения на цените на обществения транспорт и в частност на градския транспорт? Счита ли, че е необходимо към чудовищното увеличение на преките и непреките данъци да се добавя една такава мярка, която засяга главно най-слабите слоеве на обществото?
Счита ли, че тази мярка е съвместима с политиките на ЕС, които се предполага да насърчават обществения транспорт като най-икономичен и екологосъобразен?
