Жените в бизнеса: ЕП настоява за квоти
Права на жените/Равни възможности
Пленарни сесии
2011-07-06 - 14:23
През 2015 г. жените трябва да заемат 30% от топ мениджмънт позициите в големите компании, котирани на борсата, като до 2020 г. тези цифри трябва да достигнат 40%. Ако доброволните мерки не дадат резултат за увеличаването на броя на жените, участващи в процеса на вземане на решения, трябва да влезе в сила европейско законодателство. Към момента жените, заемащи поста директор в големите европейски публични компании, са 10%, а тези, заемащи позицията главен изпълнителен директор - едва 3%.
В незаконодателна резолюция, гласувана на 6 юли, европейските депутати подчертават, че тъй като броят на жените в корпоративните бордове на компаниите в момента се увеличава едва с половин процент годишно, при тези бавни темпове ще изминат още петдесет години, преди съотношението в управителните съвети на предприятията да достигне поне 40% за всеки пол . Резолюцията относно жените и ръководствата на предприятията, изготвена от заместник-председателя на Парламента Rodi Kratsa-Tsagaropoulou (ЕНП, Гърция), беше приета с 534 гласа "за", 109 "против" и 29 "въздържали се".
Правнообвързващо европейско законодателство за увеличаване на представителството на жените на ръководни постове
Членовете на ЕП призовават Комисията да изготви до 2012 г. "предложение за законодателство, включително квоти, за повишаване на дела на жените в ръководните органи на предприятията на 30% до 2015 г. и на 40% до 2020 г.", ако предприятията не успеят да постигнат чрез доброволни мерки поставените цели.
Давайки Норвегия за пример, депутатите приветстват инициативата на Франция, Нидерландия и Испания за определяне на праг за представителството на жените в ръководните органи на компаниите. В същото време обаче, според тях е необходимо да има балансирано представителство на половете и в другите предприятия, независимо от размера им, и за тази цел Комисията трябва да представи пътна карта с конкретни и измерими цели.
Мениджърски позиции за квалифицирани жени и мъже
Назначаването на постове в ръководните органи на предприятията трябва да се основава на уменията, квалификацията и опита на кандидатите, посочва Парламентът. Според проучвания, извършени от Европейската комисия, компаниите с по-голямо представителство на жени демонстрират по-добри търговски и финансови резултати.
За да насърчат нарастването на броя на жените, заемащи постове в мениджмънта на предприятията, Комисията и държавите членки трябва да прилагат нови политики, като например специфични и продължаващи обучения, както и други мерки за професионална подкрепа като наставничество и професионални мрежи.
Същевременно, държавите членки трябва да въведат специални мерки, за да се помогне на мъжете и жените да съвместяват професионалните и семейните си задължения, като предоставяне на висококачествени услуги на достъпни цени, например грижи за деца, възрастни хора и други зависими лица, данъчни стимули за предприятията или други компенсации, подчертава още ЕП.
Докладчик: Rodi Kratsa-Tsagaropoulou (ЕНП, Гърция)
Процедура: незаконодателна резолюция
20110706IPR23412 Приетият текст ще бъде достъпен на този адрес (изберете дата 6 юли 2011 г.) Тук можете да гледате видеозапис от дебата (изберете дата 5 юли 2011 г.)
BG
1
A
/members/public/yourMep/view.do?language=BG&partNumber=1&name=kratsa&id=4482
BG
3
LINK
/activities/plenary/ta/calendar.do;jsessionid=11E4D054B3CEBFCE2A8C970FC3E9F3DF?language=BG
-//EP//TEXT REPORT A7-2011-0210 0 NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
