Отговор, даден от г-жа Малмстрьом от името на Комисията
(2 февруари 2012 г.)
Намаляването на незаконната миграция на хора и борбата с извършителите на престъпления, които печелят от имигранти, е предпоставка за надеждна миграционна политика на EС. Това включва контрола на външните граници, повече канали за законна миграция и мобилност, ефективни политики за връщането и по-тясно сътрудничество с трети държави.
Комисията е положила (и продължава да полага) значителни усилия за постигането на тази цел. Така например предотвратяването и намаляването на незаконната миграция и на трафика на хора са основен стълб на последната инициатива за глобален подход към миграцията и мобилността COM(2011) 743 Глобален подход към миграцията и мобилността . Аналогични примери са също приемането на Директива 2011/36/EС Директива 2011/36/ЕС относно предотвратяването и борбата с трафика на хора , назначаването на координатор на ЕС за борба с трафика на хора и предстоящата Интегрирана стратегия за борба с трафика на хора. Прилагането на Директива 2008/115/ЕО Директива 2008/115/ЕО относно общите стандарти и процедури, приложими в държавите-членки за връщане на незаконно пребиваващи граждани на трети страни. ще гарантира ефективно връщане, като в същото време се зачитат основните права, докато с Директива 2009/52/ЕО Директива 2009/52/ЕО за предвиждане на минимални стандарти за санкциите и мерките срещу работодатели на незаконно пребиваващи граждани на трета държава ще се предотврати експлоатацията на нелегални имигранти. Общ преглед на действията на държавите-членки е изложен в проучване на Европейската мрежа за миграцията, проведено от Комисията Практически мерки за намаляване на незаконната миграция, които може да намерите на http://www.emn.europa.eu под заглавието „Проучвания на ЕММ“. .
Ефективната комуникационна дейност в областта на миграцията е от решаващо значение. В последните проучвания Вж. например: http://publications.iom.int/bookstore/free/WMR2011_English.pdf и http://trends.gmfus.org/wp-content/uploads/2011/12/TTImmigration_final_web.pdf се изразява загриженост, свързана с незаконната миграция, която може да постави под въпрос самата стойност на миграцията. Общественото схващане за това и реалността могат да влязат в конфликт: нагласите често се определят от контекстуални фактори (икономическа криза, неправилна комуникация, както и условията на мигрантите), което води до преувеличаване на цифровите данни. Ролята и приносът на имигрантите, обаче, не трябва да бъдат пренебрегнати или омаловажени: техният принос е възможност за икономически растеж на ЕС и за културно обогатяване. Като се вземе предвид демографското предизвикателство пред ЕС, имиграцията наистина ще има все по-важна роля, например за попълване на незаетите работни места.
