8.3.2010 ПРЕДЛОЖЕНИЕ ЗА ОБЩА РЕЗОЛЮЦИЯ внесено съгласно член 110, параграф 4 от Правилника
вместо предложенията за резолюция, внесени от групите:
ALDE ( B7‑0139/2010 )
PPE, S&D ( B7‑0156/2010 )
GUE/NGL ( B7‑0164/82010 )
ECR ( B7‑0166/2010 )
относно голямото природно бедствие в автономната област Мадейра и въздействието на бурята „Синтия” в Европа
Nuno Teixeira
,
Marian-Jean Marinescu
,
Danuta Maria Hübner
,
Maria do Céu Patrão Neves
,
Diogo Feio
,
Maria Da Graça Carvalho
,
Nuno Melo
,
José Manuel Fernandes
,
Carlos Coelho
,
José Ignacio Salafranca Sánchez-Neyra
,
Veronica Lope Fontagné
,
Maurice Ponga
,
Sophie Auconie
,
Alain Cadec
,
Françoise Grossetête
,
Tokia Saïfi
,
Marie-Thérèse Sanchez-Schmid
от името на групата PPE
Constanze Angela Krehl
,
Stéphane Le Foll
,
Patrice Tirolien
,
Iratxe García Pérez
,
Ricardo Cortés Lastra
,
Edite Estrela
,
Luís Paulo Alves
,
Luis Manuel Capoulas Santos
,
António Fernando Correia De Campos
,
Elisa Ferreira
,
Ana Gomes
,
Vital Moreira
от името на групата S&D
Giommaria Uggias
,
Marielle De Sarnez
от името на групата ALDE
Marek Henryk Migalski
,
Tomasz Piotr Poręba
от името на групата ECR
Ilda Figueiredo
,
João Ferreira
,
Miguel Portas
,
Marisa Matias
,
Rui Tavares
,
Patrick Le Hyaric
,
Jacky Hénin
,
Marie-Christine Vergiat
,
Elie Hoarau
от името на групата GUE/NGL Group
PE432.998v01-00 } PE433.018v01-00 } PE433.026v01-00 } PE439.682v01-00 } RC1 Резолюция на Европейския парламент относно голямото природно бедствие в автономната област Мадейра и въздействието на бурята „Синтия” в Европа
Европейският парламент ,
– като взе предвид член 3 от Договора за ЕС и членове 191 и 349 от Договора за функционирането на ЕС,
– като взе предвид предложението на Комисията за регламент за създаване на Фонд за солидарност на Европейския съюз ( COM(2005)0108 ) и позицията на Парламента от 18 май 2006 г. ОВ C 297 E, 07.12.2006 г., стр. 331.
,
– като взе предвид своите резолюции от 5 септември 2002 г. относно наводненията в Европа ОВ C 272 E, 13.11.2003 г., стр. 471.
, от 8 септември 2005 г. относно природните бедствия (пожари и наводнения) в Европа ОВ C 193 E, 17.08.2006 г., стр. 322.
, от 7 септември 2006 г. относно горските пожари и наводненията Приети текстове от тази дата, P6_TA(2006)0349 .
, както и своите резолюции от 18 май 2006 г. относно природните бедствия (горски пожари, засушавания и наводнения) - аспекти на селското стопанство Приети текстове от тази дата, P6_TA(2006)0222 .
, регионалното развитие Приети текстове от тази дата, P6_TA(2006)0223 .
и околната среда Приети текстове от тази дата, P6_TA(2006)0224 .
,
– като взе предвид Бялата книга, озаглавена „Адаптиране спрямо изменението на климата: към европейска рамка за действие” (COM(2009)147) и съобщението на Комисията, озаглавено „Подход на Общността за превенция на природни и причинени от човека бедствия” ( COM(2009)0082 ),
– като взе предвид изявлението на Комисията относно голямото природно бедствие в автономна област Мадейра от 24 февруари 2010 г.,
– като взе предвид член 110, параграф 4 от своя правилник,
A. като има предвид, че на 20 февруари в Мадейра се разрази голямо природно бедствие, придружено от изключително обилни и безпрецедентни валежи, силни ветрове и много високи морски вълни, и причини смъртта на поне 42 души в Мадейра, като многобройни са изчезналите, а стотици са разселени и десетки – ранени,
Б. като има предвид, че на 27 и 28 февруари тежка и силно разрушителна буря, наречена „Синтия”, връхлетя западна Франция, по-специално регионите Поату-Шарант, Пеи дьо ла Лоар и Бретания, и причини смъртта на около 60 души, като мнозина са изчезналите, а хиляди - останали без дом,
В. като има предвид, че различни метеорологични явления, по-специално бурята „Синтия” , засегнаха също така отделни региони в Испания, по-специално Канарските острови и областта Андалусия, както и Белгия, Германия, Нидерландия и Португалия, като доведоха до множество смъртни случаи и нанесоха сериозни щети,
Г. като има предвид, че бедствието донесе огромно страдание на семействата на жертвите и на засегнатото население,
Д. като има предвид, че бедствието причини мащабни разрушения и нанесе значителни щети на обществената инфраструктура – включително пътната мрежа, пристанищата, водопроводната, електропреносната, санитарно-хигиенната и телекомуникационната мрежа – а също на частни сгради, търговски обекти, на промишлеността и земеделските земи, както и на природното и културното наследство; и като има предвид, че щетите, нанесени по специално на водоснабдителната и санитарно-хигиенната мрежа, могат да се превърнат в заплаха за общественото здраве,
Е. като има предвид, че бедствието понастоящем не позволява на хората да се върнат към нормалния си живот и че вероятно ще има дългосрочно социално и икономическо въздействие,
Ж. като има предвид необходимостта от разчистване и реконструкция на засегнатите от бедствието райони, както и от възстановяването на производствения им потенциал и от компенсиране от социалните щети, нанесени от това бедствие,
З. като има предвид, че през последните години стана ясно, че вероятността от зачестяване на проблемите с наводненията, бурите и другите екстремни феномени на климата е голяма; като има предвид, че инвестирането в смекчаването на изменението на климата е също така важно с оглед предотвратяване на бедствия,
И. като има предвид, че природните бедствия имат вредни икономически и социални последици за регионалната икономика, производствената дейност, аквакултурата, туризма, околната среда и биологичното разнообразие,
1. изразява своето дълбоко съчувствие и солидарност със засегнатите региони, изразява съжаление по повод сериозните икономически последици от тези природни бедствия и поднася специално съболезнованията си на семействата на жертвите;
2. отдава почит на спасителните екипи, които работиха без прекъсване, за да спасяват хора и да ограничат човешките жертви и материалните щети;
3. призовава Комисията и държавите-членки да окажат подкрепа на засегнатите от икономическите и социални последици на бедствието;
4. счита, че националните, регионалните и местните органи следва да съсредоточат своето внимание върху политиките за ефективна превенция и да обърнат по-голямо внимание на въпроса за подходяща нормативна уредба и подходящи практики относно използването на земята, управлението на водите и ефективното управление на риска, наред с друго и по отношение на градоустройството по крайбрежието и изграждането на диги, както и в областта на селското и горското стопанство;
5. призовава Комисията, веднага след като правителствата на засегнатите страни внесат съответните си искания, да предприеме незабавно всички необходими мерки за възможно най-бързото и гъвкаво мобилизиране в оптимална степен на Фонда за солидарност на Европейския съюз;
6. призовава Комисията да вземе предвид спецификите на отделните засегнати региони, по-специално уязвимостта на островните и най-отдалечените региони, с цел оказване на възможно най-добра помощ на жертвите на това бедствие;
7. настоятелно приканва Комисията, в допълнение към мобилизирането на Фонда за солидарност на Европейския съюз, да прояви готовност и гъвкавост по отношение на воденето на преговори със съответните органи относно преразглеждането на регионалните оперативни програми Intervir+(ЕФРР) и Rumos (ЕСФ) и на техните френски еквиваленти, както и отнасящия се за Мадейра раздел на тематичната оперативна програма за териториално укрепване, която се финансира от Кохезионния фонд; призовава Комисията да пристъпи възможно най-скоро към преразглеждането и да проучи възможността за увеличаване на участието на Общността в съфинансирането през 2010 т. за конкретни проекти по съответните оперативни програми, в съответствие с правилата и таваните, определени в общия регламент за структурните фондове за 2007-2013 г. (Регламент (ЕО)№1083/2006 на Съвета), без да се подлага под въпрос годишният финансов пакет, отпуснат на въпросните държави-членки;
8. отново посочва, че е абсолютно наложителен нов регламент относно Фонда за солидарност на Европейския съюз, на основата на предложение на Комисията ( COM(2005)0108 ), с цел по-голяма гъвкавост и ефективност при разрешаване на проблемите, причинени от природните действия; отправя критики по повод на факта, че Съветът блокира досието, въпреки, че Парламентът прие позицията си с широко мнозинство на първо четене през май 2006 г.; настоятелно призовава испанското председателство и Комисията да потърсят решение без забавяне, с цел да се ускори отново преразглеждане на този регламент, с цел създаване на по-силен и по-гъвкав инструмент, който ще може ефективно да отговаря на новите предизвикателства, свързани с изменението на климата;
9. призовава държавите-членки и засегнатите региони да изготвят планове за устойчиво възстановяване и реконструкция на засегнатите райони; призовава държавите-членки да обсъдят възможността за дългосрочни инвестиране в политики за предотвратяването на подобни бедствия и ограничаване на щетите от тях;
10. призовава държавите-членки да се адаптират към последиците от изменението на климата, като спазват действащото законодателство чрез интегриран подход във всички засегнати райони;
11. възлага на своя председател да предаде настоящата резолюция на Съвета, Комисията, правителствата на държавите-членки и правителството на автономна област Мадейра.
