Въпрос за времето за въпроси H-0269/2010
до Комисията
Период на сесията: Юни 2010
Член 116 от Правилника за дейността
Gay Mitchell
(PPE) Относно: Реформа в областта на патентите
Съществува спешна нужда от реформиране на европейската патентна система с цел изпълнение от страна на Европейския съюз на Програмата от Лисабон. Ефикасната и съгласувана патентна система ще поощри изследователите, предприемачите и предприятията да търсят нововъведения. На свой ред, това ще насърчи създаването на работни места и силна модерна икономика, като ще даде възможност на Европа да поведе света в 21-ви век по отношение на креативността и търговията.
Би ли очертала Комисията своите планове за реформа в областта на патентите, като посочи препятствията и схематичната си политика, свързана с тяхното преодоляване?
