Законодателство за опазване на почвите
Околна среда
2007-11-14 - 13:06
ЕП одобри на първо четене първата европейска директива за опазване на почвите
Европейският парламент прие на първо четене първата директива за опазване почвите, която е част от стратегия за почвите в Европа, предложена през септември миналата година от Комисията. ЕП гласува за създаването на публични национални или регионални описи на замърсените терени. Държавите-членки ще трябва да изготвят програми за саниране и ще имат определена свобода при прилагането на директивата.
Оценката на въздействието на Комисията показва, че качеството на почвата в Европа се влошава заради човешки дейности - промишленост, туризъм, градско разрастване и строителна работа. Разрухата на почвите влияе пряко върху чистотата на водата, която пием, биоразнообразието и климатичните изменения. Това застрашава здравето на хората и качеството на храната, която ядем.
В тази връзка Европейската комисия предлага стратегия за почвите в Европа, която да бъде насочена към областите, в които заплахата за обработваемата земя е най-голяма — при променено предназначение на земята, замърсени индустриални зони и при непропускливост и ерозия.
Стратегията включва предложение за рамкова директива, която изисква държавите-членки да възприемат системен подход при определянето и борбата с деградирането на почвата, предприемането на предпазни мерки и включването на опазването на почвата в други политики.
Национални и регионални инвентаризации на замърсените зони
Проектът на директивата включва изискването за създаването на национални инвентаризации за замърсените зони, които ще се оповестяват публично. Със законодателния доклад от Cristina Gutierrez - Cortines ( E НП- E Д, Испания) ЕП гласува тези инвентаризации да са и регионални. Те трябва да се преразглеждат поне на всеки седем години, за да се включат нови заразени зони и да изключат тези, които вече са санирани.
В срок от шест години от датата на транспониране държавите-членки ще трябва да са идентифицирали най-малко терените, в които се извършват или са били извършвани в миналото дейност, които замърсяват почвите като минни съоръжения, депа за отпадъци и Seveso . Тези дейности са включени в текста на директивата.
Потенциалните купувачи ще трябва да бъдат уведомявани за текущите и минали дейности на терена и да им се предоставят всякакви данни относно равнището на концентрация на опасни вещества в почвата. Държавите-членки ще могат да изискат химичен анализ за определяне на тези равнища на концентрация.
Зони на летища, където се извършва или се е извършвало използване, работа и съхранение на опасни вещества; сухоземни зони на пристанища, където се извършва или се е извършвало използване, работа и съхранение на опасни вещества и зони на бивши военни полигони, където се извършва или се е извършвало използване, работа и съхранение на опасни вещества също са такива терени. Те са включени в Приложение II на директивата. Промишлени предприятия за химическо чистене също са включени в списъка с вредни дейности.
Държавите-членки ще трябва да назначат един или повече компетентни органи, които да отговарят за идентифицирането както на потенциално замърсени терени, така и на замърсени терени, и за управлението на свързания опис.
Депутатите дефинират "замърсен терен" като "терен, на който има потвърдено присъствие на опасни вещества върху или в почвата, причинено от човешка дейност, в такава степен, че държавите-членки смятат, че почвата представлява значителен риск за човешкото здраве или за околната среда".
Саниране
ЕП гласува в срок от седем години от дата на транспониране държавите-членки гарантират изготвянето и оповестяването на програма или програми за саниране, включващи най-малко общи цели за саниране, определяне на приоритети, график за прилагане на мерките за саниране за замърсените терени и механизъм за финансиране съгласно параграф 3.
Държавите-членки гарантират, че замърсените терени на тяхна територия се санират, в съответствие с приоритетите, които те сами предстои да поставят или са поставили.
В срок от пет години след датата на транспонирането държавите-членки ще трябва да идентифицират приоритетните райони от тяхната територия, които по тяхна преценка се нуждаят от специално опазване срещу деградация на почвата заради ерозия, намаляване на органичните вещества, повишена плътност на почвата и намаляване на шупливостта на почвата, засоляване, свлачища, слягане, опустиняване, отрицателни въздействия на изменението на климата върху почвата, загуба на почвено биоразнообразие, подкисляване. Тези райони ще трябва да се оповестят публично и да се преразглеждат най-малко на всеки десет години. ЕП реши, че държавите-членки ще избират мерките за преодоляване на тези проблеми.
20071113IPR12975
BG
1
PHOTO
20071114PHT13039.jpg
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
