3.5.2007
ПРЕДЛОЖЕНИЕ ЗА ОБЩА РЕЗОЛЮЦИЯ
внесено съгласно
член 103, параграф 4 от правилника от
– Martin Schulz, Harlem Désir, Stephen Hughes, Jan Andersson, Kader Arif, Glyn Ford, Matthias Groote, Inés Ayala Sender, Alejandro Cercas, Harald Ettl, Anne Van Lancker и Magda Kósáné Kovács, от името на групата PSE
– Bernard Lehideux и Jan Jerzy Kułakowski, от името на групата ALDE
– Jean Lambert, Elisabeth Schroedter и Sepp Kusstatscher, от името на групата Verts/ALE
вместо предложенията за резолюция, внесени от следните групи:
– ALDE ( B6‑0189/2007 )
– Verts/ALE ( B6‑0193/2007 )
– PSE ( B6‑0197/2007 )
за засилване на европейското законодателство в областта на информирането и консултирането на работниците
Резолюция на Европейския парламент относно засилване на европейското законодателство в областта на информирането и консултирането на работниците
Европейският парламент ,
–
като взе предвид член 136 от Договора за ЕО,
–
като взе предвид Директива 2002/14/ЕО от 11 март 2002 г. ОВ L 80, 23.2.2002 г., стр. 29. за информиране и консултиране на работниците и служителите, Директива 98/59/ЕО от 20 юли 1998 г. OВ L 225, 12.8.1998 г., стр. 16. относно сближаване на законодателствата на държавите-членки в областта на колективните уволнения, Директива 94/45/ЕО от 22 септември 1994 г. ОВ L 254, 30. 9. 1994 г., стр. 64. за създаване на европейски работнически съвети о Директива 2001/23/ЕО на Съвета от 12 март 2001 г. ОВ L 82, 22.3.2001 г., стр. 16. относно сближаването на законодателствата на държавите-членки във връзка с гарантирането на правата на работниците и служителите при прехвърляне на предприятия, стопански дейности или части от предприятия или стопански дейности; като има предвид, че гореспоменатите директиви се отнасят до хармонизирането на законодателството на държавите-членки по отношение на инструментите за социален диалог,
–
като взе предвид своя доклад (А5-0282/2001) за създаване на Европейски работнически съвет или на процедура за информиране и консултации с работниците и служителите в предприятия с общностно измерение и групи предприятия с общностно измерение,
–
като взе предвид съобщението на Комисията „Престуктуриране и трудова заетост - предвиждания и придружаващи мерки с цел развиване на заетостта: ролята на Европейския съюз“ (COM(2005)0120, окончателен) и становището на Европейския социален и икономически комитет от 14 декември 2005 г. (CESE 1495/2005), както и резолюцията на Европейския парламент относно „Преструктуриране и трудова заетост“(2005/2188 (INI)), приета на 16 май 2005 г.,
–
като взе предвид своите предишни резолюции относно промишлените преструктурирания и сливания,
–
като взе предвид нарастващия брой предприятия, които оперират на международно равнище, с оглед на глобализацията,
–
като взе предвид декларацията на Комисията пред пленарната сесия от 25 април 2007 г.,
–
като взе предвид член 103, параграф 4 от своя правилник,
A.
като има предвид засилването на процеса на преструктуриране, сливания, делокализация и т.н., който се отразява върху всички сектори на дейност и предизвиква промени в структурата на предприятията, производството и трудовата заетост;
Б.
като има предвид, че различните случаи на преструктуриране и колективни уволнения в различни сектори подчертаха някои възможни проблеми в европейското законодателство в областта на правото на работниците да бъдат информирани и консултирани;
В.
като има предвид, че конструктивното и положително споделяне на информация и действителното консултиране на работниците и служителите е важно за предвиждане на промените в промишлеността; като има предвид, освен това, че информирането и консултирането са важен компонент на нашия европейски социален модел,
1.
призовава Комисията, както бе поискано неколкократно от Европейския парламент и за последен път в резолюцията от 16 март 2006 г. (2005/2188 (INI)), да преразгледа и актуализира европейското законодателство в областта на консултирането и информирането на работниците, с цел да осигури последователна и ефективна законова рамка, да гарантира правна сигурност и да подобри осъществяването на социалния диалог между националното и европейското равнище;
2.
призовава Комисията да представи на Парламента календар за преразглеждане и модернизиране на европейското законодателство относно информирането и консултирането, колективните уволнения, защитата на правата на работниците и служителите при прехвърляне на предприятия и особено относно дългоочакваното преразглеждане на директивата относно европейските работнически съвети (EWCs);
3.
призовава Комисията да предприеме незабавни действия, за да осигури осъществяването на правилно прилагане на разпоредбите в областта на информирането и консултирането на работниците в държавите-членки , както и да уведоми държавите, в които директивите за информирането и консултирането не се прилагат;
4.
отбелязва в частност, че Директива 94/45/ЕО от 22 септември 1994 г. за създаването на европейски работнически съвети или не се прилага изобщо, или са налице сериозни и неоснователни несъответствия между начина, по който държавите-членки предпочитат да я прилагат; призовава Комисията докладва бързо и цялостно на Европейския парламент, както и да уведоми държавите-членки, където това е необходимо;
5.
припомня на Комисията необходимостта от последователна промишлена политика на европейско равнище, която да отчита нейните социални и екологични последици; счита, че социалните партньори имат да играят ключова роля в разработването на тази политика;
6.
следователно призовава Комисията да подобри допълнително съгласуването на своите политики в различните области, включвайки социалните въпроси, икономическите и паричните въпроси, промишлеността и изследванията и развитието, както и да насърчава социалните партньори да вземат активно участие в разработването на комплект от последователни политики с цел запазване на една силна, новаторска и конкурентноспособна европейска промишленост;
7.
възлага на своя председател да предаде настоящата резолюция на Съвета, Комисията, правителствата и парламентите на държавите-членки, както и на социалните партньори на европейско равнище.
