ВЪПРОС С ИСКАНЕ ЗА УСТЕН ОТГОВОР H-0365/09
за времето за въпроси на месечната сесия през Ноември 2009
съгласно член 116 от Правилника за дейността на ЕП
от
Gay Mitchell
към Съвета
Относно: Оттегляне на извънредните мерки
На неформалната среща на Съвета по икономически и финансови въпроси (Ecofin) през октомври беше обсъдена нуждата от данъчни „стратегии за изход”, които да ограничат и да доведат до оттегляне на извънредните мерки, взети във връзка с финансовата криза. Беше постигната договореност по множество общи насоки, включително нуждата от „навременно оттегляне на извънредните мерки”.
Каква е стратегията на Съвета, за да се гарантира навременното оттегляне? Какви стъпки са предприети, за да се гарантира, че премахването на стимулите нито е прибързано, така че да се удължи икономическия спад, нито пък е прекалено закъсняло – забавяйки по този начин връщането към нормални финансови условия?
