Frank De Winne: "Аз вярвам в Европа"
Изследвания и иновации
2010-04-29 - 09:05
Плакат на Европейската космическа агенция (ЕКА) в ЕП; Командирът на ЕКА Frank de Winnie; Радио трансмитер; Емблемата на Международната космическа станция. Фламандецът Frank De Winne (Белгия) е първият европейски командир на Международната космическа станция (МКС). Той, Roman Romanenko (Русия) и Robert Thirsk (Канада) призоваха европейските граждани да участват в европейските избори и бяха в ЕП, за да представят Европейското аматьорско радио. Зададохме няколко въпроса на Frank De Winne относно неговия опит в Международната космическа станция и ролята на Европа в тази авантюра.
Вие насърчавахте хората да гласуват на изборите за ЕП. От къде идва мотивацията Ви?
Мотивацията ми е продиктувана от факта, че ние, обществото трябва да подкрепяме демокрацията. Можем да направим това само чрез гласуване за европейските народни представители.
Вярвам, че политиците правят най-доброто за обществото, опитват се да направят живота на европейските граждани по-добър, но и ние можем да участваме в целия този процес, гласувайки. Това е единственият ни шанс да участваме в процеса на взимането на решения.
Кое ви липсва най-много в космоса?
Освен семейството и контактът с приятелите, не ми липсва нищо. С всичко останало лесно се свиква. Разбира се, не можеш да вземеш душ така както ти се иска, храната е винаги една и съща, но това са неща, с които се свиква. Единственото, което ми липсва е моето семейство и близките ми приятели.
Един малко по-личен въпрос: Различни ли са сънищата в космоса?
Аз, самия не помня сънищата си, но както казва Боб, понякога се събуждаш в космоса и правиш нещо, свързано с космическата програма, а всъщност мислиш за нещата, които би вършил на Земята със семейството си. Мисля, че това се случва само, защото семейството ти липсва.
Кои са въпросите, които Ви вълнуват най-много на Земята?
За мен лично това е въпросът "защо Европа трябва да участва в изследването на космоса?"
Трябва да използваме европейските си ценности, за да изследваме космоса. Ако искаме да бъдем сигурни, че те ще бъдат представени в изследването на космоса, трябва да бъдем чути на високо ниво.
Не знам какъв ще е резултатът от отиването на Луната, Марс и т.н., но ние трябва да бъдем сигурни, че ценностите на ЕС ще бъдат използвани.
Бихте ли искали да летите отново в Космоса?
О, да! Ако имах възможността да го направя отново, определено бих искал.
В Международната космическа станция (ISS) трябваше да карате колело, за да бъдете в добра физическа форма. Карате ли все още колело, когато сте във Фландрия?
Абсолютно! (смее се) По скоро се наслаждавам на това да гледам колоезденето, така че проблемът, е че в космическата станция нямам тази възможност. Има само няколко неща, които не искам никога да изпускам: Ronde van Vlaanderen (Обиколката на Фландрия) и Paris-Roubaix (Париж-Рубе). Това просто е част от културата ми. Много е хубаво, когато хората имат корени. Каквото и да правим, където и да отиваме трябва да помним и запазим корените си.
20100426STO73421 Европейска космическа агенция (ESA) (на френски език) Frank De Winne (YouTube) Съобщение за пресата Frank De Winne призова европейците да гласуват
BG
1
PHOTO
20100427PHT73567.jpg
BG
2
LINK
http://www.esa.int/esaCP/France.html
BG
3
LINK
http://www.youtube.com/EuropeanParliament#p/u/106/aVHU1DZFkgc
-//EP//TEXT IM-PRESS 20090603IPR56585 0 NOT XML V0//BG
-//EP//TEXT IM-PRESS 20090529STO56441 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
