Европейските депутати обсъдиха с Gordon Brown предстоящата среща на Г20 в Лондон
Избори 2009 г.
Институции
2009-03-24 - 19:33
Gordon Brown представи пред ЕП подготовката на срещата на Г20 в Лондон Днес депутатите от ЕП проведоха дебат с участието на министър-председателя на Великобритания Gordon Brown относно подготовката на предстоящата среща на високо равнище на Г20. Срещата ще се проведе на 2-ри април в Лондон, като в момента Великобритания председателства Групата на двайсетте (Г20) финансови министри и управители на централни банки.
Председателят на ЕП Hans-Gert Pöttering откри дебата, посочвайки изключителната възможност, която срещата на високо равнище на Г20 предоставя на индустриално развитите държави и на развиващите се икономики да потърсят заедно стратегии за излизане от кризата. Той приветства министър-председателя на Великобритания Gordon Brown и подчерта ефективността му като настоящ президент на Г-20 в толкова критичен момент.
Gordon Brown
Gordon Brown започна изказването си, припомняйки, че днес не съществуват разделенията между "стара" и "нова" Европа, Източна и Западна Европа, а само една обединена Европа. Той добави, че именно дългогодишното европейско сътрудничество дава на Европа лидерското място в борбата за извеждане от кризата.
Най-големият напредък се постига, когато гражданите се обединят и споделят общи ценности, каза Gordon Brown. След което той посочи, че европейските ценности за свобода, икономически прогрес и социална справедливост могат да помогнат да се справим с 4-те основни предизвикателства на глобализацията: финансова нестабилност, екологични промени, екстремизъм и нарастваща бедност.
По-нататък в изказването си британският министър-председател подчерта, че протекционизмът трябва да бъде отхвърлен, защото той е политика на страх и не защитава никого. Той призова за промяна в банковите системи, създаване на международни стандарти за финансово регулиране и за възнаграждение, както и за инжектиране в икономиките на необходимите средства за осигуряване на растеж и работни места.
Освен тези мерки, Gordon Brown призова за край на "данъчните убежища" и за безвредно за околната среда икономическо възстановяване. "Няма да ви оставим във време на нужда", подчерта той накрая, обръщайки се към държавите от Централна и Източна Европа.
Gordon Brown обърна също така особено внимание на необходимостта да продължи осигуряването на помощи за развиващите се страни, както и на огромното значение на тясното сътрудничество между Европа и САЩ.
Европейска комисия
В изказването си председателят на ЕК José Manuel Barroso посочи, че в идните седмици ще бъдат разработени координирани мерки за стимулиране на икономиките и за създаване на работни места, което се прави с една единствена цел - подобряване на благосъстоянието на гражданите.
Говорители на големите политически групи в ЕП
От името на ЕНП-ЕД, Joseph Daul (Франция) каза, че кризата е започнала в САЩ и подчерта, че Европа ще бъде силна само ако говори в единен глас на срещата на върха на Г-20.
Martin Schulz (Германия), от името на групата на ПЕС изказа мнение, че изборът на Gordon Brown да представи дневния ред на срещата на Г-20 пред европейските депутати показва, че днес ЕП представлява един истински форум на "международната и многонационалната политика".
От името на АЛДЕ Graham Watson (Великобритания) посочи, че определеният от Gordon Brown дневен ред за срещата на Г-20 е доста обширен, от борба с бедността до ядрено разоръжаване и мир в Близкия Изток и изрази мнение, че Европа се нуждае от нова и стабилна икономика и всеобхватен социален договор.
Подготовка на срещата на високо равнище на Г20 на 2-ри април Дебат: 24 март 2009 г.
20090323IPR52329 На този линк може да намерите повече подробности относно дебата ("Gordon Brown: EU must take the lead in reforming global financial institutions" на английски) Разискванията относно подготовка на срещата на високо равнище на Г20 на 2-ри април ще бъдат публикувани скоро на този линк (на дата 24 март) G20 Summit Preparation of the G20 summit - extracts from the plenary 24/03/2009 - the UK Prime Minister Gordon Brown (английски, аудио) Preparation of the G20 summit - extracts from the plenary 24/03/2009 - Commission President Jose Manuel Barroso (английски, аудио, 6:26) Preparation of the G20 summit - extracts from the plenary 24/03/2009 - Political group leaders (английски, аудио, 33:45) Preparation of the G20 summit - extracts from the plenary 24/03/2009 - Political group leaders - (оригинал, аудио, 33:45)
BG
1
PHOTO
20090323PHT52391.jpg
BG
3
LINK
/activities/plenary/cre/calendar.do;jsessionid=E77642BEC685B91A9AB0D77B28C2E908.node1?language=BG
BG
4
LINK
http://www.g20.org/
BG
5
MULTIMEDIA
20090324MLT52529.asf
BG
6
MULTIMEDIA
20090324MLT52523.asf
BG
7
MULTIMEDIA
20090324MLT52527.asf
BG
8
MULTIMEDIA
20090324MLT52525.asf
-//EP//TEXT IM-PRESS 20090323IPR52329 0 NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
