Какво се случи през февруарската пленарна сесия
Институции
2012-02-17 - 09:49
Еврооблигациите, помощта за нуждаещите се в ЕС, търговско споразумение с Мароко, плащанията в евро и достъпът на слепи хора до книги бяха някои от темите, обсъдени от депутатите през февруарската пленарна сесия в Страсбург. Италианският министър-председател Марио Монти говори пред Парламента, a депутатите обсъдиха ситуацията в Сирия и гласуваха резолюции за положението в Русия и Унгария.
От ограничения към растеж
Преминаването от бюджетни ограничения към растеж трябва да бъде основната тема на предстоящия Европейски съвет, заявиха депутатите в дебата за подготовката на позицията на Парламента в сряда сутрин. Ден по-рано те обсъдиха еврооблигациите и прегледаха годишната програма на Комисията за насърчаване на растежа, като наблегнаха на нуждата от структурни реформи за постигане на координация на икономическите политики.
Марио Монти пред Европейския парламент
Италианският министър-председател Марио Монти беше посрещнат радушно в пленарната зала, където той настоя, че неговото правителство е решено да проведе нужните реформи и бюджетна консолидация. "Бюджетната дисциплина трябва да бъде последвана от укрепване на единния пазар като стъпка към по-тесен икономически съюз", заяви г-н Монти.
Борба с глада и помощ за бездомните в Европа
Помощите под формата на храна за най-бедните граждани в Европа ще продължат, след като Парламентът гласува в сряда удължаване с две години на срока на програмата "Храна за нуждаещите се", която предоставя помощ на 18 млн гладуващи европейци. В сряда депутатите отново призоваха за европейска стратегия за оказване на помощ на бездомните граждани в ЕС, които наброяват 3 млн. души
ЕС - Мароко
Добър договор за Европа и средиземноморските страни или подарък за агробизнеса, който ще разруши семейното земеделие - италианската депутатка от ЕНП Cristiana Muscardini и френският депутат от Зелените José Bové представиха на нашия Интернет сайт своите аргументи за противоположните си позиции относно споразумението между ЕС и Мароко за либерализиране на търговията в областта на земеделието и рибното стопанство преди дебата и гласуването в пленарна зала по въпроса.
Презгранични плащания
Превеждането на средства от една страна-членка в ЕС в друга е на път да стане по-бързо и по-евтино, след като Парламентът одобри споразумение със Съвета за почти пълното уеднаквяване на европейските презгранични плащания с националните. Новите правила влизат в сила от 2014 г. в рамките на еврозоната и от 2016 г. за преводи от и към всички други страни от ЕС плюс Швейцария, Норвегия, Монако, Исландия и Лихтенщайн.
Правата на човека в Сирия и Русия
Депутатите обсъдиха в сряда защитата на човешкия живот и правата на човека в Сирия в момент, в който продължават ожесточените сблъсъци там. Те също така гласуваха резолюция за събитията около изборите в Русия през декември, след като бяха провели дебат по темата на 1 февруари.
Ситуацията в Унгария
След дебата за Унгария по време на пленарната сесия през януари в присъствието на министър-председателя на страната Виктор Орбан депутатите гласуваха тази седмица резолюция, с която изразиха загриженост по повод започването на процедура за нарушения срещу Унгария от страна на Комисията във връзка с въпроси относно новата конституция.
Помощ за млекопроизводителите
В сряда Парламентът гласува промени в системата на договаряне на млекопроизводителите с бутилиращите компании, които подобряват преговорните позиции на млекопроизводителите и им дават по-добри шансове да получат добри цени.
Книги за слепите
Депутатите и представителите на Европейската комисия обсъдиха възможността да се въведе законово задължение за издателите да позволят отпечатването на копия на публикуваните от тях книги, които са специално пригодени за слепите.
Да умреш, защото си туитвал?
При откриването на сесията председателят на Парламента Мартин Шулц се обяви против възможността саудитския журналист Hamza Kashgari да получи смъртна присъда по обвинение, че е публикувал в Twitter на обидни коментари за пророка Мохамед. Председателят обеща да "направи всичко възможно да спре това да се случи."
20120210STO37776 Тематично досие за пленарната сесия Съобщения за пресата относно пленарната сесия Европейският парламент във Facebook Европейският парламент във Flickr Европейският парламент в Twitter Европейският парламент в Youtube
BG
2
LINK
/news/bg/pressroom/press-release/plenary
BG
3
LINK
http://www.facebook.com/europeanparliament
BG
4
LINK
http://www.flickr.com/european_parliament
BG
5
LINK
http://www.twitter.com/europarl_BG
BG
6
LINK
http://www.youtube.com/user/EuropeanParliament/featured
-//EP//TEXT IM-PRESS 20120203FCS37185 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
