ВЪПРОС С ИСКАНЕ ЗА УСТЕН ОТГОВОР H-0197/10
за времето за въпроси на месечната сесия през Май 2010
съгласно член 116 от Правилника за дейността на ЕП
от
Jim Higgins
към Съвета
Относно: деца с вродени деформации във Фалуджа
Световната здравна организация пое ангажимент да проведе независимо проучване във връзка с увеличаването на броя на децата с вродени деформации във Фалуджа, Ирак, с цел установяване на причината за драстичното увеличение на сериозните вродени аномалии.
Изразена беше загриженост относно оръжията, използвани от американските въоръжени сили през 2004 г., когато град Фалуджа беше подложен на най-ожесточените бомбардировки през цялата война в Ирак, включително спорното използване на оръжия, съдържащи бял фосфор. Какви действия ще предприеме Съветът ако Световната здравна организация установи, че тревожното нарастване на броя на вродените деформации в града е свързано с излагане на въздействието на бял фосфор?
