Спортът в училище и неговата роля за изграждането на здравословен начин на живот
Спорт
2007-11-07 - 13:21
Физическото възпитание по традиция е единственият училищен предмет, целящ да подготви децата ни за здравословен начин на живот. В него ли се крие отговорът на проблема с наднорменото тегло и затлъстяването, които представляват едни от най-сериозните здравни предизвикателства, с които Европа се сблъсква днес? Какво е нужно, за да може физическото възпитание да постигне резултати в това отношение? През следващата седмица Парламентът ще гласува доклад относно ролята на спорта в образованието.
В наши дни близо 7% от здравните разходи в Европейския съюз са свързани с лечение на здравословни проблеми, причинени от затлъстяването.
В 27-те държави-членки на Европейския съюз 14 млн. деца са с наднормено тегло, а поне други 3 млн. страдат от затлъстяване. Същевременно, броят на децата с такива проблеми нараства с повече от 400,000 годишно. В рамките на Европейския съюз почти едно от всеки четири деца е с наднормено тегло. Причината за това се крие не толкова в количеството консумирани калории, колкото в недостатъчната физическа активност - децата ни не ядат повече, те просто се движат по-малко.
Редовната физическа активност има положително въздействие върху психологическото състояние на децата и младежите, най-вече що се отнася до изграждане и оформяне на тяхното самочувствие, способност за интегриране, работа в екип и чувство на солидарност. Спортът е също така и едно от най-ефикасните средства за борба срещу тютюнопушенето, заседналия начин на живот и затлъстяването.
Спортът в училищата е важен за изграждане на здравословни навици
През следващата седмица Европейският парламент ще гласува доклад относно ролята на спорта в образованието, изготвен от бившия олимпийски шампион по фехтовка Pál Schmitt (ЕНП-ЕД, Унгария). Според г-н Schmitt докладът цели основно да привлече вниманието, както на национално, така и на европейско ниво, върху връзката между спорта в училище и здравословния начин на живот. "Процентът на децата в училищна възраст, които страдат от затлъстяване нараства, а времето, което се отделя на спорта намалява. Модерното и качествено физическо възпитание в училищата е от ключово значение за изграждането на здравословен начин на живот, включващ редовна физическа активност и пълноценен хранителен режим", подчертава докладчикът.
Проблеми и решения
Според доклада на Pál Schmitt сегашното съдържание на програмите за физическо възпитание не е достатъчно привлекателно за всички ученици. От 2002 г., времето, което се отделя за спорт в училищата, е намаляло от 121 на 109 минути на седмица в началните училища и от 117 на 101 минути - в гимназиите. Допълнителни проблеми се пораждат от недостатъчната координация между спорта в училищата и извън тях, от недостатъчните финансови средства за спортни съоръжения, а така също и от липсата на добре подготвени преподаватели по физическо възпитание.
В доклада се предлага страните-членки на Европейския съюз да организират информационни кампании относно ролята на спорта в училищата и да направят физическото възпитание в началните училища и гимназиите задължително. Подчертава се, че в седмичния учебен план трябва да има поне три часа за физическо възпитание, като училищата трябва да се стремят да надхвърлят този минимум, доколкото е възможно. Докладът препоръчва използването на структурните фондове на Европейския съюз за изграждането и модернизирането на училищните спортни съоръжения в слаборазвитите райони.
Като бивш професионален спортист, г-н Schmitt препоръчва на децата да спортуват ежедневно, а на възрастните - поне три пъти седмично.
Споделете вашето мнение! Достатъчно време ли се отделя на спорта в училищата?
Вие сте един от 492-те млн. граждани, представлявани от Европейският парламент. Вашето мнение наистина ни интересува и затова бихме искали да ви помолим да отговорите на следния въпрос: Мислите ли, че в училищата се провеждат достатъчно спортни мероприятия? Ще се радваме да получим вашия отговор по електронна поща, използвайки линка по-долу, за което предварително ви благодарим!
20071107STO12715 Споделете вашето мнение! Затлъстяването: нарастваща грижа за Европа Затлъстяването: препоръки на Европейския парламент за по-силна и здрава Европа Интервю с Pál Schmitt (на английски) Комисия по култура и образование
BG
1
PHOTO
20071106PHT12707.jpg
BG
2
LINK
mailto:web-editor-bg@europarl.europa.eu
BG
6
LINK
/activities/expert/committees/presentation.do;jsessionid=E45BC1358EF9D32CFEE42703B571509B.node2?committee=2360&rewritten&language=BG
-//EP//TEXT IM-PRESS 20070122STO02302 0 NOT XML V0//BG
-//EP//TEXT IM-PRESS 20070206STO02781 0 NOT XML V0//BG
-//EP//TEXT IM-PRESS 20070531STO07250 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
