Въпрос с искане за устен отговор O-0211/2010
Съвета
Член 115 от Правилника за дейността
Vital Moreira
,
David Martin
от името на Комисия по международна търговия Относно: Междинното споразумение за партньорство между Европейската общност, от една страна, и държавите от Тихоокеанския басейн, от друга
Република острови Фиджи и Папуа-Нова Гвинея подписаха междинно споразумение за икономическо партньорство, което предвижда значителни различия в графика за либерализация за двете държави. Какво въздействие ще окажат тези ангажименти върху съответната структура на техния внос и износ? Какви последствия ще имат за търговските отношения с Австралия и Нова Зеландия?
Как възнамерява Съветът да работи за съчетаване на регионалната интеграция със сключването на междинни споразумения за икономическо партньорство с държавите, които са най-заинтересовани от сключването на такива споразумения?
Как ще гарантира Съветът, че междинните споразумения за икономическо партньорство няма да имат отрицателни последствия и за политическия интерес, и за обществената подкрепа за икономическата интеграция в Тихоокеанския регион?
Съгласно прегледа на търговската политика на СТО за Фиджи стриктните правила на ЕС за произход по отношение вноса на риба сериозно са ограничили възможностите. Съгласно междинните споразумения за икономическо партньорство правилата не са толкова строги и позволяват на местните преработвателни предприятия да използват продукти без произход. Как Съветът възнамерява да докладва на Парламента във връзка с прилагането на специфичните разпоредби относно правилата за произход, включително въздействието върху риболовния отрасъл в ЕС, развитието на преработвателната промишленост в Папуа-Нова Гвинея и Фиджи, както и управлението на рибните запаси в Тихоокеанския басейн? Как Съветът ще подкрепи допълнително държавите от Тихоокеанския басейн да развият устойчив риболовен сектор?
От друга страна, може ли Съветът да потвърди, че Папуа-Нова Гвинея и Фиджи предоставят достъп до риболовната си зона на други търговски партньори в широкия регион, като например Тайланд, Филипините, Тайван и Китай, но не и на европейския риболовен флот? Разполага ли Съветът с оценки как междинното споразумение за партньорство ще се отрази на риболовния отрасъл на Съюза и по-специално на консервната промишленост? Съществуват ли някакви признаци по какъв начин това ще се отрази на консервната промишленост на страните от АКТБ и държавите бенефициери по „ОСП+“?
Как Съветът ще гарантира, че едно бъдещо всеобхватно споразумение за икономическо партньорство ще спомогне за насърчаване на регионалната интеграция?
Какви стъпки ще предприеме Съветът, за да подобри възможностите за заетост в държавите от Тихоокеанския басейн, по-специално за заетост сред жените? Подкрепя ли Съветът отпускането на финансова помощ за сектора захар във Фиджи . понастоящем отказвана - ако необходимите практики на добро управление се прилагат ефективно? Ангажиран ли е Съветът с мащабна глава относно развитието във всяко бъдещо пълно споразумение за икономическо сътрудничество?
