Наградата "LUX" беше присъдена на "Auf der anderen Seite" ("On the Edge of Heaven")
Култура
2007-10-24 - 13:32
Турско-германската копродукция "Auf der anderen Seite" ("On the Edge of Heaven") получи наградата "LUX" за най-добър европейски филм на Европейския парламент, която беше учредена тази година и се присъжда за първи път. Немската актриса Hanna Schygulla получи трофея в пленарна зала пред членовете на ЕП и представителите на другите два филма, които също участваха в конкурса.
При връчването на наградата, председателят на ЕП Hans - Gert P ö ttering каза, че днес ЕП има премиера, защото 50 години след подписването на Договора от Рим, Европейският парламент за първи път присъжда новоучредената филмова награда " LUX ". Той обясни, че наградата която беше учредена тази година, за да отбележи 50-годишнината на ЕС, ще се връчва всяка година на филм, който акцентира върху съвременните социални проблеми на континента и най-вече европейската интеграция. Той добави, че с наградата ЕП подкрепя творческото начало във филмовата индустрия и е силен сигнал в подкрепа на многоезичието. Председателят на ЕП обясни, че Парламентът ще финансира субтитрирането на филма-победител на всички 23 официални езици на ЕС .
Също така " Auf der anderen Seite " ще бъде адаптиран за хора с увреден слух и ще бъде копиран на 35 милиметрова лента. Относно трофея, инспириран от Вавилонската кула, г-н P ö ttering каза, че връчвайки тази награда "ние се надяваме да преобърнем последствията от изграждането на Вавилонската кула".
Актрисата Hanna Schygulla благодари на депутатите за избора и подчерта, че това е филм за надеждата. Филмът е за помирението и за това как да си подадем ръка, обясни тя.
Другите два филма, които участваха в конкурса, са:
- 4 luni, 3 saptamini si 2 zile (4 months, 3 weeks and 2 days), от Cristian Mungiu. Гост на ЕП беше съпродуцентът на филма Philippe Avril
- Belle toujours , от Manoel de Oliveira. Режисьорът на филма Michel Piccoli, актьорът Miguel Cadhile и съпродуцентът Serge Lalou присъстваха в пленарна зала.
Всеки от трите номинирани филми беше прожектиран девет пъти от 1-ви до 18-ти октомври 2007 г. в сградата на Европейския парламент в Брюксел в специално оборудвана за тази цел зала. Само членовете на ЕП, гледали и трите филма, имаха право да гласуват за избор на победител.
Лауреатът получи трофей, инспириран от Вавилонската кула и създаден от белгийката Jocelyne Coster .
20071023IPR12109 Информация за филма-победител
BG
1
LINK
http://www.auf-der-anderen-seite.de/
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
