ЕП не прие въвеждането на тримесечни доклади за България по структурните фондове
Избори 2009 г.
Бюджетен контрол
2009-04-23 - 16:44
Днес ЕП прие доклада относно освобождаването от отговорност на Комисията във връзка с изпълнението на бюджета за финансовата 2007 г., в който се съдържат няколко параграфа, силно касаещи България. В крайна сметка беше отхвърлено предложението да се въведат тримесечни доклади за България по използването на структурните фондове, но въпреки това Комисията трябва да представи специален доклад за управлението и контрола на средствата на ЕС в България за периода до 15 юли 2009 г.
В доклада на Jean-Pierre Audy (ЕНП-ЕД, Франция) относно освобождаването от отговорност във връзка с изпълнението на общия бюджет на ЕС за финансовата 2007 г., Раздел III - Комисия, Изпълнителни агенции, се разглежда и управлението на европейските фондове в България и Румъния.
Без тримесечни доклади за България относно структурните фондове
Предложението за въвеждане на тримесечни доклади относно управлението на структурните фондове в България и Румъния беше отхвърлено по предложение на Маруся Любчева и Paulo Casaca с 250 гласа "за", 224 "против" и 9 "въздържали се". Вместо него беше приет текст, който настоява за " отговорно и ефективно управление " на средствата от тези фондове.
Европейските депутати същевременно подкрепят "временното спиране на средствата от страна на Комисията, в случай че системите за управление на дадена държава членка не функционират".
Комисията и подготвеността на България за усвояване на средства
Към текста на доклада беше добавено и следното изменение, предложено от Кристиан Вигенин , Adrian Severin и Paulo Casaca от името на ПЕС:
" Комисията не се отнесе с необходимата сериозност към подготовката на капацитета на Румъния и България за усвояване на финансови средства в областта на селскостопанската и кохезионната политика и че изявления и действия на Комисията във връзка с това бяха заблуждаващи не само за Парламента, но и за българското и румънското правителство и бяха една от причините за загубата на средства от тези страни ".
Първоначално внесеният текст от името на Paulo Casaca (ПЕС, Португалия) и Dan Jørgensen (ПЕС, Дания), гласящо, че:
" Комисията не се отнесе достатъчно сериозно към присъединяването на Румъния и България и че твърденията за готовността на двете страни-кандидатки за разширяване бяха подвеждащи; изразява съжаление, че тази неточна информация доведе до настоящата ситуация, при която на държави-членки с нефункционираща административна и правна система бяха предоставени средства за политиката на сближаване; счита, че Комисията не спази критериите от Копенхаген и подведе общественото мнение и Парламента относно готовността на тези държави-членки, което накърнява репутацията на Съюза и стабилното развитие на въпросните държави-членки ",
в крайна сметка беше отхвърлен с 399 гласа "за", 74 "против" и 19 "въздържали се".
Доклад за управлението и контрола на средствата на ЕС в България за периода до 15 юли 2009 г.
В друг текст, отнасящ се за България, Европейският парламент " изисква от Комисията да му представи специален доклад относно състоянието на управлението и контрола на средствата на Общността в България, който да обхваща периода до 15 юли 2009 г. "
В същия параграф депутатите изразяват съгласие със становището на Комисията, че " всички действия и мерки, предприети наскоро от България, трябва да бъдат последвани от надеждни структурни коригиращи действия и основна реформа на всички структури, които участват в управлението на средствата на Общността, като се гарантира правилното и навременно усвояване на средствата и високо равнище на прозрачност ".
В тази връзка ЕП призовава Комисията да подобри координацията и комуникацията с българските национални органи и " да следи отблизо изпълнението на различните планове за действие, които й бяха представени от България ", както и да информира Парламента по този въпрос.
"Неадекватни" действия на службите на Комисията
В доклада се припомня, че за пръв път след присъединяването на нови държави членки Комисията е въвела механизъм за сътрудничество и проверка за Румъния и България, с цел да бъдат отстранени „ недостатъците в областите на съдебната реформа и борбата срещу корупцията и организираната престъпност (...), както и да се наблюдава постигнатият напредък ”.
Депутатите от ЕП обаче си задават " въпроса за ефективността на механизма, неговата целесъобразност " и надеждността на предоставяната информация, като същевременно отбелязват, че действията на отговорните служби в Комисията са " неадекватни ".
ЕП очаква " подобряване на координацията и систематично включване на експерти от всички заинтересовани служби на Комисията при изготвянето на докладите за напредъка; задава си въпроса какви поуки е извлякла Комисията по отношение на страните кандидатки и потенциалните страни кандидатки за членство ".
Разследвания на OLAF
Поправката, призоваваща OLAF да предаде на ЕП резултатите от разследванията си за България, също беше отхвърлена, като на нейно място беше приет следния текст: " призовава OLAF да му предаде резултатите от продължаващите проверки на OLAF в държави-членки ".
В доклада се отбелязва, че за периода 2007-2013 г. България следва да получи 6 853 000 евро от структурните фондове, а Румъния - 19 200 000 евро.
Подробности относно освобождаването от отговорност на европейските институции във връзка с изпълнението на бюджета на ЕС за финансовата 2007 г. можете да намерите на линка по-долу (на английски).
Jean-Pierre Audy (ЕНП-ЕД, Франция)
Докладчик
A6-0168/2009
Доклад относно освобождаване от отговорност във връзка с изпълнението на общия бюджет на Европейския съюз за финансовата 2007 година, Комисия
431 гласа "за", 46 "против" и 17 "въздържали се".
Процедура на освобождаване от отговорност
Дебат: 21 април 2009 г.
Гласуване: 23 април 2009 г.
20090422IPR54165 Приетият текст, разискванията, резултатите от гласуванията и поименните гласувания на доклада относно освобождаване от отговорност във връзка с изпълнението на общия бюджет на Европейския съюз за финансовата 2007 година, Комисия ще бъдат публикувани скоро на този линк (на дати 21 и 23 април) MEPs vote to postpone approving the Council of Ministers 2007 budget Освобождаване от отговорност във връзка с изпълнението на бюджета за финансовата 2007 г. (разискване на 21 април) Процедурно досие относно освобождаване от отговорност във връзка с изпълнението на общия бюджет на Европейския съюз за финансовата 2007 година, Комисия Комисия по бюджетен контрол: Освобождаване от отговорност - 2007
BG
1
LINK
/activities/plenary/ta/calendar.do?language=BG
BG
4
LINK
/oeil/FindByProcnum.do?lang=en&procnum=DEC/2008/2186
BG
5
LINK
/activities/committees/editoDisplay.do?language=BG&menuId=2058&id=3&body=CONT
-//EP//TEXT IM-PRESS 20090422IPR54165 0 NOT XML V0//BG
-//EP//TEXT CRE 20090421 ITEM-019 NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
