17.6.2008
ПРЕДЛОЖЕНИЕ ЗА РЕШЕНИЕ
съгласно член 99 от правилника
от Joseph Daul,от името на групата PPE-DE Martin Schulz, от името на групата PSE Graham Watson, от името на групата ALDE Brian Crowley, от името на групата UEN Monica Frassoni, от името на групата Verts/ALE Irena Belohorská
за одобрение на новото разпределение на отговорности на заместник-председателя на Комисията Жак Баро
Решение на Европейския парламент за одобрение на новото разпределение на отговорности на заместник-председателя на Комисията Жак Баро
Европейският парламент ,
-
като взе предвид член 217, параграф 2 от Договора за ЕО,
-
като взе предвид член 5 от Рамковото споразумение между Европейския парламент и Европейската комисия ОВ C 117 E, 18.05.2006 г., стр. 123. ,
-
като взе предвид предложението от 9 май 2008 г. за промяна в разпределението на отговорностите на заместник-председателя на Комисията Жак Баро,
-
като взе предвид изслушването на заместник-председателя на Комисията от компетентната комисия на Парламента на 16 юни 2008 г.,
-
като взе предвид член 99 от своя правилник,
1.
одобрява новото разпределение на отговорности на заместник-председателя на Комисията Жак Баро за остатъка от мандата на Комисията до 31 октомври 2009 г.;
2.
възлага на своя председател да предаде настоящото решение на Съвета, Комисията и правителствата на държавите-членки.
