Обобщение на изслушванията от понеделник: г-н Tajani и г-н Šefčovič
Изслушвания
Институции
2010-01-22 - 12:19
Кандидат-комисарите на изпит до късно вечерта Antonio Tajani (Италия) и Maroš Šefčovič (Словакия) бяха изправени пред многобройни въпроси, задавани от членовете на ЕП във връзка с техните ресори, съответно промишленост и предприемачество и междуинституционални отношения и администрация. Г-н Tajani се ангажира с подкрепа за малките предприятия, а г-н Šefčovič - с необходимостта от пробуждане и активизиране на гражданската инициатива, както и от по-добро сътрудничество с националните парламенти.
Г-н Tajani се ангажира с подкрепа за малките и средни предприятия
В продължение на три часа Antonio Tajani отговаряше на въпроси на комисията по промишленост, изследвания и енергетика в Страсбург, в понеделник вечер.
Той заяви пред членовете на ЕП, че възстановяването на промишлеността в Европа следва да се осъществи в рамката на стратегията на Комисията за работни места и растеж "2020" (наследник на Лисабонската стратегия).
По отношение на малките и средните предприятия в Европа каза, че ще настоява за изпълнението на Законодателния акт за малкия бизнес и ще гарантира, че предвидените от Европейската инвестиционна банка 30 милиарда евро "ще отидат реално при малките и средни предприятия." Наред с това обеща да предприеме мерки за намаляване на излишната бюрокрация.
Във връзка с връзката между промишлеността и околната среда г-н Tajani призова за "взаимно изгоден съюз" между двете, с цел по-устойчив растеж: "Борбата срещу изменението на климата е икономическа и морална задача", каза той пред членовете на ЕП. Наред с това изтъкна, че правилата на ЕС по отношение на екологичните и социалните стандарти са по-строги от много други.
Г-н Tajani призова за поставянето на акцент върху изпълнението на законодателния пакет REACH в областта на безопасността на химичните вещества, в съответствие със срока от 2012 г., насърчаване на предприемачеството сред жените и подкрепа за нововъведенията.
Maroš Šefčovič: гражданската инициатива като приоритет
Пред комисията по конституционни въпроси бившият словашки дипломат Maroš Šefčovič очерта приоритетите си за поста в областта на междуинституционалните отношения и администрацията. Той заяви, че изпълнението на Договора от Лисабон, създаването на гражданска инициатива, по-доброто сътрудничество между институциите на ЕС и по-голямата прозрачност са абсолютни приоритети за него.
В отговор на въпроси на членове на ЕП относно това как гражданската инициатива (при която 1 млн. души могат да отправят призив за промяна на законодателен акт на ЕС) ще функционира на практика, той заяви, че през пролетта неговият отдел възнамерява да представи планове за това, така че гражданите да могат да започнат да използват инициативата най-късно до декември тази година.
Беше също така попитан дали би подкрепил преустановяването на сесиите на Европейския парламент в Страсбург и провеждането им само в Брюксел. Г-н Šefčovič отговори, че Комисията изпълнява ролята на "пазител на Договорите на ЕС", а съгласно тези договори седалището на Парламента е в Страсбург.
Предизвикателство бяха въпросите във връзка с предполагаеми забележки, направени от него през 2005 г., според които ромите са "експлоататори на словашката социална система". Г-н Šefčovič не си спомни точната формулировка и каза, че е извън контекст: "Не съм възнамерявал да обидя никого. Ако съм го направил, наистина съжалявам." Обърна внимание на свършената от него работа по отношение на ромската общност и НПО от 2005 г. до днес.
На въпроса относно реформата на гласуването за Европейски парламент, той заяви, че подкрепя транснационалните листи и двудневните избори през май вместо провеждането на четиридневни избори през юни, както е понастоящем.
20100115STO67365 Страница на изслушванията Прессъобщения Flickr Europarltv
BG
1
EUROPARL-TV
http://europarltv.europa.eu/swf/EmbedPlayer.swf?vid=13928723-c9de-42e7-9929-2639654532c6&cid=0c8dedcf-1098-46c9-9b85-6f2b0f0b120d&lang=bg&bitrate=512&loop=off&autoplay=off&startVolume=medium&showTitle=on&showBottom=on
BG
2
LINK
/hearings/default.htm?language=bg
BG
3
LINK
/news/expert/default_bg.htm
BG
4
LINK
http://www.flickr.com/photos/european_parliament/sets/72157623020237893/show/
BG
5
LINK
http://www.europarltv.europa.eu/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
