Електронно гласуване : за и против
Институции
2011-03-23 - 13:10
Гласуване по интернет в Естония Може ли електронното гласуване да увеличи избирателната активност? То би било особено интересно за по- младите избиратели, които могат да дадат вота си без да стават от компютъра. Технологичният орган на Европейския Парламент, известен под името STOA организира семинар по темата.
"От европейска гледна точка е важно как можем да приобщим гражданите", заяви заместник-председателят на ЕП Silvana Koch- Mehrin по време на семинара на 17 март.
Bernd Beckerts , учен от престижния германски институт Fraunhofer представи оценката на плюсовете и минусите на електронното гласуване.
Аргументи в полза на електронното гласуване
• Има електронна търговия, електронно образование, електронна администрация - защо да не бъде възможно да избираме представителите в нашите парламенти през интернет?
• Електронното гласуване може да мотивира младите хора да участват в изборите
• На електронното гласуване може да се гледа като на последна стъпка в процеса на модернизация на целия административен процес на базата на информационните технологии
• Подобно гласувана намалява и разходите
Аргументи срещу електронното гласуване
• Електронното гласуване не е същото като електронната търговия. Вотът е основна част от демокрацията и потенциалните заплахи, като например нередности в изборите, трябва да се избягват
• Проблеми с прозрачността: гласоподавателите не могат да бъдат сигурни, че вотът е стигнал предназначението си, избирателите не могат да проверят дали гласът им е правилно регистриран и преброен
• Много потенциални недостатъци, свързани със сигурността
Естония - най-очевидният пример
В балтийската страна електронно гласуване бе въведено през 2005 г., използвано е и на парламентарни и на Европейски избори. На изборите през 2005 година 2 на сто от гласовете са дошли по електронен път, през 2011 те са вече 15, 4 на сто. На Европейските избори през 2009 година 15 на сто от гласовете са електронни.
Спред проф. Rüdiger Grimm от Университета в Кобленц (Германия) електронното гласуване позволява на хората да гласуват където и да се намират, "няма конкретни доказателства, но то би могло да увеличи избирателната активност".
Според американския професор Barbara Simons сега не е времето за електронно гласуване и то би било грешка: Как можем да сме сигурни, че компютрите на избирателите не са под контрола на някого? "Вирусът, а не избирателят ще гласува."
Проектът за електронно гласуване на STOA е част от по-голям проект, свързан с електронната демокрация.
20110321STO15986 Документи за срещата Гласуване по Интернет Видео от срещата
BG
1
PHOTO
20110318PHT15827.jpg
BG
2
LINK
/stoa/events/workshop/20111703/default_en.htm
BG
4
LINK
/wps-europarl-internet/frd/vod/player?eventCode=20110317-0930-SPECIAL&language=fr&byLeftMenu=researchotherevents&category=SPECIAL&format=wmv#anchor1
-//EP//TEXT IM-PRESS 20090206STO48709 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
