Кохезионна политика: мерки срещу неконтролираната урбанизация и разликите между регионите
Регионална политика
2008-02-21 - 14:27
Европейският парламент прие незаконодателен доклад, с който призова за мерки срещу неконтролираната урбанизация и смекчаване на разликите между достъпните в териториално отношение региони и регионите с географски неизгодно положение.
Целта на политиката за икономическо и социално сближаване на ЕС е да ограничи различията в икономическото и социално развитие на различните региони и да насърчи структурни промени за развитие, които да доведат до икономически и социален растеж.
За осъществяването на тази политика Европейският съюз е създал специални финансови инструменти, най-важни от които са Структурните фондове и Кохезионният фонд.
Според четвъртия доклад за икономическо и социално сближаване на ЕК най-големите бенефициери от политиката на сближаване за периода 1994-2006 г. – Гърция, Испания, Ирландия и Португалия – като цяло са постигнали внушителен растеж. За периода 1995–2005 г. Гърция е намалила дистанцията в сравнение с останалите от ЕС-27 и през 2005 г. се е придвижила от 74 % до 88 % от средното равнище за EС-27. През същата година Испания и Ирландия са се придвижили съответно от 91 % и 102 % и са достигнали 102% и 145% от средното равнище за Съюза. Същевременно растежът в Португалия от 1999 г. насам е бил под средното равнище за ЕС. През 2005 г. нейният БВП на глава от населението е бил 74 % от средното равнище за ЕС.
Сред новите държави-членки, особено тези с много нисък БВП на глава от населението, се наблюдава по-бърз растеж и по-бързи темпове на настигане на другите. БВП на трите балтийски държави почти се е удвоил през последното десетилетие от 1995–2005 г. Полша, Унгария и Словакия също са дали добри показатели с темпове на растеж над два пъти по-големи от средните за ЕС.
Въпреки това, поради много ниските начални нива на БВП на глава от населението и като се имат предвид настоящите темпове на растеж, възможно е да минат повече от 15 години, преди Полша, и особено България и Румъния, да достигнат БВП на глава от населението, равен на 75 % от средния за ЕС-27, се казва в четвъртия доклад за икономическо и социално сближаване на Комисията. Задълбочаващите се различия
Незаконодателният доклад от Ambroise Guellec (ЕНП-ЕД, Франция) отбелязва със загриженост, че конвергенцията между страните много често прикрива задълбочаващите се различия между регионите и във вътрешността им.
Според депутатите конкурентноспособността на регионите зависи в голяма степен от производителността, достъпността на пазарите и нивото на квалификация на работната ръка.
Политика на сближаване и Лисабонска стратегия
Те споделят мнението на Комисията, че политиката на сближаване може да допълва Лисабонската стратегия чрез насочване на публични инвестиции към проекти, които насърчават създаването на по-динамична икономическа среда.
Обаче политиката на сближаване не може да бъде ограничена само до постигането на целите, заложени в Лисабонската стратегия, защото ще облагодетелства вече динамичните региони.
Затова Лисабонската стратегия трябва да бъде разширена, така че да се включат специфичните характеристики на регионите, като същевременно се насърчават трансевропейските взаимодействия и сътрудничество и по-специално се подкрепят създаването и прилагането на широкообхватни новаторски дейности.
Поляризиране на столичните региони
Докладът подчертава ефекта на поляризиране на столичните региони- особено изразено явление в новите държави-членки - които създават средно 32% от БВП на съответната страна, а представляват едва 22% от населението. Според депутатите това поляризиране може да доведе до големи разлики в процента на безработица в градските центрове.
Този неконтролиран процес на урбанизация може да доведе до демографско, икономическо, социално и екологично неравновесие на ограничена територия и до субурбанизация и обезлюдяване на отдалечените от градовете селски райони. Затова депутатите призовават Комисията да представи конкретни предложения за преодоляването на тези проблеми.
Конкретни мерки за смекчаване на разликите
Необходими са и конкретни мерки за смекчаване на разликите между достъпните в териториално отношение региони и регионите с географски неизгодно положение, а именно планинските области, островите, слабо населените, периферни и погранични райони - трябва да се предприемат специални и постоянни мерки в тяхна подкрепа, се казва в доклада.
Специален статут на регионите по външните граници
Парламентът очаква, че дебатът за политиката на сближаване след 2013 г. ще доведе до предоставянето на специален статут на регионите, разположени по външните граници на Общността, за да се осигури стабилност и добри условия в тези райони, което впоследствие ще доведе не само до развитие на граничните региони на ЕС, но и ще спомогне за сближаването и конкурентоспособността на ЕС като цяло.
Депутатите подкрепят продължаването на политиката на сближаване след 2013 г. и се противопоставят на всички опити за повторна национализация на тази политика.
20080219IPR21740 Текстът на доклада относно четвъртия кохезионен доклад, приет от ЕП на 21.02.2008 г., ще бъде публикуван скоро на този линк Пресслужба на ЕП: Кохезионна политика: мерки срещу неконтролираната урбанизация и разликите между регионите, 14-02-2008 - 12:04 Интернет страница на Европейската мрежа за наблюдение на устройството на територията (ESPON) (англ.) Пленарна сесия на Европейския парламент - Страсбург 18 - 21 февруари 2008 г. (преглед),
14-02-2008 - 12:04
BG
1
LINK
/activities/plenary/ta/calendar.do?language=BG
BG
3
LINK
http://www.espon.eu/mmp/online/website/functions/home/homepage/index_EN.html
-//EP//TEXT IM-PRESS 20080129BRI19893 ITEM-008-BG NOT XML V0//BG
-//EP//TEXT IM-PRESS 20080129BRI19893 FULL-TEXT NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
