5.3.2010 B7-0168/2010 ПРЕДЛОЖЕНИЕ ЗА РЕЗОЛЮЦИЯ внесено съгласно член 120 от Правилника за дейността
относно необходимостта да се предотврати увеличаването на замърсяването в Африка, причинено от износ на остарели превозни средства от ЕС към африканските държави
Cristiana Muscardini
PE439.684v01-00 B7‑0168/2010 Предложение за резолюция на Европейския парламент относно необходимостта да се предотврати увеличаването на замърсяването в Африка, причинено от износ на остарели превозни средства от ЕС към африканските държави
Европейският парламент ,
– като взе предвид Решение на Съвета от 25 април 2002 г. за одобрение от името на Европейската общност на Протокола от Киото (2002/358/ЕО),
– като взе предвид Регламент (ЕО) № 715/2007 от 20 юни 2007 г. за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6),
– като взе предвид член 120 от своя правилник,
A. като има предвид закупуването от страна на държавите-членки на ЕС на квоти за емисии на CO 2 от африкански държави,
Б. като има предвид, че замърсяването в африканските държави постоянно нараства, което предимно се дължи на разрастването на градските зони,
В. като има предвид, че разрастването на градските зони е придружено от увеличаване на автомобилния парк, съставен основно от остарели и следователно силно замърсяващи превозни средства,
Г. като има предвид, че към африканските държави се изнася голям брой превозни средства, които се считат за остарели в ЕС,
1. счита, че е необходимо да се предотврати увеличаването на замърсяването в Африка, причинено от износа на превозни средства с емисии над нормата, особено когато се опитваме да го намалим чрез закупуване на квоти за емисии на CO 2 ;
2. приканва Комисията да приеме специални разпоредби с цел предотвратяване, а в обозримото бъдеще – да предприеме действия с разубеждаващ характер по отношение на износа към африкански държави на превозни средства, които не отговарят на европейските норми за емисии (на въглероден оксид, неметанови въглеводороди, обща маса на въглеводородите, азотни окиси (NOx) и прахови частици).
