A6-0371/2008
3.10.2008
***I
ДОКЛАД
относно предложението за директива на Европейския парламент и на Съвета за подпомагане на трансграничния контрол върху безопасността по пътищата
(COM2008(0151) – C6‑0149/2008 – 2008/0062(COD))
Комисия по транспорт и туризъм
Докладчик:
Inés Ayala Sender
PE 407.895v03-00
Легенда на използваните знаци
* Процедура на консултация
мнозинство от подадените гласове
**I Процедура на сътрудничество (първо четене)
мнозинство от подадените гласове
**II Процедура на сътрудничество (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
*** Одобрение
мнозинство от всички членове на Парламента, освен в случаите по членове 105, 107, 161 и 300 от Договора за ЕО и член 7 от Договора за ЕС
***I Процедура на съвместно вземане на решение (първо четене)
мнозинство от подадените гласове
***II Процедура на съвместно вземане на решение (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
***III Процедура на съвместно вземане на решение (трето четене)
мнозинство от подадените гласове за одобряване на съвместния проект
(Посочената процедура се базира на правното основание, предложено от Комисията.)
Изменения на законодателен текст
Измененията, внесени от Парламента, се обозначават в получер курсив . В случай на акт за изменение, дословно възпроизведените части от съществуваща разпоредба, която Парламентът желае да измени, а Комисията не е променила, се отбелязват с получер шрифт. Евентуални заличавания, които засягат такива пасажи, се обозначават по следния начин: [...]. Отбелязването в курсив е предназначено за съответните специализирани отдели и се отнася до частите от законодателния текст, за които е предложено изменение с цел изготвяне на окончателния текст (например очевидно грешни или липсващи части в дадена езикова версия). Поправките от този вид подлежат на съгласуване между съответните служби.
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ....5
ИЗЛОЖЕНИЕ НА МОТИВИТЕ.............................................................................................31
СТАНОВИЩЕ на комисията по граждански свободи, правосъдие и вътрешни работи 34
ПРОЦЕДУРА...........................................................................................................................43
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за директива на Европейския парламент и на Съвета относно подпомагане на трансграничния контрол върху безопасността по пътищата
(COM2008(0151) – C6‑0149/2008 – 2008/0062(COD) )
(Процедура на съвместно вземане на решение: първо четене)
Европейският парламент ,
– като взе предвид предложението на Комисията до Европейския парламент и до Съвета (COM2008(0151)),
– като взе предвид член 251, параграф 2 и член 71, параграф 1, буква в) от Договора за ЕО, съгласно които предложението е внесено от Комисията ( C6‑0149/2008 ),
– като взе предвид член 51 от своя правилник,
– като взе предвид доклада на комисията по транспорт и туризъм и становището на комисията по граждански свободи, правосъдие и вътрешни работи ( A6‑0371/2008 ),
1. одобрява предложението на Комисията във вида, в който е изменено;
2. призовава Комисията да се отнесе до него отново, в случай че възнамерява да внесе съществени изменения в своето предложение или да го замени с друг текст;
3. възлага на своя председател да предаде позицията на Парламента съответно на Съвета и на Комисията.
Изменение
1
Предложение за директива
Съображение 5
Текст, предложен от Комисията
Изменение
(5) Видът на пътнотранспортните нарушения, влизащи в обхвата на системата, следва да отразява тяхната тежест по отношение на заплахата, която създават за безопасността по пътищата, и да обхваща пътнотранспортни нарушения, определени като такива в законовата база на държавите-членки. Затова е уместно да се приеме разпоредба по отношение на движението с превишена скорост, шофирането в нетрезво състояние, неизползването на обезопасителен колан и преминаването на червена светлина. Комисията ще продължи да следи развитието в целия ЕС по отношение на други пътнотранспортни нарушения с тежки последствия за безопасността по пътищата като движение под въздействие на упойващи вещества, използване на мобилни телефони по време на движение и управление на МПС без застраховка и ще обмисли , ако е необходимо, предлагането на промяна на директивата , с цел включването им в нейния обхват .
(5) Видът на пътнотранспортните нарушения, влизащи в обхвата на системата, следва да отразява тяхната тежест по отношение на заплахата, която създават за безопасността по пътищата, и да обхваща пътнотранспортни нарушения, определени като такива в законовата база на държавите-членки. Затова е уместно да се приеме разпоредба по отношение на движението с превишена скорост, шофирането в нетрезво състояние, неизползването на обезопасителен колан и преминаването на червена светлина. Комисията ще продължи да следи развитието в целия ЕС по отношение на други пътнотранспортни нарушения с тежки последствия за безопасността по пътищата . След като представи доклад относно прилагането на настоящата директива две години след влизането й в сила, Комисията ще предложи , ако е необходимо, преразглеждане на директивата по отношение на възможността за разширяване на нейното приложно поле с цел включване на други категории пътнотранспортни нарушения .
Обосновка
Трябва да е възможно директивата да се преразгледа в средносрочен план с оглед включването на нови видове нарушения, като например шофиране под въздействие на наркотици и шофиране без свидетелство за управление на МПС. С тази цел Комисията трябва да представи доклад относно прилагането на директивата.
Изменение
2
Предложение за директива
Съображение 5 а (ново)
Текст, предложен от Комисията
Изменение
(5) За да осигури достатъчна степен на безопасност по пътищата и да гарантира, че налаганите санкции са пропорционални, Комисията следва да провежда обсъждания с държавите-членки относно въвеждането на хармонизирани точно определени санкции за пътнотранспортни нарушения, както и да насърчава обмена на най-добри практики между държавите-членки.
Обосновка
Трансграничното санкциониране на пътнотранспортни нарушения трябва да се основава на точно определени санкции, тъй като това е единственият начин за предотвратяване на непропорционално тежки санкции.
Изменение
3
Предложение за директива
Съображение 6
Текст, предложен от Комисията
Изменение
(6) За да се гарантира ефективността на системата за контрол, тя трябва да покрива етапите от регистриране на нарушението до изпращане на уведомление за нарушението, под формата на стандартен формуляр, на собственика на свидетелството за регистрация на въпросното моторно превозно средство. След като бъде взето окончателно решение, се прилага Рамковото решение 2005/214/ПВР на Съвета относно прилагането на принципа за взаимно признаване на финансови санкции.
(6) За да се гарантира ефективността на системата за контрол, тя трябва да покрива етапите от регистриране на нарушението до изпращане на уведомление за нарушението, под формата на стандартен формуляр, на собственика на свидетелството за регистрация на въпросното моторно превозно средство. След като бъде взето окончателно решение, може да се прилага Рамковото решение 2005/214/ПВР на Съвета относно прилагането на принципа за взаимно признаване на парични санкции. В случай че Рамковото решение 2005/214/ПВР не може да се приложи, например защото решенията за налагане на санкциите не се отнасят до престъпление, ефективността на санкциите въпреки това следва да бъде гарантирана от други мерки за изпълнение. Трябва да се въведе минимален стандарт за уведомления за нарушения, включително формуляри за отговори, както и за по-съвместими методи на изпращането им, с цел да се постигне по-надеждно и ефективно трансгранично изпълнение.
Обосновка
Ефективността на санкциите, които се прехвърлят между държавите-членки, е гарантирана от Рамковото решение 2005/214/ПВР за решения относно престъпления. Но решението не обхваща всички случаи в рамките на ЕС. Следователно трябва да се създадат други средства за изпълнение на санкциите, с цел да се допълни рамковото споразумение, по-специално в случай че решенията за налагане на санкции се вземат от административни органи.
Изменение
4
Предложение за директива
Съображение 7
Текст, предложен от Комисията
Изменение
(7) Също така трансграничният обмен на информация следва да бъде извършван бързо с помощта на електронни средства. За тази цел следва да се създаде електронна мрежа на ЕС .
(7) Също така трансграничният обмен на информация следва да бъде извършван бързо с помощта на електронни средства. За тази цел е препоръчително да се създадат електронни мрежи на Общността, които да позволяват обмен на информация при сигурни условия и да гарантират поверителността на изпращаните данни .
Обосновка
Така създадените електронни мрежи трябва да гарантират сигурност на данните и поверителност.
Изменение
5
Предложение за директива
Съображение 8
Текст, предложен от Комисията
Изменение
(8) Тъй като данните, свързани с идентифицирането на нарушителя, са от личен характер, държавите-членки трябва да вземат необходимите мерки, да гарантират спазването на Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни.
(8) Тъй като данните, свързани с идентифицирането на нарушителя, са от личен характер, държавите-членки трябва да вземат необходимите мерки, да гарантират спазването на Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни. При уведомяване за извършването на нарушение нарушителят се информира надлежно за неговото право на достъп, корекция и заличаване на данните, както и за максималния законен срок на съхраняване на данните.
Обосновка
С оглед на значението на защитата на личните данни е необходимо да се уведоми съответното лице за неговото право на достъп, корекция и заличаване на неговите данни, както и за максималния законен срок на съхраняване на данните.
Изменение
6
Предложение за директива
Съображение 8 а (ново)
Текст, предложен от Комисията
Изменение
(8а) Събраните данни съгласно настоящата директива, освен че тяхното съхранение има временен характер, не следва в никакъв случай да бъдат използвани с други цели, освен за проследяване на нарушения на безопасността по пътищата. Комисията и държавите-членки следва съответно да гарантират, че обработването на лични данни и управлението на електронната мрежа на Общността ще служи за предотвратяване на използването на събраните данни за други цели, освен за целите, които конкретно са свързани с безопасността по пътищата.
Обосновка
Следва да се създадат гаранции при обработването на лични данни и управлението на електронната мрежа на Общността с цел предотвратяване на използването на събраните данни за други цели, освен за целите, които конкретно са свързани с безопасността по пътищата.
Изменение
7
Предложение за директива
Съображение 8 б (ново)
Текст, предложен от Комисията
Изменение
(10а) По отношение на пътния контрол държавите-членки следва да хармонизират своите методи, с цел практиките им да са взаимно съпоставими на равнище ЕС. По този начин във всяка държава-членка следва да се изготвят минимални стандарти относно практиките за контрол.
Обосновка
Практиките за контрол на безопасността по пътищата следва да се хармонизират между държавите-членки, за да се постигне по-добра координация на политиките в тази област на равнище ЕС.
Изменение
8
Предложение за директива
Съображение 8 в (ново)
Текст, предложен от Комисията
Изменение
(8в) Техническото оборудване за контрола на безопасността по пътищата следва също така да бъде хармонизирано в бъдеще, с цел да се гарантира сближаване на мерките за контрол между държавите-членки. Такава техническа хармонизация следва да бъде предложена от Комисията при преразглеждането, предвидено в член 8а.
Обосновка
В своя доклад относно прилагането на директивата Комисията трябва да направи предложения с оглед стандартизиране на оборудването за безопасността по пътищата на европейско равнище.
Изменение
9
Предложение за директива
Съображение 8 г (ново)
Текст, предложен от Комисията
Изменение
(8г) Европейската комисия и държавите-членки следва да предприемат необходимите мерки с цел информиране и повишаване на осведомеността на гражданите на ЕС по отношение на прилагането на настоящата директива. По този начин подходящата информация относно последиците от неспазване на правилата за безопасност по пътищата може да има възпиращо действие по отношение на извършването на пътнотранспортни нарушения.
Обосновка
Информирането на водачите на МПС е основен елемент от политиката относно безопасността по пътищата, който трябва да играе превантивна и възпираща роля по отношение на извършването на нарушения.
Изменение
10
Предложение за директива
Съображение 8 д (ново)
Текст, предложен от Комисията
Изменение
(8д) В бъдеще Комисията следва да се концентрира върху подпомагането на трансграничния контрол върху пътнотранспортните нарушения, по-специално онези нарушения, които са свързани с тежки пътнотранспортни произшествия.
Обосновка
Настоящото предложение се концентрира само върху нарушения, които като цяло са сравнително маловажни. Предложението следва да се разшири с цел по-лесно осъществяване на контрол върху предизвикани от водачи на МПС произшествия, в резултат на които са възникнали тежки телесни повреди или сериозни щети.
Изменение
11
Предложение за директива
Член 2 – буква а
Текст, предложен от Комисията
Изменение
(а) „собственик“ означава собственика на свидетелството за регистрация на въпросното моторно превозно средство;
(а) „собственик“ означава собственика на свидетелството за регистрация на въпросното моторно превозно средство , включително на мотоциклети ;
Изменение
12
Предложение за директива
Член 2 – буква г
Текст, предложен от Комисията
Изменение
г) „ компетентните органи “ означава органите, отговарящи за националната база с регистрационни документи на моторните превозни средства.
г) „ компетентен орган “ означава една служба за контакт във всяка държава-членки, която отговаря за улесняване на прилагането на настоящата директива .
Обосновка
Изменение
13
Предложение за директива
Член 2 – буква г а (нова)
Текст, предложен от Комисията
Изменение
га) „централен орган“ означава орган, отговарящ за гарантиране на защитата на данните във всяка държава-членка;
Обосновка
Изменение
14
Предложение за директива
Член 2 – буква г б (нова)
Текст, предложен от Комисията
Изменение
гб) „окончателно административно решение” означава всяко окончателно решение, което налага парична санкция и е различно от окончателното решение, което попада в обхвата на определението, предвидено в член 1 от Рамково решение 2005/214/ПВР;
Обосновка
Изменение
15
Предложение за директива
Член 2 а (нов)
Текст, предложен от Комисията
Изменение
Член 2а
Насоки на ЕС за безопасност по пътищата
1. С оглед провеждане на политика за безопасност по пътищата, насочена към постигане на високо равнище на защита на всички участници в пътното движение в ЕС, и като се вземат предвид различните обстоятелства в рамките на ЕС, държавите-членки следва да предприемат действия, без да се накърняват по-строгите политики и законодателства, с цел да се предвиди минимален набор от насоки за безопасност по пътищата в рамките на приложното поле на настоящата директива. За да постигне тази цел, Комисията, подпомагана от посочения в член 8 комитет, приема насоки в съответствие с процедурата по регулиране с контрол, посочена в член 8, параграф 3. Насоките са в съответствие с основните принципи, посочени в следващите параграфи.
2. По отношение на скоростта използването на автоматично оборудване за контрол на автомагистралите, второстепенните пътища и градските пътища се насърчава по-специално по отсечките от пътната мрежа, където броят на произшествията в резултат на превишаване на скоростта, е по-голям от средния.
Препоръките, приети за целите на тези насоки, имат за цел да гарантират, че броят на проверките на скоростта с автоматично оборудване ще се увеличи с 30 % в държавите-членки, където броят на смъртните случаи надхвърля средната стойност за ЕС и намаляването на броя на смъртните случаи от 2001 г. насам е под средната стойност за ЕС. Следва да се гарантира добро географско покритие на територията на всяка държава-членка.
3. По отношение на шофирането в нетрезво състояние държавите-членки извършват като приоритет произволни проверки в местата и във времето, когато неспазването е по-често и увеличава риска от настъпването на произшествие.
Държавите-членки гарантират, че най-малко 30 % от водачите могат да бъдат проверявани всяка година.
4. По отношение на използването на обезопасителен колан интензивни контролни операции се провеждат най-малко шест седмици на година от държавите-членки, където по-малко от 70 % от населението използва обезопасителен колан, по-специално в местата и във времето, когато неспазването е често.
5. По отношение на преминаването на червена светлина автоматичното контролно оборудване се използва предимно за кръстовищата, където правилата често се нарушават и броят на произшествията надхвърля средния брой произшествия в резултат от преминаване на червена светлина.
6. Насоките препоръчват обмена на добри практики от страна на държавите-членки. По-специално, насоките призовават държавите-членки, които са най-напреднали в областта на автоматичния контрол, да предоставят техническа помощ на държавите-членки, които поискат това.
Обосновка
Контролът на безопасността по пътищата и процедурите за проверки следва да се хармонизират с цел по-ефективната им координация на европейско равнище. Националните обстоятелства следва да се вземат под внимание, за да се гарантира, че проверките могат да бъдат увеличени в държавите, където изпълнението е по-лошо. Според Комисията средният брой смъртни случаи в ЕС за 2007 г. е 83 на 1 млн. жители, а между 2001 г. и 2007 г. средното намаляване на броя на загиналите е 20 %.
Изменение
16
Предложение за директива
Член 3 – параграф 3
Текст, предложен от Комисията
Изменение
3. Компетентните органи в останалите държави-членки не съхраняват информацията, изпратена от държавата, в която е извършено нарушението.
3. Обменът на информация във връзка с обработването на лични данни и свободното движение на данните се осъществява в съответствие с Директива 95/46/ЕО. Компетентните органи в останалите държави-членки не съхраняват информацията, изпратена от държавата, в която е извършено нарушението. Информацията се изпраща единствено за целите на директивата и трябва да се изтрие след приключване на производството по начин, подлежащ на проверка.
Обосновка
Трябва да се гарантира, че данните са строго защитени, т.е. че не могат да бъдат изпратени на друго място или да бъдат използвани за други цели.
Изменение
17
Предложение за директива
Член 4 – параграф 1
Текст, предложен от Комисията
Изменение
4. Държавите-членки предприемат всички необходими мерки да гарантират, че обменът на информация, съгласно член 3, се извършва чрез електронни средства. За тази цел държавите-членки вземат всички необходими мерки да гарантират създаването, въз основа на общи правила, на електронна мрежа, не по-късно от 12 месеца след датата, посочена в член 9, параграф 1.
4. Държавите-членки предприемат всички необходими мерки да гарантират, че обменът на информация, съгласно член 3, се извършва чрез електронни средства. За тази цел държавите-членки вземат всички необходими мерки да гарантират създаването, въз основа на общи правила, на електронна мрежа на Общността , не по-късно от 12 месеца след датата, посочена в член 9, параграф 1.
Обосновка
Електронната мрежа за обмен на информация относно безопасността по пътищата трябва да се управлява от Европейската общност.
Изменение
18
Предложение за директива
Член 4 – параграф 2 – алинея 1
Текст, предложен от Комисията
Изменение
2. Комисията приема общи правила за прилагането на параграф 1 до датата, посочена в член 9, параграф 1, в съответствие с регулаторната процедура по член 8, параграф 2 .
2. Комисията приема общи правила за прилагането на параграф 1 до датата, посочена в член 9, параграф 1, в съответствие с процедурата по регулиране с контрол по член 8, параграф 3 .
Обосновка
Общностните правила за прилагане и управление на електронната мрежа трябва да се определят съгласно процедурата по регулиране с контрол.
Изменение
19
Предложение за директива
Член 4 – параграф 2 – буква б
Текст, предложен от Комисията
Изменение
б) техническите процедури за електронния обмен на данни между държавите-членки.
б) техническите процедури за електронния обмен на данни между държавите-членки при гарантиране на сигурността и поверителността на изпращаните данни ;
Обосновка
Правилата трябва да се създадат от Комисията след консултации с държавите-членки и трябва да съдържат всички процедури, които са необходими за правилното прилагане на настоящата директива.
Изменение
20
Предложение за директива
Член 4 – параграф 2 – буква б а (нова)
Текст, предложен от Комисията
Изменение
ба) правилата за сигурност и защита на личните данни, с цел да се предотврати възможността данните да се използват за цели, различни от онези, за които са предвидени.
Обосновка
Трябва да се предвидят общи правила при спазване на задълженията за сигурност и защита на данните, с цел да се предотврати възможността данните да се използват за цели, различни от онези, за които са събрани.
Изменение
21
Предложение за директива
Член 5 – параграф 2
Текст, предложен от Комисията
Изменение
2. Уведомлението за нарушение съдържа описание на съществени подробности относно нарушението и размера на финансовата санкция, която собственикът трябва да плати . То посочва също реда, по който собственикът може да оспорва основанията на уведомлението за нарушение и да обжалва наложеното решение за финансова санкция, както и процедурата, прилагана в случай на оспорване или обжалване.
2. Уведомлението за нарушение съдържа най-малко предмета на уведомлението, наименованието на компетентния за изпълнението на санкциите орган, наименованието на компетентния орган, отговарящ за прилагането на настоящата директива, и описание на съществени подробности относно нарушението . То посочва размера на паричната санкция , най-подходящите процедури за плащане, срока за извършване на плащането, възможностите за оспорване на основанията на уведомлението за нарушение и за обжалване на решението за налагане на парична санкция, както и процедурата, прилагана в случай на оспорване или обжалване.
Обосновка
Съдържанието на уведомлението трябва да бъде възможно най-пълно, за да предостави на собственика на свидетелството за регистрация информация за извършеното нарушение, компетентния административен орган и възможностите за обжалване.
Изменение
22
Предложение за директива
Член 5 – параграф 2 а (нов)
Текст, предложен от Комисията
Изменение
2a. Всяка парична санкция, наложена съгласно настоящата директива, е недискриминационна по отношение на националността и се налага съгласно правото на държавата, в която е извършено нарушението.
Изменение
23
Предложение за директива
Член 5 – параграф 3
Текст, предложен от Комисията
Изменение
3. Посредством уведомлението за нарушение собственикът е информиран за задължението му да попълни формуляр за отговор, ако не възнамерява да плати глобата.
3. Посредством уведомлението за нарушение собственикът е информиран за задължението му в определен срок да попълни формуляр за отговор, ако не възнамерява да плати глобата. Собственикът се информира в същото уведомление, че всеки отказ да плати се съобщава на компетентния орган на държавата по местоживеене с цел изпълнение на решението.
Обосновка
Това изменение има за цел да гарантира ефективността и проследяването на нарушенията чрез предаване на отказа за плащане, независимо от основанията, на органите на държавата по местоживеене на собственика на свидетелството за регистрация.
Изменение
24
Предложение за директива
Член 5 – параграф 3 а (нов)
Текст, предложен от Комисията
Изменение
3a. Посредством уведомлението за нарушение собственикът се информира, че неговите данни от личен характер се обработват в съответствие с разпоредбите на Директива 95/46/ЕО, и му се посочват неговите права по отношение на достъп, корекция и заличаване, посочени в член 7.
Обосновка
В уведомлението за нарушение до собственика трябва да се съдържа позоваване на правата на собственика на защита на личните данни, предвидени в Директива 95/46/ЕО.
Изменение
25
Предложение за директива
Член 5 – параграф 3 б (нов)
Текст, предложен от Комисията
Изменение
3б. Ако нарушението е извършено от друг водач на моторно превозно средство, различен от собственика на свидетелството за регистрация, последният предоставя информация за самоличността на водача на моторното превозно средство съгласно правото на държавата по местоживеене. Тази разпоредба не се прилага, в случай че е подписано споразумение между две или повече държави-членки, което урежда проблемите в резултат на прилагането на настоящия член.
Изменение
26
Предложение за директива
Член 5 – параграф 4
Текст, предложен от Комисията
Изменение
4. Уведомлението за нарушение се изпраща на собственика на официалния език или езици на държавата по местоживеене, както е посочено от тази държава.
(Не се отнася до българския текст.)
Обосновка
(Не се отнася до българския текст.)
Изменение
27
Предложение за директива
Член 5 – параграф 5
Текст, предложен от Комисията
Изменение
5. Комисията може да изменя модела на уведомлението за нарушение, за да отчете техническото развитие. Тези мерки, предназначени да изменят несъществени елементи на настоящата директива, се приемат в съответствие с процедурата по регулиране с контрол, посочена в член 8, параграф 3.
5. Комисията може да изменя модела на уведомлението за нарушение, за да отчете техническото развитие. Тези мерки, предназначени да изменят несъществени технически елементи на настоящата директива, се приемат в съответствие с процедурата по регулиране с контрол, посочена в член 8, параграф 3.
Обосновка
Измененията на модела на уведомлението за нарушение в рамките на процедурата на комитология трябва да са от технически характер и не трябва да изменят елементи, които позволяват на собственика да получи по-добра информация, като например във връзка със защитата на личните данни.
Изменение
28
Предложение за директива
Член 5 – параграф 5 а (нов)
Текст, предложен от Комисията
Изменение
5a. Не се налага санкция по отношение на нарушение, извършено преди влизането в сила на настоящата директива.
Изменение
29
Предложение за директива
Член 5 а (нов)
Текст, предложен от Комисията
Изменение
Член 5а
Последващи мерки в случай на пътнотранспортни нарушения
1. В случай че паричната санкция не е платена и процедурите на оспорване или обжалване са изчерпани, се прилага Рамково решение 2005/214/ПВР, що се отнася до санкциите, предвидени в член 1 от него.
2. В случай на липса на отговор, предвиден в параграф 1, но по отношение на санкции, които не попадат в приложното поле на това рамково решение, компетентният орган на държавата, в която е извършено нарушението, предава окончателното решение на компетентния орган на държавата по местоживеене с цел изпълнение на санкцията.
Обосновка
Изменението има за цел да гарантира възможността за изпълнение на паричните санкции, предадени на собственика, но неплатени от него, или чрез Рамково решение 2005/214/ПВР, или чрез предаване на окончателното решение на държавата по местоживеене на собственика на свидетелството за регистрация на моторното превозно средство.
Изменение
30
Предложение за директива
Член 5 б (нов)
Текст, предложен от Комисията
Изменение
Член 5б
Признаване и изпълнение на санкциите
1. Компетентният орган на държавата по местоживеене признава без допълнителни формалности окончателното административно решение за налагане на санкция, което му е изпратено в съответствие с член 5а, параграф 2, и предприема незабавно всички необходими мерки за неговото изпълнение, освен ако реши да се позове на някое от следните основания за непризнаване или неизпълнение:
а) правото на държавата по местоживеене предвижда имунитет, което прави невъзможно изпълнението на решението;
б) заинтересованото лице не е било информирано за правото му да обжалва и за сроковете за подаване на жалба.
2. Изпълнението на решението за налагане на санкция от страна на компетентния орган на държавата по местоживеене се урежда от правото на държавата по местоживеене по същия начин, както при паричните санкции, наложени от същата.
3. Компетентният орган на държавата, в която е извършено нарушението, уведомява незабавно компетентния орган на държавата по местоживеене за всяко решение или мярка, в резултат на които санкцията престава да подлежи на изпълнение. Компетентният орган на държавата по местоживеене прекратява изпълнението на решението, веднага щом бъде уведомен от компетентния орган на държавата, в която е извършено нарушението, за това решение или мярка.
Обосновка
Изменението предвижда система, която се прилага за отношенията между държавите-членки и позволява признаване и изпълнение на решения за налагане на санкции, в случай че не може да се приложи Рамково решение 2005/214/ПВР.
Изменение
31
Предложение за директива
Член 5 в (нов)
Текст, предложен от Комисията
Изменение
Член 5в
Информация от държавата по местоживеене
Компетентният орган на държавата по местоживеене уведомява незабавно компетентния орган на държавата, в която е извършено нарушението, по начин, който позволява писмено документиране:
а) за предаването на решението на компетентния орган;
б) за всяко решение за неизпълнение на решение, придружено от съответната обосновка;
в) за изпълнението на решението веднага след неговото приключване.
Обосновка
Изменението завършва системата на признаване и предаване на нарушенията, както се посочва детайлно в предходните изменения, като предвижда, че държавата по местоживеене трябва да уведомява държавата, в която е извършено нарушението, за последващите мерки във връзка с решението за налагане на санкция, независимо от техния характер.
Изменение
32
Предложение за директива
Член 7 а (нов)
Текст, предложен от Комисията
Изменение
Член 7а
Информация на вниманието на европейските водачи на моторни превозни средства
1. Държавите-членки предприемат необходимите мерки, с цел да осигурят достатъчна информация на ползвателите на пътната мрежа относно мерките за прилагане на настоящата директива. Тази информация може да се разпространява допълнително посредством други организации, органи, които са компетентни в областта на безопасността по пътищата, неправителствени организации в областта на безопасността по пътищата или автомобилни клубове.
Държавите-членки гарантират, че правилата относно ограниченията за скоростта на движение са указани върху знаци, поставени на всеки път, който се пресича от техните държавни граници.
2. Комисията публикува на своя уебсайт обобщение на действащите правила в държавите-членки, които влизат в приложното поле на настоящата директива.
Обосновка
За да се прилага ефективно директивата, ползвателите на пътната мрежа трябва да познават правилата относно предмета й в отделните държави-членки. Тази информация ще увеличи превантивното действие на директивата.
Изменение
33
Предложение за директива
Член 8 а (нов)
Текст, предложен от Комисията
Изменение
Член 8а
Оценка и докладване
1. Две години след влизане в сила на настоящата директива Комисията представя на Европейския парламент и на Съвета доклад относно нейното прилагане от държавите-членки и ефективността й във връзка с целта за намаляване на броя на смъртните случаи по пътищата на ЕС.
2. Въз основа на този доклад Комисията проучва възможностите за разширяване на приложното поле на настоящата директива до други пътнотранспортни нарушения.
3. В същия доклад Комисията представя предложения за хармонизиране на оборудването за контрол на основата на общностни критерии и на процедурите за контрол в областта на безопасността по пътищата.
4. Освен това Комисията оценява в доклада си по какъв начин държавите-членки доброволно са приложили насоките, посочени в член 2а, и разглежда въпроса дали тези препоръки да станат задължителни. При необходимост, Комисията може да представи предложение за изменение на настоящата директива.
Обосновка
Две години след влизане в сила на настоящата директива Комисията следва да представи доклад относно нейното прилагане и ефективност във връзка с целта за намаляване на броя на смъртните случаи по пътищата на ЕС. Един конкретен въпрос, който следва да се разгледа в доклада, е въпросът за последствията за ефективността на директивата поради факта, че може да представлява трудност да се идентифицира лицето, което е управлявало МПС в момента на извършване на нарушението, в случай че то не е собственик на свидетелството за регистрация.
Изменение
34
Предложение за директива
Приложение – страница 2 – алинея 6
Текст, предложен от Комисията
Изменение
В случай че откажете да платите финансовата санкция, вие се задължавате да попълните приложения формуляр за отговор (стр. 4) и да го изпратите на посочения адрес.
В случай че откажете да платите паричната санкция, Вие се задължавате да попълните приложения формуляр за отговор (стр. 4) и да го изпратите на посочения адрес. Този формуляр за отговор може да бъде изпратен от [компетентния орган на държавата, в която е извършено нарушението] на [компетентния орган на държавата по местоживеене] за изпълнение на решението за налагане на санкция.
Обосновка
Приложението трябва да се измени, с цел да информира собственика на свидетелството за регистрация, че отказът му за плащане може да бъде изпратен на органите на неговата държава по местоживеене, за да се подобри проследяването на нарушенията и решенията за налагане на санкции.
Изменение
35
Предложение за директива
Приложение – страница 2 – алинея 6 а (нова)
Текст, предложен от Комисията
Изменение
ИНФОРМАЦИЯ
Този случай ще бъде разгледан от компетентния орган на държавата, в която е извършено нарушението.
Ако този случай не подлежи на разследване, ще бъдете уведомен(а) в рамките на 60 дни след получаване на Вашия отговор.
Ако случаят подлежи на разследване, се прилага следната процедура:
[да се попълни от държавата, в която е извършено нарушението – каква е по-нататъшната процедура, включително подробна информация за начина и процедурата за обжалване на решението за разследване на случая. Тази подробна информация задължително включва: Име и адрес на органа, отговарящ за разследване на случая; краен срок за плащане; име и адрес на съответния орган, пред който може да се обжалва; краен срок за обжалване].
Обосновка
Информацията относно правата на собственика трябва да се посочи в началото на уведомлението за нарушение, за да се предостави по-добра информация.
Изменение
36
Предложение за директива
Приложение – страница 4 – последна алинея
Текст, предложен от Комисията
Изменение
ИНФОРМАЦИЯ
заличава се
Този случай ще бъде разгледан от компетентния орган на държавата, където е извършено нарушението.
Ако този случай не подлежи на разследване, ще бъдете уведомен(а) в рамките на 60 дни след получаване на Вашия отговор.
Ако случаят подлежи на разследване, се прилага следната процедура:
[да се попълни от държавата, в която е извършено нарушението – каква е по-нататъшната процедура, включително подробна информация за начина и процедурата за обжалване на решението за разследване на случая. Тази подробна информация задължително включва: Име и адрес на органа, отговарящ за разследване на случая; краен срок за плащане; Име и адрес на органа, пред който случаят може да бъде обжалван; краен срок за обжалване].
Обосновка
Информацията относно правата на собственика трябва да се посочи в началото на уведомлението за нарушение, за да се предостави по-добра информация.
Изменение
37
Предложение за директива
Приложение – формуляр за уведомление за нарушение – страница 4
Текст, предложен от Комисията
Изменение
Формуляр за отговор
Формуляр за отговор
(Моля, попълнете с главни букви и отбележете приложимия вариант)
(Моля, попълнете с главни букви и отбележете приложимия вариант)
А.Самоличност на водача:
А.Самоличност на водача:
Вие ли управлявахте моторното превозно средство в момента на извършване на нарушението (да/не)
Ако „да”, моля попълнете следните данни:
- Фамилно и собствено име:
- Фамилно и собствено име:
- Място и дата на раждане:
- Място и дата на раждане:
- Номер на свидетелството за управление на МПС:....издадено
- Номер на свидетелството за управление на МПС:....издадено
(дата):....в (място):
(дата):....в (място):
- Адрес:
- Адрес:
Ако не сте управлявали моторното превозно средство в момента на извършване на нарушението, можете ли да посочите самоличността на водача (да/не)
Ако „да”, моля попълнете следните данни относно водача на моторното превозно средство:
- Фамилно и собствено име:
- Място и дата на раждане:
- Номер на свидетелството за управление на МПС:....издадено
(дата):....в (място):
- Адрес:
Б. Въпроси:
Б. Въпроси:
(1) Регистрирано ли е на Ваше име МПС, фабрична марка ….., с регистрационен номер…..?
(1) Регистрирано ли е на Ваше име МПС, фабрична марка ….., с регистрационен номер…..?
да/не
да/не
Ако „не”, собственикът на свидетелството за регистрация е:
Ако „не”, собственикът на свидетелството за регистрация е:
(фамилно име, собствено име, адрес)
(фамилно име, собствено име, адрес)
(2) Признавате ли, че Вие сте извършили пътнотранспортното нарушение?
(2) Признавате ли, че Вие сте извършили пътнотранспортното нарушение?
да/не
да/не
Ако „не”, моля посочете защо:
(3) Ако не признавате, че Вие сте извършителят на пътнотранспортното нарушение, включително ако отказвате да разкриете самоличността на водача, моля посочете защо:
Моля, изпратете попълнената форма в срок от 60 дни от датата на това уведомление на следния орган:
Моля, изпратете попълнения формуляр в срок от 60 дни от датата на настоящото уведомление на следния орган:
на посочения адрес
на посочения адрес
Обосновка
Предложените в текста изменения трябва да бъдат отразени във формуляра.
ИЗЛОЖЕНИЕ НА МОТИВИТЕ
A new legal instrument to reduce by 50% the number of persons killed on European roads by 2010
On the occasion of the White Paper on European transport policy published in 2001, the European Union set itself the ambitious objective of reducing by 50% the number of persons killed on the roads by 2010, a target that now applies to all the 27 Member States. When the White Paper was issued in a Europe of 25 Member States, the number of road traffic fatalities was 54 000
Source: Care (EU database on road accidents) or national publications. . Since then significant progress has been made, and there has been a general downward trend in road deaths.
However, this progress took place mostly during the first half of the decade. Since 2005 the reduction in the number of road deaths has been slowing down. In 2007 over 40 000 people were killed in the European Union: this represents a fall in the number of road deaths by some 20% over the entire period. This result falls far short of the target fixed for 2010 which required a reduction of 37% over the same period. Even more seriously, the number of road traffic deaths did not fall in 2007.
Over the same period, studies commissioned by the Commission show that non-residents account for a disproportionately high number of road traffic accidents, particularly as regards speeding. This phenomenon is partly linked to increased mobility within the European Union and the opening of borders between Member States.
However, sanctions imposed for offences committed on the territory of Member States other than the driver's country of residence are most frequently not enforced. This is particularly the case for automatically recorded offences, which have greatly increased with the widespread installation of automatic radar systems on European roads. This relative impunity undermines the objectives of road safety and encourages drivers not to respect road traffic rules in other Member States because they feel that sanctions will not be enforced. But it also undermines the legitimacy of these controls in the eyes of European citizens generally who could call them into question, arguing that residents and non-residents must be treated equally.
The objective of the proposal under review is therefore to address these two concerns, coming, as it does, in the wake of a number of initiatives launched by the Commission, such as the recommendation of 6 April 2004 on enforcement in the field of road safety (2004/345/CE). The European Parliament, through members of the Committee on Transport and Tourism, demanded on a number of occasions that legislation be introduced on the cross-border enforcement of sanctions linked to road safety.
The Commission's proposal for a directive
The Commission seeks to facilitate the enforcement of penalties against drivers who have committed offences relating to speeding, drink-driving, a failure to wear a seatbelt or failure to stop at red lights in a Member State other than their own. The Commission deliberately chose to limit the scope of the Directive, which marks a new approach in European road safety policy - to the four offences (Article 1) which are responsible for most fatalities in the EU. Furthermore, they are all considered offences in the 27 EU Member States.
The proposal seeks to establish a procedure for exchanging information between Member States (Article 3) through an electronic data exchange network (Article 4) to identify a vehicle which has committed an offence. Following identification, an offence notification is sent by the relevant authority in the State of offence to the holder of the registration certificate of the vehicle concerned (Article 5) which describes the details of the offence, the amount of the financial penalty that the holder is required to pay, the payment procedures - these procedures must facilitate as far as possible crossborder banking transactions - and appeals procedures.
As far as follow-up is concerned, this constitutes the second phase of the treatment of the penalty under Framework Decision 2005/214/JHA of the Council on the application of the principle of mutual recognition to financial penalties.
The proposal for a directive also provides personal data protection safeguards (Article 7), referring in this connection to Directive 95/46/EC of the European Parliament and Council of 24 October 1995 on the protection of individuals with regard to the processing of personal data and on the free movement of such data. Finally, the proposal introduces comitology measures (Article 8) concerning the drawing up of common rules for the establishment of the electronic network or the adjustment of the offence notification model.
The rapporteur's position on the Commission proposal
Your rapporteur shares the Commission's objectives as regards road safety and takes the view that the approach adopted will indeed reduce the number of offences on European roads. She supports in particular the priority given by the Commission to the four offences referred to in Article 1 of the proposal for a directive, the purpose being to concentrate on those road safety offences that are responsible for most fatalities. However, a number of points should be addressed with a view to making improvements or overcoming certain shortcomings in the proposal.
1) The follow-up of offences : your rapporteur reiterates that this should take place, as far as possible, through Framework Decision 2005/214/JHA. However, in order to take into account differences between national legislations as regard road traffic sanction decisions, your rapporteur would also like enforcement safeguards to be provided where the framework decision is not applicable. For in some EU Member States sanctions are an administrative rather than criminal matter. In order to take into account these specific national features, your rapporteur has proposed an addition allowing the penalty decision to be transmitted to and followed up by the authorities of the State of residence of the person having committed the offence.
2) Road safety control practices : your rapporteur would like Member States to strengthen these practices by establishing minimum comparable criteria by means of guidelines.
3) Personal data protection : your rapporteur has taken on board a number of concerns voiced by the European Data Protection Supervisor (EDPS) in his opinion of 8 May 2008. The proposals that have been made will thus allow the technical measures taken in comitology on the management of the electronic data exchange network to be incorporated and safeguard a number of rights provided by Directive 95/45/EC to be enshrined in the body of the directive and in the offence notification contained in the Annex.
4) Informing European drivers : European drivers must be informed of the implementation of this directive, in particular when they cross from one Member State to another.
5) Report and evaluation of the directive : your rapporteur proposes inserting in the directive an obligation for the Commission to report, two years after the entry into force of the directive, on its implementation and experience gathered following this evaluation. On the basis of this report, the Commission will be required to proposals for amending the directive, in particular as regards the effectiveness of implementation, its scope, the control practices and the standardisation of control equipment.
11.9.2008
СТАНОВИЩЕ на комисията по граждански свободи, правосъдие и вътрешни работи
на вниманието на комисията по транспорт и туризъм
относно предложението за директива на Европейския парламент и на Съвета за подпомагане на трансграничния контрол върху безопасността по пътищата
( COM(2008)0151 – C6‑0149/2008 – 2008/0062(COD) )
Докладчик по становище:
Renate Weber
КРАТКА ОБОСНОВКА
Съдържащите се в предложението норми са предназначени да улеснят прилагането на санкциите, предвидени за пътнотранспортни нарушения (независимо от квалифицирането им като нарушения с наказателно-правен или административно-правен характер), при които самоличността на нарушителя не може да бъде установена веднага, тъй като нарушението е регистрирано с помощта на електронни устройства или тъй като, въпреки незабавното установяване на самоличността на нарушителя, е необходимо, съгласно предложението, допълнително разследване, както в случая на шофиране в нетрезво състояние.
Обхватът на предложението е по-скоро ограничен и включва четири вида пътнотранспортни нарушения, а именно: движение с превишена скорост, шофиране в нетрезво състояние, неизползване на обезопасителен колан и преминаване на червена светлина.
Предложението поражда известна загриженост от гледна точка на закрилата на основните права.
По отношение на нарушението шофиране в нетрезво състояние следва да се отбележи, че съгласно член 2, буква е), „шофиране в нетрезво състояние” означава управление на МПС със съдържание на алкохол в кръвта, по-голямо от максимално разрешеното в държавата, в която се извършва нарушението. Това означава, че независимо от факта, че съществуват други по-малко агресивни начини за установяване на шофиране в нетрезво състояние, като например балон за алкохолна проба, предложението не взема предвид възможността за установяване на шофиране в нетрезво състояние по начин, който не предполага вземането на кръвни проби от заподозряното лице. Това би могло да засегне сериозно основните права, след като в нито една от разпоредбите на директивата не е ясно посочено, че никой не може да бъде задължен да даде кръвни проби за тази цел и че шофирането в нетрезво състояние следва да бъде установявано винаги първо чрез балон за алкохолна проба.
По отношение на процесуалните гаранции според комисията по граждански свободи, правосъдие и вътрешни работи директивата следва да предвижда, че нарушението трябва да бъде установено с помощта на автоматични устройства или от компетентните правоприлагащи органи в момента на неговото извършване и че процедурата по уведомяване е законосъобразна, и по-специално, че се спазва принципът за правото на едно лице да не дава показания, които могат да доведат до повдигане на обвинение срещу него.
В заключение комисията по граждански свободи, правосъдие и вътрешни работи споделя становището на Европейския надзорен орган по защита на данните (ЕНЗД), което гласи, че предложението отговаря на изискванията за защита на данните.
ИЗМЕНЕНИЯ
Комисията по граждански свободи, правосъдие и вътрешни работи приканва водещата комисия по транспорт и туризъм да включи в доклада си следните изменения:
Изменение
1
Предложение за директива
Член 1 – параграф 1 – буква г д (нова)
Текст, предложен от Комисията
Изменение
гд) всяко друго значително нарушение на безопасността по пътищата;
Обосновка
Директивата следва да отразява усилията на европейските градове и региони за изпълнение на новаторските политики за устойчив транспорт, като например прилагане на пътни такси, зелени зони и ограничения на пътното движение, за да се подобри скоростта на видовете обществен транспорт с цел насърчаване на прехвърлянето към друг вид транспорт. Предизвикателствата, като например изменението на климата, замърсяването и претоварванията, са общи за всички европейски градове. Ефективният механизъм за трансграничен контрол е от изключително значение за укрепване на тези новаторски политики.
Изменение
2
Предложение за директива
Член 1 – параграф 1 а (нов)
Текст, предложен от Комисията
Изменение
1а. Нарушението шофиране в нетрезво състояние може да бъде първоначално установено единствено чрез балон за алкохолна проба.
Кръвни проби могат да бъдат вземани единствено със съгласието на заподозряното лице.
От отказа на заподозряното лице да даде кръвна проба не могат да произтичат правни последици.
Обосновка
Вземането на кръвни проби без съгласието на заподозряното лице може сериозно да засегне основните права. Следователно следва да се отдава приоритет на други по-малко агресивни начини за установяване на шофиране в нетрезво състояние, като например балон за алкохолна проба. Следователно е необходимо да се предвиди разпоредба, която ясно да гласи, че никой не може да бъде задължен да даде кръвна проба, като се има предвид обхватът на настоящата директива (пътнотранспортни нарушения, а не тежки престъпления).
Изменение
3
Предложение за директива
Член 1 – параграф 2 а (нов)
Текст, предложен от Комисията
Изменение
2а. Настоящата директива се прилага единствено за пътнотранспортни нарушения, установени с помощта на автоматично устройство или, в случай че не се използват автоматични устройства, от компетентните правоприлагащи органи в момента на тяхното извършване.
Обосновка
При установяването на пътнотранспортни нарушения следва винаги да се гарантира достоверност на фактите и липса на злоупотреби. В тази връзка пътнотранспортните нарушения, попадащи в приложното поле на настоящата директива, следва да бъдат установявани пряко от компетентните правоприлагащи органи или с помощта на автоматични устройства .
Изменение
4
Предложение за директива
Член 2 – буква г а (нова)
Текст, предложен от Комисията
Изменение
га) „централен орган“ означава орган, отговарящ за гарантиране на защитата на данните във всяка държава-членка;
Изменение
5
Предложение за директива
Член 5 – параграф 2
Текст, предложен от Комисията
Изменение
2. Уведомлението за нарушение съдържа описание на съществени подробности относно нарушението и размера на финансовата санкция, която собственикът трябва да плати. То посочва също реда, по който собственикът може да оспорва основанията на уведомлението за нарушение и да обжалва наложеното решение за финансова санкция, както и процедурата, прилагана в случай на оспорване или обжалване.
2. Уведомлението за нарушение съдържа предмета на уведомлението, наименованието на компетентния за изпълнението на санкциите орган и целта на уведомлението, наименованието на компетентния орган, отговарящ за прилагането на настоящата директива, описание на съществени подробности относно нарушението, както и размера на паричната санкция, която собственикът трябва да плати, и срока за нейното плащане . То посочва също реда, по който собственикът може да оспорва основанията на уведомлението за нарушение , правото му да не дава показания, които могат да доведат до повдигане на обвинение срещу него, и правото му да обжалва наложеното решение за парична санкция, както и процедурата, прилагана в случай на оспорване или обжалване.
Обосновка
Счита се за уместно адресатът на уведомлението да бъде подробно запознат с пътнотранспортното нарушение, органите, от които е установено, и предмета на уведомлението. Принципът „nemo tenetur se detegere” е една от основните ценности на правовата държава. Той следва да бъде спазван при всяко наказателно/административно производство, включително настоящото.
Изменение
6
Предложение за директива
Член 5 – параграф 2 а (нов)
Текст, предложен от Комисията
Изменение
2a. Всяка парична санкция, наложена съгласно настоящата директива, е недискриминационна по отношение на националността и се налага съгласно правото на държавата, в която е извършено нарушението.
Изменение
7
Предложение за директива
Член 5 – параграф 4 а (нов)
Текст, предложен от Комисията
Изменение
4а. Във всички случаи се предоставя правото на едно лице да не дава показания, които могат да доведат до повдигане на обвинение срещу него. Собственикът на свидетелството за регистрация на моторното превозно средство не носи отговорност, ако същият не е управлявал моторното превозно средство и не е в състояние да посочи самоличността на водача на моторното превозно средство.
Обосновка
Принципът „nemo tenetur se detegere” е една от основните ценности на правовата държава. Той следва да бъде спазван при всяко наказателно/административно производство, включително настоящото.
Изменение
8
Предложение за директива
Член 5 – параграф 5 а (нов)
Текст, предложен от Комисията
Изменение
5a. Не се налага санкция по отношение на нарушение, извършено преди влизането в сила на настоящата директива.
Изменение
9
Предложение за директива
Приложение – страница 3 (Подробна информация за нарушението) – точка б – алинея 3
Текст, предложен от Комисията
Изменение
движение с превишена скорост, шофиране в нетрезво състояние, неизползване на обезопасителен колан или система за обезопасяване на деца, преминаване на червена светлина.
движение с превишена скорост, шофиране в нетрезво състояние, неизползване на обезопасителен колан или система за обезопасяване на деца, преминаване на червена светлина , нарушения на правилата за движение, значителни нарушения на безопасността по пътищата .
Обосновка
Ако обхватът на директивата се разшири, тази промяна трябва да се отбележи в уведомлението.
Изменение
10
Предложение за директива
Приложение – формуляр за уведомление за нарушение – страница 4
Текст, предложен от Комисията
Изменение
Формуляр за отговор
Формуляр за отговор
(Моля, попълнете с главни букви и отбележете приложимия вариант)
(Моля, попълнете с главни букви и отбележете приложимия вариант)
А.Самоличност на водача:
А.Самоличност на водача:
Вие ли управлявахте моторното превозно средство в момента на извършване на нарушението (да/не)
Ако „да”, моля попълнете следните данни:
- Фамилно и собствено име:
- Фамилно и собствено име:
- Място и дата на раждане:
- Място и дата на раждане:
- Номер на свидетелството за управление на МПС:....издадено
- Номер на свидетелството за управление на МПС:....издадено
(дата):....в (място):
(дата):....в (място):
- Адрес:
- Адрес:
Ако не сте управлявали моторното превозно средство в момента на извършване на нарушението, можете ли да посочите самоличността на водача (да/не)
Ако „да”, моля попълнете следните данни:
- Фамилно и собствено име:
- Място и дата на раждане:
- Номер на свидетелството за управление на МПС:....издадено
(дата):....в (място):
- Адрес:
Б. Въпроси:
Б. Въпроси:
(1) Регистрирано ли е на Ваше име МПС, фабрична марка ….., с регистрационен номер…..?
(1) Регистрирано ли е на Ваше име МПС, фабрична марка ….., с регистрационен номер…..?
да/не
да/не
Ако „не”, собственикът на свидетелството за регистрация е:
Ако „не”, собственикът на свидетелството за регистрация е:
(фамилно име, собствено име, адрес)
(фамилно име, собствено име, адрес)
(2) Признавате ли, че Вие сте извършили пътнотранспортното нарушение?
(2) Признавате ли, че Вие сте извършили пътнотранспортното нарушение?
да/не
да/не
Ако „не”, моля посочете защо:
(3) Ако не признавате, че Вие сте извършителят на пътнотранспортното нарушение или отказвате да разкриете самоличността на водача, моля посочете защо:
Моля, изпратете попълнената форма в срок от 60 дни от датата на това уведомление на следния орган:
Моля, изпратете попълнения формуляр в срок от 60 дни от датата на настоящото уведомление на следния орган
на посочения адрес
на посочения адрес
Обосновка
Предложените в текста изменения трябва да бъдат отразени във формуляра.
ПРОЦЕДУРА
Заглавие
Подпомагане на трансграничния контрол върху безопасността по пътищата
Позовавания
COM(2008)0151 – C6-0149/2008 – 2008/0062(COD)
Водеща комисия
TRAN
Становище, изказано от
Дата на обявяване в заседание
LIBE
10.4.2008
Докладчик по становище
Дата на назначаване
Renate Weber
28.5.2008
Разглеждане в комисия
14.7.2008
8.9.2008
Дата на приемане
8.9.2008
Резултат от окончателното гласуване
+:
–:
0:
32
0
1
Членове, присъствали на окончателното гласуване
Alexander Alvaro, Emine Bozkurt, Philip Bradbourn, Mihael Brejc, Jean-Marie Cavada, Carlos Coelho, Elly de Groen-Kouwenhoven, Esther De Lange, Gérard Deprez, Agustín Díaz de Mera García Consuegra, Claudio Fava, Armando França, Kinga Gál, Patrick Gaubert, Jeanine Hennis-Plasschaert, Ewa Klamt, Wolfgang Kreissl-Dörfler, Henrik Lax, Baroness Sarah Ludford, Claude Moraes, Javier Moreno Sánchez, Rareş-Lucian Niculescu, Martine Roure, Inger Segelström, Renate Weber, Tatjana Ždanoka
Заместник(ци), присъствал(и) на окончателното гласуване
Edit Bauer, Frieda Brepoels, Elisabetta Gardini, Sylvia-Yvonne Kaufmann, Jean Lambert, Marian-Jean Marinescu, Siiri Oviir
ПРОЦЕДУРА
Заглавие
Подпомагане на трансграничния контрол върху безопасността по пътищата
Позовавания
COM(2008)0151 – C6-0149/2008 – 2008/0062(COD)
Дата на представяне на ЕП
19.3.2008
Водеща комисия
Дата на обявяване в заседание
TRAN
10.4.2008
Подпомагаща(и) комисия(и)
Дата на обявяване в заседание
LIBE
10.4.2008
Докладчик(ци)
Дата на назначаване
Inés Ayala Sender
18.4.2008
Разглеждане в комисия
24.6.2008
15.7.2008
8.9.2008
Дата на приемане
9.9.2008
Резултат от окончателното гласуване
+:
–:
0:
36
0
3
Членове, присъствали на окончателното гласуване
Gabriele Albertini, Inés Ayala Sender, Paolo Costa, Michael Cramer, Luis de Grandes Pascual, Arūnas Degutis, Christine De Veyrac, Petr Duchoň, Saïd El Khadraoui, Robert Evans, Emanuel Jardim Fernandes, Francesco Ferrari, Brigitte Fouré, Georg Jarzembowski, Stanisław Jałowiecki, Dieter-Lebrecht Koch, Sepp Kusstatscher, Bogusław Liberadzki, Eva Lichtenberger, Marian-Jean Marinescu, Josu Ortuondo Larrea, Luís Queiró, Reinhard Rack, Luca Romagnoli, Brian Simpson, Renate Sommer, Dirk Sterckx, Silvia-Adriana Ţicău, Armando Veneto, Lars Wohlin, Roberts Zīle
Заместник(ци), присъствал(и) на окончателното гласуване
Zsolt László Becsey, Guy Bono, Philip Bradbourn, Luigi Cocilovo, Lily Jacobs, Elisabeth Jeggle, Vural Öger, Corien Wortmann-Kool
Дата на внасяне
3.10.2008
