P6_TA(2008)0368
Смъртното наказание
B6-0350 , 0357 , 0358 , 0363 , 0369 и 0370/2008
Резолюция на Европейския парламент от 10 юли 2008 г. за смъртното наказание, и в частност случая Troy Davis
Европейският парламент
, -
като взе предвид своите предишни резолюции относно премахването на смъртното наказание и необходимостта от незабавен мораториум на екзекуциите в страните, в които то все още се прилага,
-
като взе предвид резолюция 62/149 на Общото събрание на ООН от 18 декември 2007 г. относно мораториума върху използването на смъртното наказание по света,
-
като взе предвид актуализираната и ревизирана версия на Насоките на ЕС относно смъртното наказание, приета от Съвета на 16 юни 2008 г.,
А.
като има предвид случая Troy Davis, който беше осъден на смърт от Щатския съд на Джорджия през 1991 г. за убийството на полицай, а неговата екзекуция насрочена за края на юли 2008 г.;
B.
Б като има предвид, че според адвокатите на г-н Davis, са налице множество доказателства за неговата невинност, че никога не са били представени уличаващи го веществени доказателства и че 7 от свидетелите на обвинението, са оттеглили свидетелските си показания;
В.
като има предвид, че на 4 август 2007 г. Върховният съд на Джорджия се съгласи да разгледа новите елементи, хвърлящи съмнения относно виновността на г-н Davis;
Г.
като взе предвид, на 17 март 2008 г. Върховния съд на Джорджия отказа образуването на нов процес срещу г-н Troy Davis, въпреки особеното мнение от председателя на Върховния съд;
Д.
като има предвид, че от 1975 г. досега в САЩ повече от 120 души са били освободени след издаване на смъртна присъда поради доказване на тяхната невинност;
F.
Е като има предвид, че в САЩ съществува правото за помилване при углавни дела, като предпазна мярка срещу необратими грешки, които съдилищата не могат или не са склонни да поправят;
Ж.
като има предвид, че Ню Джърси е първият щат в САЩ, който премахна смъртното наказание със закон, след като то беше отново въведено в САЩ през 1972 г., позовавайки се на неизбежния риск да бъдат екзекутирани лица, осъдени погрешно;
1.
Призовава страните, в които се налага смъртно наказание, да предприемат необходимите стъпки за неговото премахване;
2.
Предвид на многобройните доказателства, които могат да доведат до замяна на присъдата, призовава съответните съдилища да разрешат на Troy Davis завеждането на нов процес и смъртната присъда да бъде следователно заменена;
3.
Апелира настойчиво пред комисията на щата Джорджия по помилвания и условно освобождаване да замени смъртната присъда на Troy Davis;
4.
Призовава председателството на Съвета и делегацията на Европейската комисия в Съединените американски щати спешно да повдигнат въпроса пред органите на САЩ;
5.
Възлага на своя председател да предаде настоящата резолюция на Съвета, на Комисията, на правителството на Съединените американски щати, на комисията на щата Джорджия по помилвания и условно освобождаване, както и на главния прокурор на Джорджия.
