ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0121/09/rev.1
съгласно член 115 от Правилника за дейността на ЕП
от
Danuta Maria Hübner
, от името на Комисия по регионално развитие
към Комисията
Относно: Политиката на сближаване след 2013 г.
В контекста на разискванията относно политиката на сближаване след 2013 г., предшестващи законодателната фаза, комисията по регионално развитие желае да бъде запозната на този етап с настоящата позиция на Комисията относно:
многостепенното управление,
възможното отказване от цел 2,
отслабването на действието на принципа на допълняемост или повторно национализиране на части от настоящата политика на сближаване на ЕС,
регионалното измерение на политиката на сближаване след 2013 г.,
включването на регионалното и местното равнище на управление в преследването на европейските цели в рамките на политиката на сближаване след 2013 г.,
допустимост на всички европейски региони,
териториалното измерение на политиката на сближаване и в този контекст по въпроса кога Комисията възнамерява да публикува Бяла книга относно териториалното сближаване, както поиска Европейският парламент,
ролята на Европейския социален фонд в политиката на сближаване,
ролята на политиката на сближаване по отношение на други политики на ЕС.
