Отговор
(27 май 2011 г.)
Европейският съвет отчита особено специфичното положение на ромите в целия Съюз Док. 16616/1/07 REV 1. и Съветът многократно е утвърждавал техните права и е призовавал към действия за постигане на напредък в социалното и икономическото им приобщаване Док. 15976/1/08, 10394/09 + COR 1, 10058/10 + COR 1. .
Съветът би желал да припомни на уважаемите членове на Парламента, че вече е приел законодателство, забраняващо дискриминацията на основание расов или етнически произход Директива 2000/43/ЕО на Съвета от 29 юни 2000 г. относно прилагане на принципа на равно третиране на лица без разлика на расата или етническия произход (ОВ L 180, 19.7.2000 г., стр. 22). . Всички етнически групи, включително ромите, са защитени от тези разпоредби, които обхващат заетостта, социалната закрила, включително социалната сигурност и здравните грижи, социалните придобивки, образованието и достъпа до стоки и услуги. Държавите-членки отговарят за транспонирането на въпросната директива в националното си законодателство.
На 5 април 2011 г. Европейската комисия прие Съобщение относно рамка на ЕС за национални стратегии за интегриране на ромите до 2020 г. Комисията представи на Съвета това съобщение на 12 април.
Понастоящем Съветът договаря набор от заключения на тази тема, които по план трябва да бъдат приети на специално заседание на 19 май 2011 г.
