Пленарна сесия 14-17 февруари
Институции
2011-02-11 - 13:22
Във вторник вечерта в пленарната зала заместник-председателят на ЕК Andris Piebalgs направи изявление относно скандала с подслушванията в България, след което членовете на ЕП проведоха дебат по въпроса. Още акценти от февруарската пленарна сесия в Страсбург: правата на пътниците, ползващи автобусен транспорт, мерки за борба с фалшифицираните лекарства, унгарският медиен закон, стратегията на ЕС за Дунавския регион, пенсионните системи в Европа.
Евродепутатите обсъдиха още събитията в Египет, покачването на цените на хранителните стоки, перспективите на Хърватия за членство в ЕС.
Следете новините в това тематично досие, което обновяваме всекидневно!
20110207FCS13232
Информационен бюлетин за пленарната сесия на Европейския парламент
Скандал с подслушванията в България: Комисията ще направи изявление, след което ще се проведе дебат
Във вторник вечерта в пленарната зала представители на Комисията ще направят изявление относно скандала с подслушванията в България, след което членовете на ЕП ще проведат дебат по въпроса. Това става в отговор на двата въпроса към Комисията с искане за устен отговор, които бяха внесени от името на АЛДЕ и С&Д. ЕП няма да приеме резолюция по въпроса.
Нови права за пътниците, ползващи автобусен превоз в ЕС
Благодарение на твърдата позиция на депутатите по отношение на правата на пътниците на всички видове транспорт, автобусните оператори и терминали навсякъде в ЕС ще предлагат уеднаквена информация, помощ и компенсационна политика, за да отговорят на новите изисквания в областта. Окончателното гласуване в ЕП на 15 февруари ще допълни европейското законодателство за правата на пътниците, което вече покрива въздушния, корабния и железопътния транспорт.
Ефикасна защита на пациентите от фалшифицирани лекарства
С цел по-ефективна борба с фалшифицираните лекарства, продажбите по Интернет вече ще бъдат включени в ново законодателство на ЕС, което да предотврати тяхното попадане в законната дистрибуционна мрежа. На 16 февруари депутатите ще гласуват проектозакона, който въвежда показатели за безопасна употреба и система за контрол, за да не се допусне до пациентите да достигат опасни лекарствени продукти. Ще бъдат въведени и санкции срещу фалшификаторите на лекарства.
По-екологични търговски микробуси
Във вторник Парламентът ще определи нови стандарти за производството на по-екологични и с по-малък разход на гориво леки търговски превозни средства, когато депутатите ще гласуват ограничения за СО2 за новите микробуси в ЕС. Новите правила, съгласувани с държавите членки, включват поощрения за производството на по-екологични превозни средства и наказания за производителите, които не спазват определените цели.
Хърватия: следващият член на ЕС?
Преговорите за членството на Хърватия в ЕС могат да бъдат приключени през първата половина на 2011 г., ако Загреб осъществи необходимите реформи, заявяват депутатите от парламентарната комисия по външни работи в проекторезолюция, която ще бъде гласувана на 16 февруари. Сред оставащите пред страната предизвикателства депутатите посочват борбата с корупцията, подкрепата за връщащите се бежанци и преструктурирането на корабостроителниците.
Стабилни пенсионни системи
В момента в цяла Европа се осъществяват реформи на пенсионните системи, поради застаряването на населението в ЕС и икономическата криза. Съгласно проекта за незаконодателна резолюция на ЕП, който ще бъде гласуван на 16 февруари, държавите членки трябва да запазят устойчивостта на пенсионните системи и да гарантират адекватно ниво на пенсиите.
Парламентът ще дискутира безредиците в Египет
Депутатите ще проведат още един дебат, посветен на настоящата политическа ситуация в Египет, след като на 2 февруари обсъдиха политическите протести в южната част на Средиземноморския регион. В четвъртък, 17 февруари, ЕП ще гласува резолюция по въпроса.
Парламентът ще обсъди спорния унгарски медиен закон
Новият унгарски медиен закон ще бъде обсъден от ЕП в сряда, 16 февруари, а вотът по въпроса е насрочен за 17 февруари. Европейската комисия поиска от унгарското правителство да поясни определени аспекти от медийния закон, който влезе в сила на 1 януари т.г. Основните притеснения на Комисията са свързани със съответствието на закона с европейската директива за аудиовизуалните медийни услуги. Парламентарните комисии по граждански свободи и по култура дискутираха медийния закон на 17 януари.
Патентен режим: ЕП ще гласува предложение за засилено сътрудничество между държавите членки
Плановете за засилено сътрудничество между 16 държави членки за създаване на единна патентна система ще бъдат гласувани от депутатите на 15 февруари в Страсбург. Ако Парламентът и Съветът разрешат тази процедура, то тогава Комисията ще трябва да представи две законодателни предложения - относно езиковия режим и създаването на единна патентна система.
Депутатите ще дискутират макрорегионалния подход в "Дунавската стратегия"
Европейските депутати ще обсъдят приоритетните действия в рамките на "Стратегията на ЕС за Дунавския регион", представена от Европейската комисия през декември 2010 г. Стратегията заема ключово място в дневния ред на унгарското председателство на ЕС.
Покачване на цените на храните в световен мащаб: какво трябва да направи Европа?
Увеличението на цените на хранителните продукти ще бъде обсъдено от депутатите в сряда, 16 февруари. Комисията ще излезе със становище по въпроса, а ЕП ще гласува в четвъртък резолюция с предложения за справяне с този проблем, сред които са съпоставка на производствените цени и спекулативните увеличения, както и гарантиране на по-лесен достъп до храните.
Доклад на И. Калфин: ЕИБ трябва да запази темпото си при даване на кредити
В четвъртък депутатите ще поискат увеличаване на тавана - от 26 на 27 млрд. евро, на гаранциите на ЕС към Европейската инвестиционна банка (ЕИБ) за загуби по проекти, осъществявани извън ЕС. Това ще позволи на ЕИБ да запази темпото си на финансиране в останалата част от периода 2007-2013 г. Докладът на Ивайло Калфин (С&Д) настоява също така за по-голяма прозрачност и контрол над проектите, по-специално във връзка с околната среда и развитието, и инвестициите в малките и средни предприятия.
Повече права за пътниците, ползващи автобусен транспорт
Antonio Cancian Годишно над 70 милиона граждани ползват автобусен транспорт в Европа. Въпреки това до сега този вид транспорт е единственият, за който няма конкретни разпоредби на ЕС, гарантиращи защитата на правата на пътниците. След три години на преговори ЕП ще гласува в Страсбург (15 февруари) споразумение, постигнато със Съвета. Разговаряхме с докладчика Antonio Cancian (ЕНП, Италия) за това какво ще се промени за пътниците.
Комисията предложи този регламент през 2008 година. Сега сме 2011 година и законодателството все още не е прието. Защо?
Автобусните превози обикновено не са в ръцете на големи компании, а често са семеен бизнес. Държавите членки твърдяха, че не е подходящият момент за налагане на нови правила за малките и средни предприятия, за да не се намали тяхната конкурентоспособност. Това е разбираемо, но ние трябва да вземем под внимание, че пътниците в автобусите са често "уязвими" по отношение на доходите или образованието. Те не могат да решат проблемите си като отидат в съда. Има и хора с ограничена подвижност, не само инвалидите, но и все повече възрастни хора. Поради това новите правила са абсолютно необходими.
Какво ще се промени за европейските пътници, ползващи автобус?
Всички те ще имат харта за правата си. За услуги над 250 километра, те ще получават компенсация за закъснения, помощ в случай на закъснение или анулиране на пътуването, защита при злополуки, възстановяване на разходи за загубен или повреден багаж и достъпна информация. Освен това, пътниците с намалена подвижност ще имат право на специална помощ, както в самолета.
Кои бяха основните спорни моменти със Съвета?
Искахме разпоредбите да важат за пътуванията над 50 км, а те искаха това да става за услуги над 500 км, така че 250 км е компромис. Беше много трудно да се намери на споразумение. Последната нощ на преговори работихме до 1.30 през нощта. Това е първият акт, съгласуван по помирителната процедура след Договора от Лисабон. Беше пламенен дебат.
Говорим за правата на пътниците на дълги разстояния услугата, но какво да кажем за кратките разстояния?
Регламентът предвижда списък с 12 основни права, валидни за всички разстояния, насочени по-специално към нуждите на хората с увреждания и лицата с намалена подвижност.
Какво предстои?
С тази наредба завършваме досието за правата на пътниците. Без значение кой вид транспорт гражданите използват, сега те са защитени на ниво ЕС. Европейската комисия се ангажира да преразгледа през следващите години всички съществуващи регламенти за всички видове транспорт в съответствие с общата рамка. Това ще направи по-лесно за пътниците да бъдат информирани за техните права и ще намали броя на органите, които трябва да следят за изпълнението им.
Ние също ще настояваме за един вид общ билет за всички видове транспорт. Така че да не се побъркваме, когато се налага да използваме автобус и след това влак за едно и също пътуване.
Пътниците ще имат право:
На обезщетение и помощ в случай на произшествия (когато е необходимо, осигуряване на храна и дрехи, транспорт, първа помощ и настаняване на хотел до 80 евро на нощ и за пътник, за не повече от 2 нощувки)
Когато пътуването е отменено или забавено с повече от 120 минути на пътниците незабавно трябва да се предложи избор между продължаване на пътуването или пренасочване до крайното местоназначение без допълнително заплащане, или възстановяване на цената на билета.
Когато пътуването, което продължава над 3 часа, се отмени или забави с повече от 90 минути, трябва да бъдат предоставени закуски, храна или напитки, настаняване в хотел за не повече от 80 евро за нощувка на човек.
Помощ за лицата с увреждания и лицата с намалена подвижност. Ако се налага те могат да бъдат придружени от спътник без допълнителни разходи.
Всички документи по законодателния акт Информация от ЕК Съобщение на ЕК
Откриване на сесията в Страсбург: Jerzy Buzek коментира събитията в Южно Средиземноморие
При откриването на пленарната сесия в Страсбург (14-17 февруари) председателят на ЕП Jerzy Buzek поздрави хората от Южното Средиземноморие за тяхната смелост, като същевременно изрази съжаление за пролятата кръв и призова всички правителства от региона да започнат диалог с гражданите и да спрат преследванията срещу протестиращите. По отношение на Египет, той отбеляза, че извънредното положение трябва да бъде преустановено и ЕС да участва икономически и политически в промените в страната.
След като направи паралел със събитията в Източна Европа през 1989 г., председателят на ЕП призова да не се страхуваме от промените в Южното Средиземноморие и да посрещнем произтичащите от тях предизвикателства като една единна общност. След това Jerzy Buzek отбеляза, че в някои европейски страни се наблюдават засилени емиграционни потоци вследствие на положението в този регион, като той призова ЕС да подпомогне солидарно тези държави. Председателят на Парламента отбеляза 12 февруари като Международен ден за протест срещу въвличането на децата във въоръжени конфликти, като изтъкна, че в момента между 200 и 300 хиляди деца-войници участват във въоръжени формирования по света. ЕП многократно се e обявявал срещу подобни престъпни практики. В заключение, Jerzy Buzek отбеляза със загриженост смъртните присъди срещу дисиденти и политически затворници в Иран и призова страната да премахне смъртното наказание. Дневен ред Депутатите приеха дневния ред на сесията със следните промени в него: Вторник: Като точка три от дневния ред сутринта Комисията ще направи изявление относно правовата държава в Русия (вкл. случая Ходорковски), като по въпроса ще бъде приета и резолюция. Вторник следобед ще има изявление на Комисията относно мерките за подпомагане на Италия и други засегнати европейски държави във връзка с рязкото увеличаване на емиграционните потоци.
Европейските депутати се борят с фалшивите лекарства
Виагра, лекарства срещу рак, хапчета за борба с маларията, болкоуспокояващи и т.н. - все повече хора купуват лекарства по интернет, но фактът, е че те много често са фалшиви. Очаква се ЕП да приеме нови правила за безопасност относно лекарствата, обхващащи продажбите в интернет, с цел да се намали броят на фалшивите лекарства в ЕС.
Европейските митнически служители иззеха повече от 34 млн. нелегални хапчета за 2 месеца през 2008 г. Фалшифицирането на лекарства носи големи печалби и не е регулирано от европейските закони.
Броят на лицата, които купуват лекарства в интернет се увеличава всяка година и това представлява сериозна заплаха за здравето им.
Изчислено е, че 1% от медицинските продукти, които в момента се продават в ЕС посредством законната мрежа за дистрибуция, са фалшифицирани, като този процент непрекъснато се увеличава. В други части на света, повече от 30% от лекарствата в продажба може да са фалшифицирани. Освен това все повече и повече нови и животоспасяващи лекарства са фалшифицирани.
"Липсата на европейско законодателство насърчава фалшификаторите", обяснява Marisa Matias (Конфедеративна група на Европейската обединена левица, Португалия), която е изготвила доклад по този въпрос.
Показатели за безопасност, системен контрол
Проектозаконодателството, по което има споразумение със Съвета, осъвременява настоящите правила и въвежда показатели за безопасна употреба, които да гарантират идентификацията, автентичността и възможността за проследяване на медицинския продукт от фабриката до потребителя.
Членовете на ЕП от комисията по околна среда и обществено здраве настояха продажбата на лекарства по интернет да бъде включена в новите разпоредби, тъй като един от основните начини фалшифицирани продукти да влязат на европейския пазар е през интернет. Не всички държави го позволяват, но ако го позволят, продавачите ще трябва да получат специално разрешение.
Съобщение за пресата на (английски език) По-добри листовки за лекарствата с рецепта Гледайте на живо вторник вечер Докладът на Marisa Matias
Правата на автобусните пътници ще влезнат в сила от 2013 г.
Последното липсващо звено от европейското законодателство за правата на пътниците беше прието на 15 февруари, след като ЕП одобри регламента за правата на автобусните пътници, пътуващи на разстояние над 250 километра. Съгласно новите правила, при закъснение от над 2 часа на заминаването, операторите трябва да предложат пренасочване до крайното местоназначение без допълнително заплащане или възстановяване на цената на билета. Повредени или загубени багажи ще бъдат обезщетявани до 1 200 евро.
След две години на тежки преговори, Парламентът и Съветът достигнаха до споразумение по регламент, който да обхваща всички редовни услуги за далечни пътувания с автобус (над 250 км) - национални или трансгранични, който ще влезне в сила от пролетта на 2013 г. Компенсации В случай на отмяна или закъснение с повече от 120 минути, както и при дублиране на места, автобусната компания трябва да предложи на пътниците "незабавно" избор между продължаване на пътуването или пренасочване до крайното местоназначение без допълнително заплащане, или възстановяване на цената на билета. Ако превозвачът не предложи този избор, пътниците имат право на обезщетение в размер на 50% от цената на билета в допълнение към възстановяването на платената сума. Автобусната компания трябва да изплати обезщетението в рамките на един месец след подаване на иска. При закъснение на заминаването с повече от 90 минути, превозвачът трябва да предложи на пътниците безплатно закуски, храна или напитки. При прекъсване на пътуването, произшествие или закъснение, което налага да се пренощува на място, автобусната компания трябва да поеме и до две нощувки (на стойност до 80 евро на нощ). Горепосочените правила няма да важат за случаи, когато автобусните оператори са възпрепятствани да извършат безопасно пътуване поради лоши атмосферни условия или природни бедствия. Повредени или загубени багажи и обезщетения в случай на злополука Повредени или загубени багажи ще бъдат обезщетявани до 1 200 евро, а при повреда на помощни средства като инвалидни колички ще се изплаща пълно обезщетение. В случай на смърт или телесна повреда в резултат на злополука, операторът дължи обезщетение в размер до 220 000 евро (или повече, ако това се предвижда от националното законодателство). За да се позволи на по-малките оператори да се приспособят към новите изисквания, Парламентът предостави на държавите членки възможността да освободят някои редовни вътрешни превози или такива, голяма част от които се извършва извън ЕС, от приложението на закона за четири години (с възможност за еднократно продължаване). Основни права на пътниците и права на пътниците с увреждания Освен това, депутатите приеха списък от дванадесет основни права на пътниците, които ще се прилагат за всички редовни пътувания независимо от разстоянието. Те обхващат информацията, която трябва да бъде предоставена преди и по време на пътуването, както и правата и нуждите на хората с увреждания и намалена подвижност. Така те ще имат гарантиран недискриминиращ достъп до транспорт, право на помощ в автогарите и при спиранията, като към това се добавя и безплатен транспорт на специфични помощни средства, като инвалидни колички. За да бъдат в състояние да предложат адекватна помощ на пътниците с увреждания, които са заявили това най-малко 36 часа преди тръгването, обслужващият персонал на автобусите трябва да е преминал специално обучение. Когато операторът не е в състояние да предложи адекватна помощ, пътниците с намалена подвижност могат да изберат свой придружител, който да бъде с тях по време на пътуването без заплащане на допълнителни разходи. Регламентът беше приет с 504 гласа "за", 63 "против" и 89 "въздържали се". Регламент на Европейския парламент и на Съвета относно правата на пътниците в автобусния транспорт Тук можете да проследите дебата по въпроса (изберете дата 15 февруари)
Пенсионните системи в Европа - резолюция на ЕП
©BELGA_imagebroker_Stefan Klein Милиони европейци живеят от пенсии. Те ще стават още повече за в бъдеще, предвид застаряването на населението в Европа. Условията в държавите членки са твърде различни, варира пенсионната възраст, както и процентът от БВП, отделян за социално осигуряване. Съгласно незаконодателна резолюция на ЕП, гласувана в сряда, държавите членки трябва да запазят устойчивостта на пенсионните системи и да гарантират адекватно ниво на пенсиите.
Докладът за "адекватни, устойчиви и сигурни европейски пенсионни системи" на холандската християндемократка Ria Oomen-Ruijten бе подкрепен от депутатите на Комисията по заетостта на Парламента на 1 февруари. Обсъждането в пленума бе във вторник следобед, а в сряда пленумът одобри документът с 535 гласа "за", 85 - "против" и 57 "въздържали се".
В доклада се настоява за стабилни, надеждни и устойчиви "пенсионни системи" и се казва, че принципите на солидарност между поколенията и националната солидарност са от ключово значение.
Една от идеите е да се повиши пенсионната възраст. Ето как тя бе коментирана от двама членове на ЕП: холандката Oomen-Ruijten (в Холандия пенсионната възраст бе вдигната) и с френската евродепутатка Françoise Castex (във Франция мнозинството от гражданите са против увеличаване на възрастта за пенсия).
Увеличаване на пенсионната възраст - за и против
Г-жа Oomen-Ruijten каза, че е важно да се обсъди промяната на възрастта за пенсиониране с обществеността: "Изключително важно е такова решение да се вземе в диалог със социалните партньори". Тя добави: "За да се осигурят пенсиите за в бъдеще, е необходимо повече хора да участват в пазара на труда и то за по-дълго време."
Френската социалистка Françoise Castex е на по-различно мнение. "Някои твърдят, че хората живеят по-дълго и затова трябва да работят по-дълго, за да има баланс в пенсиите. Но ние не знаем какво ще се случи след 10 или 20 години по отношение на продължителността на живота и демографията. В някои обществени прослойки, например, съществуват проблеми при достъпа до медицинска помощ и по тази причини продължителността на живот намалява ".
Тя е категорична: "Икономиката трябва да се адаптира към нуждите на хората, а не обратното. Франция никога няма да приеме европейското предложение, че трябва да работим повече. То е в противоречие с нашия европейски социален модел. Ние трябва да защитим заетите лица и да осигурим достатъчно пенсионни фондове ."
Европейската комисия очаква становището на ЕП, преди да се излезе с предложение за пенсиите в Европа. Законодателната процедура Зелена книга на ЕК Изследване по темата ЕК по темата за пенсиите
Фалшифицирани лекарства: Парламентът одобри нови правила в защита на пациентите
Депутатите одобриха в сряда, 16 февруари, ново законодателство, което да предотврати попадането на фалшифицирани лекарствени препарати в законната дистрибуционна мрежа. Новите правила въвеждат също така мерки за сигурност и проследяване, както и санкции за фалшификаторите, с цел да се осигури по-добра защита на европейските граждани.
Докладчикът на ЕП Marisa Matias (ЕОЛ/СЗЛ, Португалия) заяви: "Фалшифицираните лекарства са тихи убийци, тъй като или нямат ефект, или съдържат токсични съставки, които могат да навредят или дори да убият тези, които ги приемат. Липсата на правна рамка насърчава фалшифицирането, което представлява организирана престъпност. Свидетели сме на огромно нарастване на тази криминална дейност, като от 2005 г. досега обемът на задържаните фалшиви лекарства се е увеличил с 400%. Защитата на сигурността на пациентите е основната цел на тази директива." Изчислено е, че 1% от медицинските продукти, които в момента се продават в ЕС посредством законната мрежа за дистрибуция, са фалшифицирани, като този процент непрекъснато се увеличава. В други части на света, повече от 30% от лекарствата в продажба може да са фалшифицирани. Освен това все повече и повече нови и животоспасяващи лекарства са фалшифицирани. Продажби посредством Интернет Депутатите сметнаха за необходимо да се регулира продажбата на фармацевтични продукти посредством Интернет, тъй като това е един от основните "маршрути", през които фалшифицираните лекарства попадат на европейския пазар. Интернет аптеките в държавите членки, в които подобна дейност е разрешена, ще трябва изискват специално разрешение от компетентните власти. Уебсайтовете ще трябва да имат общо лого на заглавната си страница, който да помогне на обществеността да разпознае дали даден сайт, който предлага за продажба лекарствени продукти, е свързан с оторизирана аптека. Всички оторизирани Интернет аптеки ще бъдат свързани в централен национален уебсайт и ще бъдат включени в списък в дадения уебсайт. Различните национални уебсайтове ще бъдат свързани в общоевропейски уебсайт. Гражданите също така трябва да бъдат информирани относно рисковете, свързани с покупката на лекарствени продукти по Интернет. Мерки за сигурност, проследимост и връщане на лекарствата от пациентите Проектозаконът осъвременява настоящите правила и въвежда т. нар. показатели за безопасност, които трябва да присъстват на опаковката на лекарствата, за да гарантират автентичността и идентификацията на отделните опаковки. Един от показателите за безопасност, който предстои да бъде разработен от Европейската комисия, може да бъде например сериен номер, който да може да бъде "прочетен" от аптеката, за да се провери дали опаковката е автентична. Като основно правило тези показатели ще се прилагат към всички лекарствени средства, отпускани с рецепта, освен при наличие на ясен риск. Те ще се прилагат само към лекарства, които не се отпускат с рецепта, в изключителни случаи, в които има риск от фалшификация. В случай на повторно опаковане показателите ще бъдат заменени от еквивалентни показатели за безопасност. Също така в държавите членки трябва да бъде въведена система за сигурност, чиято цел ще бъде недопускане на опасни медицински продукти до пациента. Тази система трябва да позволява връщане, включително от страна на пациента. Ако се предположи, че даден медицински продукт представлява сериозен риск за здравето, всички участници в дистрибуционната верига и всички останали държави членки трябва незабавно да бъдат уведомени. В случай на достигане на фалшифицирани лекарствени продукти до пациенти, тези действия трябва да бъдат предприети в рамките на 24 часа, за да могат лекарствата да бъдат изтеглени навреме. Търговия, износ за трети страни и санкции Днешната дистрибуционна мрежа за лекарства става все по-сложна и включва не само дистрибутори, които настоящото законодателство покрива, но също така и брокери на медицински продукти. По искане на депутатите в бъдеще те ще трябва да се регистрират, за да могат да търгуват с лекарства, като ще бъдат отстранявани от регистъра, ако не се съобразяват с новите правила. Депутатите настояват също така не само вносът, но и износът на лекарства за трети страни да бъдат по-добре регулирани. По тяхно искане съответните правила във връзка с информацията ще бъдат прилагани и за доставката на лекарства на оторизирани лица в трети страни. Следващи стъпки Текстът, одобрен от депутатите, е резултат от споразумение със Съвета, който сега трябва също да даде своето формално съгласие. След като влезе в сила, държавите членки ще разполагат с 24 месеца за внасяне на необходимите промени в националното си законодателство. Приетият текст ще бъде публикуван на този адрес (изберете дата 16 февруари) Тук можете да проследите дебата по въпроса (изберете дата 16 февруари) Прессъобщение след гласуването в парламентарната комисия (27.04.2010 г., на английски език)
Хърватия: 28-ата държава членка на ЕС?
Преговорите с Хърватия за членство в ЕС могат да бъдат приключени през първата половина на 2011 г., ако Загреб продължи с реформите, се казва в резолюция на ЕП, приета на 16 февруари. Въпреки това, според депутатите едно от най-големите предизвикателства може да се окаже скептицизма на хърватите относно ползите от членството в ЕС.
Сред основните предизвикателства, пред които е изправена страната, са борбата с корупцията, оказването на помощ на завръщащите се бежанци и преструктурирането на корабостроителниците. Въпреки това, депутатите признават положените усилия за промяна на конституцията, реформите в правосъдната система и по-тясното сътрудничество с Трибунала в Хага за военни престъпления в бивша Югославия По последния въпрос ЕП все пак подчертава, че искането на Трибунала за предоставяне на важни военни документи остава без отговор. Депутатите приветстват Хърватия за "значителния напредък" в изпълнението на критериите, необходими за присъединяване към ЕС. "Преговорите за присъединяване на Хърватия могат да се приключат през първата половина на 2011 г., при условие че необходимите реформи продължат да се осъществяват с решителност", гласи текста на резолюцията. Корупция Докато признават усилията на правителството в борбата с корупцията и съдебното преследване срещу бивш министър-председател и двама бивши министри, депутатите посочват, че корупцията продължава да бъде "сериозен проблем". Само няколко случая на корупция са стигнали до съдебната зала, като мнозинството от тях остават на етап разследване, допълват членовете на ЕП. Парламентът изисква от Европейската служба за борба с измамите (ОЛАФ) тясно сътрудничество с хърватските власти, за да се постигне яснота относно потенциалната вторична корупция, която може да бъде генерирана в европейските институции. Бежанци Като цяло е постигнат напредък по отношение на завръщащите се бежанци, а враждебността на обществото към връщащите се сърби намалява, заявяват депутатите. Но същевременно са необходими повече усилия в оказването на помощ на бежанците да получат статут на временно пребиваващи, възстановяването на жилищата и стартирането на проекти за социална интеграция за бежанците, хиляди от които все още не са се завърнали и остават в Сърбия. Приватизация на корабостроителниците Хърватското правителство трябва да ускори процеса на преструктуриране и приватизация на корабостроителниците, тъй като в противен случай няма да може да бъде затворена глава "Конкуренция" в срок. Най-голямото предизвикателство остава в самата Хърватия Депутатите са изключително обезпокоени от факта, че мнозинството от хърватските граждани смятат, че членството в ЕС няма да донесе ползи на страната, според последното изследване на "Евробарометър". Членовете на ЕП призовават хърватските власти и гражданското общество да се мобилизират и да накарат гражданите "да почувстват европейския проект като свой". Хърватия трябва да подложи на референдум въпроса за предложенията за членство в ЕС. Също така в страната ще бъдат проведени парламентарни избори през ноември 2011 г. Резолюцията беше приета с 548 гласа "за", 43 "против" и 52 "въздържали се". Приетият текст ще бъде публикуван на този адрес (изберете дата 16 февруари) Тук можете да проследите дебата по въпроса (изберете дата 16 февруари)
ЕП обсъди "демократичното цунами" в арабския свят
В ерата след Мубарак 80 милиона египтяни са изправени пред сложната задача да създадат нов демократичен ред, който да служи за пример на целия регион. Парламентът обсъди развитието на събитията в арабския свят, големите надежди за бъдещето, но също така и опасенията, които не могат да бъдат пренебрегнати в това "демократично цунами", както беше казано по време на дебата. В началото на дискусията, изявление беше прочетено от името на върховния представител на ЕС Катрин Аштън, която е на посещение в района.
От името на върховния представител на ЕС Катрин Аштън, която е на посещение в региона, комисарят по разширяването и политиката на добросъседство Štefan Füle съобщи за извънредна среща на външните министри на ЕС тази неделя, преди посещението на Аштън в Египет в понеделник.
Относно ситуацията в страната, г-н Füle заяви: "Ние отбелязахме положително ангажиментите за преразглеждане на Конституцията, за провеждане на парламентарни и президентски избори и зачитане на международните договори." Той добави, че въпреки че "не е наша работа да диктуваме резултата или да предлагаме решения", ЕС "ще следи отблизо стъпките, които ще бъдат взети", надявайки се, че "те ще създадат предпоставки за демократични, свободни и честни избори".
Испанският евродепутат José Ignacio Salafranca (ЕНП): "Напускането на Мубарак и Бен Али са необходими условия, но не са достатъчни за гарантиране на демократичния процес на преход, процес, който все още е свързан с много неясноти, най-важната, от които, е укрепването на демокрацията". "Това е добър повод да покажем, че ЕС разбира в този исторически момент: ние трябва да играем като глобален участник и да свършим необходимата работа или ще трябва да приемем, че няма да играем ролята, която искахме да имаме."
Adrian Severin (Социалисти и демократи , Румъния): "Събитията в Египет доказаха, че ислямът може да бъде не само фундаменталистки, но може да бъде и демократичен. Бунтът е, от една страна, в резултат на развитието на египетските елити и, от друга страна , в резултат на трудностите, причинени от глобалната криза. Ако ЕС не обърне внимание на необходимостта от преодоляване на трудностите в Египет, революцията може да се превърне в анархия, а оттам и в друга диктатура. "
Guy Verhofstadt (АЛДЕ, Белгия ): "Комисията трябва да представи надежден глобален план за Тунис и Египет". Той посочи, че ЕС трябва да изпрати послание до Египет по повод липсата на светски лица в усилията за преработване на Конституцията. Евродепутатът заключи с думите, че "това, от което имаме нужда сега, е твърдо послание на Катрин Аштън относно това, което се случва в Йемен, Алжир, Иран, Либия и Мароко" без да се чака "нещата да се случат ".
Daniel Cohn-Bendit (Партия на Зелените, Франция ) говори за "демократично цунами в Тунис и Египет". Според него трябва да се активизират специални фондове, за да се помогне сега на хората в Тунис и Египет, защото причините за бунтовете бяха гладът и мизерията и ако в прехода към демокрация няма изход от бедността, съществува риск бунтовниците да минат на страната на фундаменталистите.
Charles Tannock (ЕКР, Великобритания ) подчерта значението на Кемп Дейвидското споразумение за сигурността на Израел. Той посочи, че "ЕС трябва да направи помощта си зависима от спазването на мирния договор" и да осигури адекватна финансова помощ, докато "европейските политическите партии трябва да помогнат за създаване на техни сродни светски партии в Египет."
Willy Meyer (ЕОЛ/ СЗЛ, Испания ): "ЕС има много сериозен проблем със своята политика на добросъседство. Минахме от ролята на пазители на Бен Али и Мубарак до това да се преструваме, че защитаваме революционния процес на гражданското общество, което иска промяна. Той добави, че "двете революции търсят социален и правен статут, който няма нищо общо с религията".
Fiorello PROVERA (ЕСД - Италия ): "Падането на Мубарак отваря пътя към демокрацията, но и дава възможност за египетския народ да излее гнева си Тези избори, ако те се проведат, ще дадат възможност за икономическо развитие. Европейската политика за Египет трябва да подкрепи реформите и да помогне на тези хора да избират бъдещето си сами."
Независимият член на ЕП Andreas Mölzer (Австрия ) подчерта, че освен да подпомага демократизацията и правата на човека в страни, обхванати от "революционни сътресения", ЕС трябва да обърне внимание на проблема с незаконната имиграция и режимите, които все още съществуват в други страни от региона. Парламентарните документите относно резолюцията
ЕС-Южна Корея
Ще залеят ли корейските автомобили европейския пазар? Първото споразумение за свободна търговия на ЕС с азиатска държава е на път да стане факт, след като ЕП (17 февруари) даде зелена светлина за ратифициране на споразумението от този тип между ЕС и Южна Корея. Споразумението бе гласувано с 465 гласа "за", 128 "против"и 19 въздържали се. По настояване на депутатите в него бяха включени твърди предпазни мерки за защита на европейската индустрия от евентуален свръх внос от Южна Корея. Докладът за предпазните мерки бе подкрепен с 495 гласа "за" и 16 "против".
Южна Корея е осмият по големина търговски партньор на ЕС. С новото споразумение през следващите пет години се очаква да отпаднат около 98% от митните сборове и други бариери пред търговията с промишлени стоки, земеделски продукти и услуги. Очакванията са най-обширното търговско споразумение на ЕС до сега да удвои търговията с Корея в рамките на 20 години, да отвори нови работни места и да доведе до увеличаване на растежа.
Заради опасенията на производителите на автомобили относно вноса на евтини коли, споразумението включва някои защитни мерки. Те ще позволят на ЕС да спре намаляването на митата или да ги увеличи до предишните нива, ако се стигне до увеличение на вноса от Южна Корея, който заплашва да предизвика "сериозна вреда" за производителите от ЕС. ЕС също така придоби гаранции от страна на Сеул, че новото корейско законодателство относно емисиите на CO2 за автомобилите няма да има неблагоприятен ефект върху автомобилните производители в Европа.
Категоричен сигнал, че ЕС е отворен за бизнес
"Необходимо е ЕС да изпрати ясен сигнал, сега повече от всякога, че той е отворен за бизнес. Бързото приемане на това споразумение ще изпрати положителен сигнал, че не се връщаме към протекционизъм в отговор на икономическата ситуация", заяви докладчикът на Парламента по споразумението за свободна търговия Robert Sturdy (ЕКР, Великобритания).
Британският политик се надява този документ да позволи на ЕС да завърши други ключови търговски споразумения с възникващи икономики като Индия. Относно предпазните клаузи той посочи, че е имало притеснения, както и всяване на паника..."но с твърдите предпазни клаузи..., можем да сме сигурни, че предприятията ни ще имат неизмерими ползи от споразумението, с ограничени странични ефекти. "
Защо са необходими предпазни клаузи?
Испанският евродепутат Pablo Zalba Bidegain (ЕНП), докладчик по предпазните клаузи, посочи: "Някои сектори на европейската индустрия, специално автомобилният сектор, изразиха своите тревоги относно споразумението за свободна търговия с Южна Корея и отрицателното въздействие върху промишлеността".
Предпазните клаузи ще покриват "всички продукти от Южна Корея, които могат да създадат, заради рязко увеличаване на вноса, вреда или заплаха от вреда за европейската промишленост. Поставили сме специални мерки за защита за най-чувствителните сектори: потребителска електроника, текстилни продукти и европейския автомобилен отрасъл ", обясни г-н Zalba.
Последната стъпка от дълги преговори
След две годишни преговори, споразумението бе подписано на 6 октомври. Съгласно Договора от Лисабон, всички международни търговски договори изискват съгласието на Парламента. След като евродепутатите подкрепиха споразумението, то трябва да влезе в сила през юли 2011 година.
Корея-ЕС
Южна Корея има около 49 милиона жители.
ЕС е вторият по големина пазар за Корея след Китай. Стокообменът за 2009 година е на стойност около 54 милиарда евро, търговският дефицит за ЕС е около 10 милиарда евро.
Съобщение за пресата (на английски) Докладът за споразумението Резолюция: Двустранна защитна клауза на Споразумението за свободна търговия между ЕС и Корея
BG
1
PHOTO
20110211PHT13548.jpg
BG
2
LINK
/oeil/file.jsp?id=5723032
BG
3
LINK
http://ec.europa.eu/transport/passengers/road/road_en.htm
BG
4
LINK
http://europa.eu/rapid/pressReleasesAction.do?reference=IP/10/1639&format=HTML&aged=0&language=EN&guiLanguage=e
BG
7
LINK
/wps-europarl-internet/frd/live/live-video?language=bg
BG
10
LINK
/wps-europarl-internet/frd/vod/research-by-date?language=bg
BG
11
PHOTO
20110211PHT13569.jpg
BG
12
LINK
/oeil/FindByProcnum.do?lang=en&procnum=INI/2010/2239
BG
13
LINK
http://eur-lex.europa.eu/LexUriServ/LexUriServ.do?uri=COM:2010:0365:FIN:BG:PDF
BG
14
LINK
http://europa.eu/epc/pdf/technical_press_briefing_ageing_report.pdf
BG
15
LINK
http://ec.europa.eu/economy_finance/structural_reforms/ageing/index_bg.htm
BG
16
LINK
/activities/plenary/ta/calendar.do?language=BG
BG
17
LINK
/wps-europarl-internet/frd/vod/research-by-date?language=bg
BG
19
LINK
/activities/plenary/ta/calendar.do?language=BG
BG
20
LINK
/wps-europarl-internet/frd/vod/research-by-date?language=bg
BG
21
LINK
/oeil/FindByProcnum.do?lang=en&procnum=RSP/2011/2555
BG
22
PHOTO
20110211PHT13561.jpg
BG
24
LINK
/meetdocs/2009_2014/documents/inta/pr/815/815710/815710bg.pdf
-//EP//TEXT IM-PRESS 20100426IPR73469 0 NOT XML V0//BG
-//EP//TEXT IM-PRESS 20100305STO70032 0 NOT XML V0//BG
-//EP//TEXT REPORT A7-2010-0148 0 NOT XML V0//BG
-//EP//TEXT JOINT-TEXT C7-2011-0015 0 NOT XML V0//BG
-//EP//TEXT IM-PRESS 20100426IPR73469 0 NOT XML V0//BG
-//EP//TEXT IM-PRESS 20110207IPR13238 0 NOT XML V0//BG
-//EP//TEXT TA P7-TA-2010-0301 0 NOT XML V0//BG
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
