Хаити: ЕП е обезпокоен от безпомощността на държавата и политическата криза
Хуманитарна помощ
Пленарни сесии
2011-01-19 - 13:53
Една година след земетресението ситуацията в Хаити остава хаотична, страната продължава да бъде в извънредно положение, а възстановяването едва е започнало, заявяват депутатите в приета на 19 януари резолюция. Вниманието в нея е насочено към слабия държавен капацитет и към опасността настоящата политическа криза допълнително да се влоши.
Скорошната епидемия от холера разкри почти пълната безпомощност на властите в Хаити да предотвратят и да се справят с подобна ситуация. Епидемията подчерта и ограничените възможности на международната помощ дори и в държава, в която има мащабно хуманитарно присъствие (12 000 неправителствени организации). Хуманитарните организации "не трябва и не могат да продължават да се борят със слабостта на държавата или да функционират като заместител на държавните органи". Поради това правителството на Хаити трябва да спазва ангажиментите си и по-специално да укрепи националната власт и капацитета на местните и националните институции.
Възстановяването се нуждае от стабилност и политическа воля
След резултатите от оспорваните президентски и парламентарни избори през ноември 2010 г., депутатите са дълбоко обезпокоени от настоящата политическа криза.
Според текста на резолюцията, ЕС трябва да направи всичко възможно, за да подкрепи прозрачен и законен изборен процес и гладко протичане на втория кръг от изборите през февруари, за да бъде избегната по-дълбока политическа криза в Хаити. Депутатите подчертават, че "само законно избран президент и законно избрани парламентаристи могат да вземат необходимите решения и че за възстановяването са необходими стабилност и политическа воля".
Приветствайки работата на хуманитарните организации в Хаити, членовете на ЕП смятат, че е необходимо предоставянето на повече информация относно "невидимите последици" от хуманитарните действия, благодарение на които ситуацията е била овладяна.
20110119IPR11949 Приетият текст ще бъде публикуван на този адрес (изберете дата 19 януари) Резолюция на ЕП от 10.02.2010 г. във връзка със земетресението в Хаити
BG
1
LINK
/activities/plenary/ta/calendar.do?language=BG
-//EP//TEXT TA P7-TA-2010-0015 0 NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
